Megastar 393 Malayalam New Movie By Akhil Paul - Malayalam Filmibeat\nമമ്മൂക്കയുടെ 393ാംമത്തെ ചിത്രം 'മെഗാസ്റ്റാര് 393'\n| Published: Tuesday, September 8, 2015, 15:41 [IST]\n64ന്റെ നിറവില് 'മെഗാസ്റ്റാര് 393' എന്ന ചിത്രവുമായി എത്തുകയാണ് സൂപ്പര്‍സ്റ്റാര് മമ്മൂട്ടി. താരത്തിന്റെ 393ാംമത്തെ ചിത്രം ഒരു ആക്ഷന് ത്രില്ലറായിരിക്കും. ആക്ഷന് രംഗങ്ങളും തകര്‍പ്പന് ഡയലോഗുകളുമായിട്ടായിരിക്കും ഇനി മമ്മൂക്കയുടെ വരവ്. സവന്‍ത് ഡേ എന്ന ചിത്രത്തിനുശേഷം തിരക്കഥാകൃത്ത് അഖില് പോളും സുഹൃത്ത് അനസ് ഖാനും ചേര്‍ന്ന് തിരക്കഥ എഴുതി സംവിധാനം ചെയ്യുന്ന ചിത്രത്തിലാണ് മമ്മൂട്ടി ഇനി അഭിനയിക്കാനിരിക്കുന്നത്.\nമമ്മൂട്ടിയുടെ മേക്കപ്പ്മാന് എസ്. ജോര്‍ജ്ജ് നിര്‍മ്മിക്കുന്ന ചിത്രം എന്ന പ്രത്യേകതയും ഇതിനുണ്ട്. സിന് സില് സെല്ലിലോയിഡിന്റെ ബാനറിലാണ് മമ്മൂട്ടി ചിത്രം ഒരുങ്ങുക. മമ്മൂട്ടിയുടെ ഒരു ശക്തമായ വേഷം 393ാംമത്തെ ചിത്രത്തിലൂടെ പ്രതീക്ഷിക്കാമെന്നാണ് സിനിമയുടെ അണിയറ പ്രവര്‍ത്തകര് പറയുന്നത്.\nഒരു ബിഗ് ബജറ്റ് ചിത്രമായിരിക്കും മെഗാസ്റ്റാര് 393. വിഷുവിനു തിരികൊളുത്തുന്ന മാലപ്പടക്കമാകും മമ്മൂട്ടിയുടെ പുതിയ ചിത്രം. അടുത്ത ഡിസംബറില് ചിത്രത്തിന്റെ ഷൂട്ടിംഗ് ആരംഭിക്കും. ചിത്രത്തിലെ മറ്റു താരങ്ങളെ വൈകാതെ വെളിപ്പെടുത്തുമെന്നും അണിയറ പ്രവര്‍ത്തകര് അറിയിച്ചു.\nമമ്മൂക്ക ഇപ്പോള് എ.കെ സാജന് ഒരുക്കുന്ന പുതിയ നിയമം എന്ന ചിത്രത്തില് അഭിനയിച്ചുക്കൊണ്ടിരിക്കുകയാണ്. ഒരു വക്കീലിന്റെ വേഷമാണ് ഇതില് താരം കൈകാര്യം ചെയ്യുന്നത്. മമ്മൂട്ടിയുടെ വരാനിരിക്കുന്ന ചിത്രമാണ് പത്തേമാരി. സലിം അഹമ്മദ് സംവിധാനം ചെയ്യുന്ന ചിത്രം സെപ്തംബര് 18ന് തിയറ്ററില് എത്തും.\nRead more about: mammootty actor film malayalam മമ്മൂട്ടി നടന് സിനിമ മലയാളം\nsuperstar mammootty next movie is megastar 393 directed by akhil paul\nStory first published: Tuesday, September 8, 2015, 15:41 [IST]


തക്കാളിയുടെ പൂവ് കൊഴിയാതെ 100% വിളവിന് ചെയ്യേണ്ട വളപ്രയോഗം🍅🔥🔥 - Oman Job Vacancy\nതക്കാളിയുടെ പൂവ് കൊഴിയാതെ 100% വിളവിന് ചെയ്യേണ്ട വളപ്രയോഗം🍅🔥🔥 തക്കാളി ഒരു ഉഷ്ണകാല സസ്യമാണ്. തക്കാളി വാണിജ്യാടിസ്ഥാനത്തിൽ കൃഷിചെയ്തു വരുന്നു. സൂര്യപ്രകാശത്തിന്റെ ഏറ്റക്കുറച്ചിലും, താപനിലയും ഫലത്തിന്റെ ഉത്പാദനത്തേയും പോഷകമൂല്യത്തേയും വർണരൂപവത്കരണത്തേയും വളരെയധികം സ്വാധീനിക്കാറുണ്ട്. ഉഷ്ണമേഖലയിലെ വരണ്ട പ്രദേശങ്ങളിലാണ് തക്കാളി സമൃദ്ധമായി വളരുന്നത്.\nതക്കാളി കൃഷിചെയ്യുമ്പോൾ വാർഷികസസ്യമായിട്ടാണ് വളർത്തി വരുന്നത്. ഇനഭേദമനുസരിച്ച് തക്കാളിയുടെ തണ്ടിന്റെ സ്വഭാവവും വ്യത്യാസപ്പെടുന്നു. നല്ല ബലമുള്ള കുറുകിയ തണ്ടോടുകൂടിയതും നിവർന്നു വളരാൻ പ്രാപ്തവുമായ ഇനവും, നേർത്ത് ബലം കുറഞ്ഞ നീണ്ട തണ്ടോടുകൂടിയ അർധ ആരോഹി ഇനവും ഉണ്ടാകാറുണ്ട്. ബലം കുറഞ്ഞ അർധ ആരോഹി ഇനത്തിൽ നിന്നാണ് കൂടുതൽ വിളവു ലഭിക്കുക. ഇതിന്റെ തണ്ടിന് താങ്ങുകൾ നല്കി നിവർത്തി നിറുത്തുകയാണു പതിവ്.\nഉഷ്ണമേഖലാപ്രദേശങ്ങളിൽ തക്കാളിക്കൃഷിയ്ക്ക് ഏറ്റവുമധികം നഷ്ടമുണ്ടാക്കുന്നത് ഇലച്ചുരുൾ രോഗമാണ്. വേരുചീയൽ, ഫലം ചീയൽ, പലവിധ കുമിളു രോഗങ്ങൾ എന്നിവ തക്കാളിയെ ബാധിക്കാറുണ്ട്. തക്കാളി സസ്യത്തിന് ബാക്ടീരിയ മൂലമുള്ള ബാക്ടീരിയൽ വാട്ടവും, ബാക്ടീരിയൽ കാങ്കർ എന്ന പേരിലറിയപ്പെടുന്ന അഴുകലും സംഭവിക്കുന്നു.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Green Media ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്…


HomeNationalചീപ് ആന്‍ഡ് ബെസ്റ്റ്; വില കുറഞ്ഞ കോവിഡ് വാക്‌സിന് വേണ്ടി ഇന്ത്യയെ സമീപിച്ചത് ബ്രസീലടക്കം 92 രാജ്യങ്ങള്\nന്യൂഡല്‍ഹി: ഇന്ത്യയുടെ കോവിഡ് വാക്‌സിന് ആവശ്യക്കാരേറെ. വില കുറഞ്ഞ വാക്‌സിന് വേണ്ടി ബ്രസീലടക്കം 92 രാജ്യങ്ങളാണ് ഇതിനകം ഇന്ത്യയെ സമീപിച്ചതെന്നാണ് റിപോര്‍ട്ട്. വാക്‌സിന് വിതരണവുമായി ബന്ധപ്പെട്ട ഉന്നത ഉദ്യോഗസ്ഥരെ ഉദ്ധരിച്ച് ബിസിനസ് ഇന്‍സൈഡറാണ് ഇക്കാര്യം റിപ്പോര്‍ട്ട് ചെയ്തത്.\nവിലക്കുറവും പാര്‍ശ്വഫലങ്ങള് കുറവായതുമാണ് ഇന്ത്യയില് നിര്‍മിക്കുന്ന കോവിഷീല്‍ഡ് വാക്‌സിന് ആവശ്യകത വര്‍ധിക്കാനുള്ള പ്രധാന കാരണമെന്നാണ് കരുതുന്നത്. കഴിഞ്ഞ ശനിയാഴ്ച രാജ്യത്ത് കോവിഡ് വാക്‌സിന് വിതരണം ആരംഭിച്ചെങ്കിലും ഇതുവരെ പാര്‍ശ്വഫലങ്ങള് റിപ്പോര്‍ട്ട് ചെയ്തവരുടെ എണ്ണം താരതമ്യേന കുറവാണ്.\nനിലവില്, നേപ്പാള്, ബംഗ്ലാദേശ്, മ്യാന്‍മര് തുടങ്ങിയ അയല് രാജ്യങ്ങളിലേക്കാണ് ഇന്ത്യ വാക്‌സിന് കയറ്റുമതി ചെയ്യുന്നത്. കഴിഞ്ഞ ദിവസം ഡൊമനിക്കന് റിപബ്ലിക്കന് പ്രധാനമന്ത്രി റൂസേവെല്‍ക്ക് ഷെറിറ്റ് വാക്‌സിന് വേണമെന്ന് ആവശ്യപ്പെട്ട് പ്രധാനമന്ത്രി നരേന്ദ്രമോദിക്ക് കത്തയച്ചിരുന്നു. ബ്രസീലിന് 20 ലക്ഷവും ബൊളീവിയക്ക് 50 ലക്ഷവും വാക്‌സിനുകള് ഇന്ത്യ നല്‍കും.\nപൂനെ സിറം ഇന്‍സ്റ്റിറ്റിയുട്ട് ആണ് ഇന്ത്യയില് കോവിഷീല്‍ഡ് വാക്‌സിന് നിര്‍മിക്കുന്നത്.\nEP Health National


University college Thiruvananthapuram new politics with KSU AISF ABVP SFI-യൂണിവേഴ്സിറ്റി കോളേജിന്റെ പുതിയ രാഷ്ട്രീയം | Indian Express Malayalam\nuniversity college thiruvananthapuram new politics with ksu aisf abvp sfi\nയൂണിവേഴ്സിറ്റി കോളേജിന്റെ പുതിയ രാഷ്ട്രീയം\nകെഎസ്‌യുവും എഐഎസ്എഫുമാണ് നിലവിൽ യൂണിവേഴ്സിറ്റി ക്യാമ്പസിൽ യൂണിറ്റ് രൂപികരിച്ചിരിക്കുന്നത്. എബിവിപി ഉടൻ തന്നെ യൂണിറ്റ് രൂപികരിക്കുമെന്നും അറിയിച്ചിരിക്കുന്നു\nUpdated: August 24, 2019 10:04:32 pm\nചെങ്കോട്ടെയെന്നാണ് യൂണിവേഴ്സിറ്റി കോളേജിനെ എസ്എഫ്ഐ വിളിച്ചിരുന്നത്. കാഴ്ചയിലും സ്വഭാവത്തിലും അത് അങ്ങനെ തന്നെയായിരുന്നു. കാലങ്ങളായി എസ്എഫ്ഐക്ക് ആധിപത്യം ഉണ്ടായിരുന്ന ക്യാമ്പസ്, അത് തുടരുന്ന ക്യാമ്പസ്.\nഎന്നാൽ കഴിഞ്ഞ കുറച്ച് ദിവസങ്ങളായി യൂണിവേഴ്സിറ്റി കോളേജിൽ നിന്ന് പുറത്ത് വരുന്ന വാർത്തകൾ അത്ര ശുഭകരമല്ല. പ്രതികൂട്ടിൽ എസ്എഫ്ഐ തന്നെ. വിദ്യാർഥികൾ തമ്മിലുണ്ടായ സംഘർഷത്തെ തുടർന്ന് അഖിൽ എന്ന വിദ്യാർഥിയെ എസ്എഫ്ഐ യൂണിറ്റ് നേതാക്കൾ കുത്തുകയായിരുന്നു. ഇതോടെ എസ്എഫ്ഐ അനുഭാവികളായ വിദ്യാർഥികൾ വരെ സംഘടനാ നേതൃത്വത്തിനെതിരെ തിരിഞ്ഞു.\nഎസ്എഫ്ഐക്ക് പുറമെ അവിടെ മറ്റ് വിദ്യാർഥി സംഘടനകകളും വേണം എന്ന് ഒരു വിഭാഗം വാദിച്ചു. മറ്റൊരു കൂട്ടരാകട്ടെ എസ്എഫ്ഐ തന്നെ മതി നേതൃത്വമാണ് മാറേണ്ടതെന്ന് ആവശ്യപ്പെട്ടു. എന്നാൽ മറ്റ് സംഘടനകൾ സമരമുഖത്തേക്ക് വരുകയും യൂണിറ്റ് രൂപികരിക്കുന്നതായി പ്രഖ്യാപിക്കുകയും ചെയ്തു. കെഎസ്‌യുവും എഐഎസ്എഫുമാണ് നിലവിൽ യൂണിവേഴ്സിറ്റി ക്യാമ്പസിൽ യൂണിറ്റ് രൂപികരിച്ചിരിക്കുന്നത്. എബിവിപി ഉടൻ തന്നെ യൂണിറ്റ് രൂപികരിക്കുമെന്നും അറിയിച്ചു.\nഅവസരം മുതലെടുത്തതല്ല, ഇത് ആവശ്യമാണ് : എഐഎസ്എഫ്\nയൂണിവേഴ്സിറ്റി കോളേജിലുണ്ടായ സംഘർഷത്തിന് പിന്നാലെ കോളേജിൽ പുതിയ യൂണിറ്റ് രൂപികരിച്ചത് ഇടതുപക്ഷത്ത് നിന്നുതന്നെയുള്ള മറ്റൊരു വിദ്യാർഥി സംഘടനയായ എഐഎസ്എഫ് ആയിരുന്നു. സ്വന്തം സംഘടനക്കുള്ളിൽ നിന്നു തന്നെ വിമർശനങ്ങളും വിയോജിപ്പുകളും ഉയരുമ്പോൾ ഒരു കൂട്ടുകക്ഷിയിൽ നിന്ന് ഉണ്ടാകുമെന്ന് ഉറപ്പാണ്.\nഅത്തരത്തിൽ റെനിൻ സന്തോഷ് പ്രസിഡന്റായ യൂണിറ്റ് രൂപികരിച്ച് യൂണിവേഴ്സിറ്റി കോളേജിൽ പ്രവർത്തനം ആരംഭിച്ചിരിക്കുകയാണ് എഐഎസ്എഫ്. എന്നാൽ എസ്എഫ്ഐയെ വിമർശിക്കുന്നതിനൊ അവർക്കുണ്ടായ പ്രതിസന്ധി ഘട്ടത്തിൽ മാത്രം ഇടപ്പെട്ടതല്ലായെന്ന് എഐഎസ്എഫ് സംസ്ഥാന സെക്രട്ടറി ശുഭേഷ് സുധാകരൻ വ്യക്തമാക്കുന്നു. ഏകസംഘടനവാദം നിലനിൽക്കുന്ന എല്ലാ ക്യാമ്പസുകളിലും എഐഎസ്എഫ് യൂണിറ്റ് രൂപികരിക്കുകയും പ്രവർത്തനം ആരംഭിക്കുകയും ചെയ്യുമെന്നും അദ്ദേഹം വ്യക്തമാക്കി.\nഅതേസമയം യൂണിവേഴ്സിറ്റി കോളേജിൽ പ്രവർത്തിക്കുന്നതിന് ഇപ്പോഴും തടസങ്ങളുണ്ടെന്ന് സംസ്ഥാന നേതൃത്വം പറയുന്നു. എസ്എഫ്ഐയുടേത് അല്ലാത്ത ഒരു കൊടിയും ക്യാമ്പസിനുള്ളിൽ വേണ്ടാന്നാണ് പുതിയ പ്രിൻസിപ്പൾ പറയുന്നത്. സംഘർഷം ഒഴിവാക്കുന്നതിനാണ് ഇത്തരത്തിൽ ഒരു തീരുമാനമെന്ന് പറയുമ്പോഴും ഏകപക്ഷിയമായ നിലപാടാണ് സ്വീകരിച്ചിരിക്കുന്നതെന്ന് എഐഎസ്എഫ് ആരോപിക്കുന്നു.\nഎഐഎസ്എഫുമായി ചേർന്ന് പ്രവർത്തിക്കുന്നവരെ ഒറ്റപ്പെടുത്തുന്ന രീതിയും ക്യാമ്പസിലുണ്ടെന്ന് നേതൃത്വം ആരോപിക്കുന്നു. ” യൂണിറ്റിന്റെ നേതൃത്വത്തിലുള്ളവർക്ക് നേരെ ഭീഷണിയോ മറ്റ് കാര്യങ്ങളോയില്ല. എന്നാൽ സംഘടനയുമായി ചേർന്ന് പ്രവർത്തിക്കുന്ന മറ്റ് വിദ്യാർഥികളെ ഒറ്റപ്പെടുത്തുന്ന പ്രവണത ക്യാമ്പസിലുണ്ട്.” ശുഭേഷ് സുധാകരൻ ഇന്ത്യൻ എക്സ്പ്രസ് മലയാളത്തോട് പറഞ്ഞു.\nഎസ്എഫ്ഐയെ ഭയന്ന് ഇതുവരെ അവരുടെ പരിപാടികൾക്ക് ഇറങ്ങിയിരുന്ന പല വിദ്യാർഥികളും അതിനെ മറികടക്കാൻ തുടങ്ങിയെന്ന് യൂണിറ്റ് സെക്രട്ടറി റെനിൻ സന്തോഷും പറയുന്നു. വരും ദിവസങ്ങളിൽ തന്നെ മെമ്പർഷിപ്പ് ക്യാമ്പയിനിങ് ഉൾപ്പടെയുള്ള പരിപാടികൾ തുടങ്ങുമെന്നും റെനിൻ വ്യക്തമാക്കി.\nജനാധിപത്യപരമായി സംഘടനകൾക്ക് പ്രവർത്തിക്കാൻ സാധിക്കണം: കെഎസ്‌യു\n18 വർഷങ്ങൾക്ക് ശേഷമാണ് യൂണിവേഴ്സിറ്റി ക്യാമ്പസിൽ കെഎസ്‌യു യൂണിറ്റ് കമ്മിറ്റി രൂപീകരിച്ച് പ്രവർത്തനം ആരംഭിക്കുന്നത്. യൂണിവേഴ്സിറ്റി കോളേജിലുണ്ടായ സംഘർഷങ്ങളിൽ ജുഡീഷ്യല് അന്വേഷണം ആവശ്യപ്പെട്ട് കെഎസ്‌യു സംസ്ഥാന പ്രസിഡന്റ് അഭിജിത്തിന്റെ നേതൃത്വത്തില് സെക്രട്ടേറിയറ്റിനു മുന്നില് നടത്തുന്ന അനിശ്ചിതകാല നിരാഹാര സമര വേദിയിലായിരുന്നു തിങ്ക്ലാഴ്ച യൂണിറ്റ് പ്രഖ്യാപനം. മൂന്നാം വർഷ ബിരുദ വിദ്യാർഥി അമല് ചന്ദ്രനാണ് യൂണിറ്റ് പ്രസിഡന്റ്.\nകെഎസ്‌യു ഉടൻ തന്നെ മെമ്പർഷിപ്പ് ക്യാമ്പയൻ ഉൾപ്പടെയുള്ള പ്രവർത്തനങ്ങളുമായി മുമ്പോട്ട് പോകുമെന്ന് സംസ്ഥാന വൈസ് പ്രസിഡന്റ് അബ്‌ദുൾ റഷീദ് ഇന്ത്യൻ എക്സപ്രസ് മലയാളത്തോട് പറഞ്ഞു.”കൂടുതൽ വിദ്യാർഥികളെ സംഘടനയിൽ ചേർക്കും, പിന്നീട് സ്വാഭാവികമായ കെഎസ്‌യു പ്രവർത്തനങ്ങൾ ക്യാമ്പസിനുള്ളിൽ നടത്തും. എസ്എഫ്ഐയിൽ നിന്ന് ഭീഷണി ഉയരുന്നുണ്ടെങ്കിലും മുന്നോട്ട് പോകാൻ തന്നെയാണ് തീരുമാനം.” അബ്ദുൾ റഷീദ് വ്യക്തമാക്കി.\nജനാധിപത്യപരമായി പ്രവർത്തിക്കുന്ന എല്ലാ സംഘടനകളും ക്യാമ്പസിൽ വരണമെന്ന് കെഎസ്‌യു യൂണിറ്റ് പ്രസിഡന്റ് അമൽ പറഞ്ഞു.\nജനാധിപത്യ ഇടങ്ങൾ കലാലയങ്ങളിൽ ഒരുക്കും: എബിവിപി\nനിലവിൽ യൂണിറ്റ് രൂപികരിച്ചിട്ടില്ലായെങ്കിലും യൂണിവേഴ്സിറ്റി ക്യാമ്പസിൽ ഉടൻ തന്നെ തങ്ങളുമുണ്ടാകുമെന്ന് എബിവിപി പറയുന്നു. പ്രതിസന്ധികൾ നേരിടുമെന്ന കാര്യത്തിൽ സംശയമില്ലായെങ്കിലും വിദ്യാർഥികളെ അണിനിരത്തി മുന്നോട്ട് പോകാനാണ് എബിവിപി ഉദ്ദേശിക്കുന്നതെന്ന് സംസ്ഥാന നേതൃത്വം വ്യക്തമാക്കുന്നു.\n“കേരളത്തിൽ എല്ലാ ക്യാമ്പസുകളിലും എബിവിപി യൂണിറ്റ് രൂപികരിക്കും, അതിൽ യൂണിവേഴ്സിറ്റി കോളേജും ഉൾപ്പെടും. ജനാധിപത്യ ഇടങ്ങൾ എല്ലാ കലാലയങ്ങളിലും സൃഷ്ടിക്കും. എബിവിപിക്ക് മാത്രമല്ല എല്ലാ വിദ്യാർഥി സംഘടനകൾക്കും പ്രവർത്തിക്കാൻ അവസരമൊരുക്കും. പരീക്ഷ ക്രമക്കേട് ഉൾപ്പടെയുള്ള വിഷയങ്ങളിൽ സമരമുഖത്ത് ഉണ്ടാകും,” എബിവിപി സംസ്ഥാന പ്രസിഡന്റ് മനു പ്രസാദ് ഇന്ത്യൻ എക്സ്പ്രസ് മലയാളത്തോട് പറഞ്ഞു.\nഎല്ലാ വിദ്യാർഥി രാഷ്ട്രീയ സംഘടനകളും യൂണിവേഴ്സിറ്റി കോളേജിൽ പ്രവർത്തനം ആരംഭിക്കുകയാണ്. പുതിയ പ്രസ്ഥാനങ്ങളും പ്രത്യേയശാസ്ത്രങ്ങളും.\nWeb Title: University college thiruvananthapuram new politics with ksu aisf abvp sfi\n‘ഇത്തരം നീക്കങ്ങള് ഇവിടെ അനുവദിക്കുന്ന പ്രശ്‌നമേയില്ല’; അടൂരിനെ പിന്തുണച്ച് മുഖ്യമന്ത്രി


തോൽവിയല്ല, കാര്യങ്ങൾ പഠിക്കാനുള്ള പ്ലാറ്റ് ഫോം; നിഷ ജോസ് കെ മാണി\nKottayam, First Published 27, Sep 2019, 3:04 PM IST\nപാലാ ഉപതെരഞ്ഞെടുപ്പിലെ ഫലം കാര്യങ്ങൾ പഠിക്കാനുള്ള പ്ലാറ്റ് ഫോമാണെന്ന് നിഷ ജോസ് കെ മാണി.\nകോട്ടയം: പാലാ ഉപതെരഞ്ഞെടുപ്പിലെ ഫലം തോൽവി ആയി കാണുന്നില്ലെന്ന് നിഷ ജോസ് കെ മാണി. പാലായിലെ പരാജയം കാര്യങ്ങൾ പഠിക്കാനുള്ള പ്ലാറ്റ് ഫോം ആണെന്നും നിഷ പ്രതികരിച്ചു.\nകാലാകാലങ്ങളായി കോൺഗ്രസിന്റെ തട്ടകമായിരുന്ന പാലായിൽ ഇടത് മുന്നണി സ്ഥാനാർത്ഥി മാണി സി കാപ്പൻ ചരിത്ര വിജയമാണ് സ്വന്തമാക്കിയത്. യുഡിഎഫ് സ്ഥാനാർത്ഥി ജോസ് ടോമിനെ 2943 വോട്ടുകള്‍ക്ക് തോല്‍പിച്ചാണ് മാണി സി കാപ്പന് പാലാ പിടിച്ചെടുത്തത്. വോട്ടണ്ണൽ തുടങ്ങിയത് മുതൽ പിന്നോട്ട് പോകാതെ മാണി സി കപ്പാൻ ലീഡ് നിലനിർത്തിയിരുന്നു. യുഡിഎഫിന്റെ ശക്തി കേന്ദ്രങ്ങളിലൊന്നായ രാമപുരത്തടക്കം ലീഡ് നിലനിർത്താൻ മാണി സി കാപ്പന് സാധിച്ചു.\nRead More: പാലായ്ക്ക് ഇനി പുതിയ നായകന് : മാണി സി കാപ്പന് 2943 വോട്ടുകളുടെ ചരിത്രജയം\nഅതേസമയം, പാലായിലെ യുഡിഎഫ് തോല്‍വിക്ക് പിന്നാലെ കേരളാ കോണ്‍ഗ്രസിനെതിരെ രൂക്ഷമായ വിമര്‍ശനവുമായി ഘടകക്ഷി നേതാക്കള് രംഗത്തെത്തിയിട്ടുണ്ട്. രണ്ടിലയ്ക്ക് വേണ്ടിയുള്ള പോര് സഹിതം അനിശ്ചിതത്വത്തില് നിന്നുകൊണ്ടായിരുന്നു കേരളാ കോണ്‍ഗ്രസ് തെരഞ്ഞെടുപ്പിനെ നേരിട്ടത്.\nRead More: 'എങ്ങനെ തമ്മിലടിച്ചാലും വോട്ടര് സഹിക്കുമെന്ന അഹന്ത വേണ്ട'; കേരള കോൺഗ്രസിനെ പഴിച്ച് യുഡിഎഫ് നേതാക്കള്\n42.31 ശതമാനം വോട്ട് വിഹിതം നേടിയ മാണി സി കാപ്പന് ആകെ 54137 വോട്ടുകളാണ് ലഭിച്ചത്. എതിര്‍സ്ഥാനാര്‍ത്ഥിയായ ജോസ് ടോമിന് 51194 വോട്ടുകള് ലഭിച്ചു. 18044 വോട്ടുകള് നേടി എന്‍ഡിഎ സ്ഥാനാര്‍ത്ഥി എന് ഹരി മൂന്നാം സ്ഥാനത്ത് എത്തി.\nLast Updated 27, Sep 2019, 3:04 PM IST


Kamal Hassan Remembers Sridevi:ശ്രീദേവിയെ വിവാഹം കഴിച്ചു കൂടെ എന്ന അമ്മയുടെ ചോദ്യത്തിന് കമല് നല്‍കിയ മറുപടി\n‘നിങ്ങള്‍ക്ക് അവളെ വിവാഹം കഴിച്ചു കൂടെ കമല്?’ എന്ന് ശ്രീദേവിയുടെ അമ്മ രാജേശ്വരി യാങ്കര് പലപ്പോഴും തന്നോട് ചോദിച്ചിട്ടുണ്ട് എന്നും കമല് പറയുന്നു\nUpdated: July 10, 2020 9:13:21 pm\nKamal Hassan Remembers Sridevi Jio Mami Film Festival\nഅന്തരിച്ച അഭിനേത്രി ശ്രീദേവിയെ ഓര്‍ത്ത് കമല്‍ഹാസന്. ഇരുപതാമത് ജിയോ മാമി മുംബൈ ഫിലിം ഫെസ്റ്റിവല് നടത്തിയ ശ്രീദേവി അനുസ്മരണത്തിന്റെ ഭാഗമായി എഴുതിയ കുറിപ്പിലാണ് അദ്ദേഹം ശ്രീദേവിയുമായുള്ള നീണ്ട കാലത്തെ ബന്ധത്തെക്കുറിച്ച് പരാമര്‍ശിച്ചത്.\nഇരുവരും തമ്മില് വലിയ അടുപ്പമായിരുന്നു എന്നും ‘നിങ്ങള്‍ക്ക് അവളെ വിവാഹം കഴിച്ചു കൂടെ കമല്?’ എന്ന് ശ്രീദേവിയുടെ അമ്മ രാജേശ്വരി യാങ്കര് പലപ്പോഴും തന്നോട് ചോദിച്ചിട്ടുണ്ട് എന്നും കമല് പറയുന്നു. ‘കുടുംബത്തിലുള്ള ഒരാളെ ഞാന് എങ്ങനെ വിവാഹം കഴിക്കും’ എന്ന് ശ്രീദേവിയുടെ അമ്മയ്ക്ക് മറുപടി നല്‍കിയതായും കമല് ഓര്‍ത്തെടുത്തു.\nവളരെ ചെറുപ്പത്തിലെ ശ്രീദേവിയെ പരിചയമുണ്ടായിരുന്നു എന്നും കെ ബാലചന്ദര് എന്ന വലിയ മനുഷ്യന്റെ തണലില് തുടങ്ങി ഇരുവരും ഇരുപത്തിയെട്ട് ചിത്രങ്ങളില് നായികാ നായകന്മാരായി അഭിനയിച്ചു എന്നും കമല് ‘ദി 28 അവതാര്‍സ് ഓഫ് ശ്രീദേവി’ എന്ന കുറിപ്പില് പറയുന്നു. 1976 ലാണ് ശ്രീദേവിയെ ആദ്യമായി കണ്ടതെന്നും ‘മൂണ്ട്രു മുടിച്ചു’ എന്ന ചിത്രത്തില് നായികയാവാന് എത്തിയ ശ്രീദേവിയ്ക്ക് അന്ന് പതിമൂന്നു വയസ്സായിരുന്നു പ്രായം എന്നും കമല് ഓര്‍ക്കുന്നു.\nRead Here: ശ്രീദേവിക്കൊപ്പമുള്ള ഈ കൊച്ചു പെണ്‍കുട്ടിയെ മനസ്സിലായോ?\n“ശ്രീദേവിയുമായി റിഹേഴ്സൽ നടത്തുക എന്ന ഉത്തരവാദിത്തം സഹസംവിധായകനും കൂടിയായ എനിക്കായിരുന്നു. പ്രണയ രംഗങ്ങളിലും മറ്റും ഞങ്ങളെ കണ്ടതു കൊണ്ടാവാം, ഞങ്ങള് തമ്മില് വലിയ അടുപ്പമാണ് എന്നും, പരസ്പരം ‘ഫസ്റ്റ് നെയിം’ വിളിക്കുന്നവരാണ് എന്നുമൊക്കെ ആളുകള് വിചാരിച്ചിരുന്നു. എന്നാല് മരണപ്പെട്ട ദിവസം വരെ, എന്നെ ‘സാര്’ എന്നല്ലാതെ അഭിസംബോധന ചെയ്തിട്ടില്ല അവര്. കെ ബാലചന്ദര് എന്ന ‘മെന്ററി’ന് കീഴില് സഹോദരി സഹോദരന്‍മാരെപ്പോലെയായിരുന്നു ഞാനും ശ്രീദേവിയും”, കമല് വെളിപ്പെടുത്തി.\nഅമ്മയുടെ മടിയില് ഇരുന്നു ആഹാരം കഴിച്ചിരുന്ന ശ്രീദേവിയെ താന് വഴക്ക് പറയുമായിരുന്നു എന്നും കമല് കൂട്ടിച്ചേര്‍ക്കുന്നു. ആ പെണ്‍കുട്ടി വളര്‍ന്നു വലുതായി മികച്ച നടിയായി മാറിയത് ഏറെ സന്തോഷത്തോടെയാണ് താന് കണ്ടു നിന്നത് എന്നും വികാരാധീനമായ കുറിപ്പില് കമല് ഹാസന് പറയുന്നു.\n“കഴിഞ്ഞ വര്‍ഷം യാഷ് രാജ് സ്റ്റുഡിയോയില് വച്ച് അവസാനം കണ്ടപ്പോള് ഞങ്ങള് കെട്ടിപ്പിടിച്ചു. സാധാരണ ചെയ്യാത്തതാണ് അത്. പക്ഷേ എന്തോ അന്നങ്ങനെ ചെയ്തു. അല്പം നീണ്ട ഒരാലിംഗനമായിരുന്നു അത്, സാധാരണയായി സ്റ്റേജില് ചെയ്യുന്ന ഒന്നായിരുന്നില്ല. അവസാനമായി അവളെ ഹഗ് ചെയ്തത് അവിടെ വച്ചാണ്. അവസാനമായി കണ്ടതും”.\n2018 ഫെബ്രുവരി 24നാണ് രാജ്യത്തെ ഞെട്ടലിലും സങ്കടത്തിലും ആഴ്ത്തിയ ശ്രീദേവിയുടെ മരണം സംഭവിക്കുന്നത്. ദുബായിലെ ഒരു സ്വകാര്യ ഹോട്ടലിലെ ബാത്ത് ടബ്ബില് മുങ്ങിയാണ് അവര് മരണപ്പെട്ടത്.\n”കണ്ണൈ കലൈമാനേ…. മൂട്രാം പിറൈയിലെ ആ ഗാനം എന്റെ കാതുകളില് അലയടിക്കുകയാണ്. കുട്ടിയായി വന്ന് യുവതിയായും താരമായും ശ്രീദേവി മാറിയതിന്റെ ഓരോ ഘട്ടത്തിനും ഞാനും സാക്ഷിയായിരുന്നു. ഏറ്റവും അര്‍ഹിക്കുന്നതു തന്നെയായിരുന്നു ആ താരപദവി. ശ്രീദേവിക്കൊപ്പമുള്ള അനവധി മനോഹരങ്ങളായ നിമിഷങ്ങള് എന്റെ മനസ്സിലൂടെ കടന്നുപോകുന്നുണ്ട്. അവരുടെ കുടുംബത്തിന്റെ ദുഃഖത്തില് പങ്കു ചേരുന്നു. നമ്മള് ശ്രീദേവിയെ മിസ്സ് ചെയ്യും”, മരണസമയത്ത് കമല് പറഞ്ഞതിങ്ങനെ.\nRead More: കണ്ണൈ കലൈമാനേ: ശ്രീദേവിയെ ഓര്‍ത്ത് വിതുമ്പി കമല്\nKamal HaasanKamal HassanSridevi\nWeb Title: Kamal hassan remembers sridevi jio mami film festival


സെഞ്ചൂറിയനിലും പരാജയപ്പെട്ടാല് കോഹ്‌ലി പുറത്തുപോകണം; ഇന്ത്യന് ക്യാപ്റ്റനെതിരേ വിമര്‍ശനവുമായി സേവാഗ് | Reporter Live\nസെഞ്ചൂറിയനിലും പരാജയപ്പെട്ടാല് കോഹ്‌ലി പുറത്തുപോകണം; ഇന്ത്യന് ക്യാപ്റ്റനെതിരേ വിമര്‍ശനവുമായി സേവാഗ്\nBy Web Desk\tJanuary 14, 2018 11:52 am A+ A-\nദില്ലി: ദക്ഷിണാഫ്രിക്ക -ഇന്ത്യ രണ്ടാം ക്രിക്കറ്റ് ടെസ്റ്റിലെ ഇന്ത്യന് ടീം സെലക്ഷന്റെ പേരില് ഇന്ത്യന് നായകന് വിരാട് കോഹ്‌ലിക്കെതിരേ മുന് ഓപ്പണര് വീരേന്ദര് സേവാഗ് രംഗത്ത്. സെഞ്ചൂറിയന് പാര്‍ക്കില് ഇന്ത്യ പരാജയപ്പെട്ടാല് അതിന്റെ ഉത്തരവാദിത്വമേറ്റ് കോഹ്‌ലി ടീമിന് പുറത്തുപോകാന് സ്വയം തയാറാകണമെന്ന് സേവാഗ് ആവശ്യപ്പെട്ടു. മുന് ഇന്ത്യന് താരങ്ങളായ സുനില് ഗാവസ്‌ക്കര്, വിവിഎസ് ലക്ഷ്മണ് തുടങ്ങിയവര് രണ്ടാം ടെസ്റ്റിനായി ടീമിനെ തെരഞ്ഞെടുത്തതിന്റെ പേരില് കോഹ്‌ലിക്കെതിരേ രൂക്ഷവിമര്‍ശനം നടത്തിയിരുന്നു. ഇതിന് പിന്നാലെയാണ് സേവാഗും ഇന്ത്യന് നായകനെതിരേ രംഗത്തുവന്നത്.\nആദ്യടെസ്റ്റിലുണ്ടായിരുന്ന ഓപ്പണര് ശിഖര് ധവാന്, ബൗളര് ഭൂവനേശ്വര് കുമാര്, വിക്കറ്റ് കീപ്പര് ബാറ്റ്‌സ്മാന് വൃദ്ധിമാന് സാഹ എന്നിവര്‍ക്ക് പകരം യഥാക്രമം എല് രാഹുല്, ഇഷാന്ത് ശര്‍മ, പാര്‍ത്ഥിവ് പട്ടേല് എന്നിവരൊണ് സെഞ്ചുറിയന് ടെസ്റ്റില് ഇന്ത്യ ഉള്‍പ്പെടുത്തിയത്. ഇതാണ് വിമര്‍ശനത്തിന് ഇടയാക്കിയത്.\n‘ഒരു കളിയില് പരാജയപ്പെട്ടതിനെ തുടര്‍ന്നാണ് ശിഖര് ധവാനെ കോഹ്‌ലി രണ്ടാം ടെസ്റ്റില് നിന്ന് മാറ്റിയത്. ഭുവനേശ്വറിന്റെ കാര്യത്തിലാകട്ടെ പ്രത്യേകിച്ച് ഒരു കാരണം പോലുമില്ല. ഈ നിലപാട് അനുസരിച്ചാണെങ്കില്\nരണ്ടാം ടെസ്റ്റില് കോഹ്‌ലിപരാജയപ്പെട്ടാല് മൂന്നാം ടെസ്റ്റില് കളിക്കാതെ അദ്ദേഹം സ്വയം പുറത്ത് പോവണം’ -സേവാഗ് ഒരു ദേശീയ മാദ്ധ്യമത്തിന് നല്‍കിയ അഭിമുഖത്തില് പറഞ്ഞു.\nഇതിനിടെ, സെഞ്ചുറിയന് ടെസ്റ്റില് ആദ്യം ബാറ്റിംഗ് തുടങ്ങിയ ആതിഥേയരായ ദക്ഷിണാഫ്രിക്ക മോശമല്ലാത്ത നിലയിലാണ് ആദ്യദിനം അവസാനിപ്പിച്ചത്. ആദ്യദിവസം സ്റ്റംപെടുക്കുമ്പോള് ആറ് വിക്കറ്റ് നഷ്ടത്തില് 269 എന്ന ഭേദപ്പെട്ട നിലയിലാണ് ദക്ഷിണാഫ്രിക്കയുള്ളത്. അര്‍ധ സെഞ്ച്വറി നേടിയ എയ്ഡന് മാര്‍ക്കറം (94) ഹാഷിം അംല (82) എന്നിവരുടെ ബാറ്റിങാണ് ദക്ഷിണാഫ്രിക്കന് ഇന്നിങ്‌സിന് കരുത്തായത്. നായകന് ഫഫ് ഡുപ്ലെസിസിനൊപ്പം (24) കേശവ് മഹാരാജാണ് (10) ക്രീസില്.\nവിക്കറ്റ് വീഴ്ത്തിയ അശ്വിന്റെ ആഹ്ലാദം\nടോസ് നേടിയ ദക്ഷിണാഫ്രിക്കന് നായകന് ഫഫ് ഡുപ്ലെസിസ് ബാറ്റ് ചെയ്യാന് തീരുമാനിക്കുകയായിരുന്നു. സെഞ്ചൂറിയനിലെ വേഗപ്പിച്ചില് മാര്‍ക്കറമിനൊപ്പം ഡീന് എല്‍ഗറും (31) ശ്രദ്ധയോടെ ബാറ്റുവീശിയതോടെ സ്വപ്‌നതുല്യമായ തുടക്കം തന്നെ ആതിഥേയര്‍ക്ക് ലഭിച്ചു. ഇരുവരും സെഞ്ച്വറികൂട്ടുകെട്ടിലേക്ക് കുതിക്കവെ രവിചന്ദ്ര അശ്വിന് കൂട്ടുകെട്ട് പൊളിച്ചു. അശ്വിന്റെ ഷോട്ട് ബോളിള് ഷോട്ടിന് ശ്രമിച്ച എല്‍ഗര് മുരളി വിജയിയുടെ തകര്‍പ്പന് ക്യാച്ചിലാണ് പുറത്തായത്. എല്‍ഗര് മടങ്ങുമ്പോള് ദക്ഷിണാഫ്രിക്കന് സ്‌കോര്‍ബോര്‍ഡ് 29.3 ഓവറില് ഒരു വിക്കറ്റിന് 85 എന്ന മികച്ച നിലയിലായിരുന്നു. രണ്ടാമനായി ക്രീസിലെത്തിയ ഹാഷിം അംലയും മികച്ച രീതിയില് ബാറ്റുവീശിയതോടെ ദക്ഷിണാഫ്രിക്ക കൂറ്റന് സ്‌കോറിനെ സ്വപ്‌നം കണ്ടു. മാര്‍ക്കര് അംല കൂട്ടുകെട്ട് 63ല് എത്തിയപ്പോഴേക്കും മാര്‍ക്കറമിനെ അശ്വിന്, കീപ്പര് പാര്‍ഥിവ് പട്ടേലിന്റെ കൈകളിലെത്തിച്ചു. 150 പന്തുകള് നേരിട്ട് 15 ബൗണ്ടറികള് ഉള്‍പ്പെട്ട മാര്‍ക്കറമിന്റെ തകര്‍പ്പന് ഇന്നിങ്‌സ് സെഞ്ച്വറിക്ക് നാല് റണ്‍സകലെ അവസാനിക്കുകയായിരുന്നു.\nആദ്യ മല്‍സരത്തില് ദക്ഷിണാഫ്രിക്കയുടെ ഹീറോ എബി ഡിവില്ലിയേഴ്‌സും മികച്ച ഷോട്ടുകളോടെ തുടങ്ങിയെങ്കിലും മികച്ച സ്‌കോര് പടുത്തുയര്‍ത്തും മുന്‍പ് 20 റണ്‍സുമായി മടങ്ങി. ഡിവില്ലിയേഴ്‌സിനെ ഇഷാന്ത് ശര്‍മ ക്ലീന് ബൗള്‍ഡ് ചെയ്യുകയായിരുന്നു. ഡിവില്ലിയേഴ്‌സ് പുറത്താവുമ്പോള് മൂന്ന് വിക്കറ്റിന് 199 എന്ന മികച്ച നിലയിലായിരുന്നു ആതിഥേയര്. എന്നാല് അംലയും വെര്‍ണോന് ഫിലാണ്ടറും ചെറിയ ഇടവേളകളില് റണ്ണൗട്ടായി മടങ്ങിയത് ദക്ഷിണാഫ്രിക്കയ്ക്ക് തിരിച്ചടിയായി. സെഞ്ച്വറിയിലേക്കടുക്കുകയായിരുന്ന അംലയെ ഹര്‍ദിക് പാണ്ഡ്യയാണ് റണ്ണൗട്ടാക്കിയത്. തൊട്ടുപിന്നാലെ ക്വിന്റന് ഡീകോക്കിനെ അശ്വിന് റണ്‍സ് നേടുംമുന്‍പ് മടക്കിയത് നിര്‍ണായകമായി. നേരിട്ട ആദ്യ പന്തില് തന്നെ വിരാട് കോഹ്‌ലിക്ക് ക്യാച്ച് സമ്മാനിച്ചായിരുന്നു ഡികോക്കിന്റെ മടക്കം. അധികം വൈകാതെ അക്കൗണ്ട് തുറക്കും മുമ്പേ ഫിലാണ്ടറും റണ്ണൗട്ടായതോടെ ദക്ഷിണാഫ്രിക്ക സമ്മര്‍ദത്തിലായി.\nഇന്ത്യക്ക് വേണ്ടി ആര് അശ്വിന് മൂന്ന് വിക്കറ്റുകള് നേടിയപ്പോള് ഇഷാന്ത് ശര്‍മ ഒരു വിക്കറ്റ് നേടി.\nഇന്ത്യന് കോച്ച് സ്ഥാനത്തേക്കുള്ള വീരേന്ദര് സേവാഗിന്റെ അപേക്ഷ ബിസിസിഐ മടക്കി\nസിആര്‍പിഎഫ് ജവാന്മാര്‍ക്ക് നേരെ കശ്മീരി യുവാക്കള് നടത്തിയ കൈയ്യേറ്റത്തെ രൂക്ഷമായ ഭാഷയില് വിമര്‍ശിച്ച്…\nവീരുവിന്റെ മകന് വരച്ചത് സാക്ഷാല് ധോണിയുടെ ചിത്രം; ചിത്രം ട്വിറ്ററില് പങ്കുവെച്ച് സെവാഗ്


പ്രിയയുടെ വെള്ളിത്തിര: മേല്‍വിലാസം :Melvilaasam\nPosted by Priya at 01:21\namars2May 2011 at 13:46\ngood review with micro details...could not see the movie till now..\nHaree3May 2011 at 00:25\nഇങ്ങിനെയൊരു ബ്ലോഗുള്ളതായി അറിയില്ലായിരുന്നു. ഏതായാലും ഇനി ഇവിടൊക്കെത്തന്നെ കാണും. :)\nകൃഷ്ണകുമാറിന്റെ കാര്യം പറഞ്ഞതിനോട് യോജിപ്പ്. സിദ്ദിഖ് ഒരു നല്ല ഓപ്ഷനായിരുന്നു. സിദ്ദിഖായിരുന്നെങ്കില് മറ്റുള്ളവരേക്കാള് ആ കഥാപാത്രം മികച്ചു നില്‍ക്കുമായിരുന്നു.\nഇത്രയും കഥ പറയണോ, അക്ഷരത്തെറ്റുകള് ഒന്നുകൂടി വായിച്ചാല് ഒഴിവാക്കാം, വരികള് കുറച്ചു കൂടി ഭംഗിയാക്കാം എന്നൊക്കെ ആദ്യവായനയില് തോന്നി.\nമറ്റു ചിലത്: സ്പാം അധികമില്ലെങ്കില് ഈ വേഡ് വേരിഫിക്കേഷന് വേണ്ടെന്നു വെയ്ക്കാം. ഇത്ര ദിവസങ്ങള്‍ക്കു ശേഷം വരുന്നവയ്ക്ക് മോഡറേഷന് വെച്ചാല് സ്പാം കുറഞ്ഞോളും. ചിന്ത, ജാലകം അഗ്രിഗേറ്ററുകളില് ബ്ലോഗ് ലിസ്റ്റ് ചെയ്യുകയും ചെയ്യൂ.\nകണ്ണന് | Kannan3May 2011 at 01:04\nനല്ല ബ്ലോഗും റിവ്യൂസും....\nRakesh | രാകേഷ്3May 2011 at 01:23\nമോഹൻ അല്ല മാധവ് ആണ് സംവിധായകൻ\nPriya3May 2011 at 01:50\nതാങ്ക്സ് രാകേഷ്. തെറ്റ് തിരുത്തിയിട്ടുണ്ട്\nSarath Menon3May 2011 at 05:58\nഈ സിനിമയില് എന്റെ കൂട്ടുകാരനും അഭിനയിച്ചിട്ടുണ്ട്\nപ്രജോഷ്കുമാര് കെ3May 2011 at 06:23\nട്രഫികിനു ശേഷം മലയാളത്തില് ഒരു നല്ല സിനിമ.\nകുറെ A few good men എന്നാ ഇംഗ്ലീഷ് സിനിമയുമായി ഒരുപാട് സാമ്യം ഉണ്ട്.\njiru20105May 2011 at 01:32\nഎന്തായാലും ഈ സിനിമ കാണണം .... നല്ല റിവ്യൂ സ് ആണല്ലോ ... ചൈന ടൌണ് കണ്ട ക്ഷീണം ഒന്ന് മാറട്ടെ ...!!!!\nഒരു കൊച്ചു നിര്‍ദേശം : റിവ്യൂ ഇടുമ്പോള് സിനിമ യുടെ പോസ്റ്റര് കൂടി അപ്‌ലോഡ് ചെയ്‌താല് നന്നായിരിക്കും ....


പാലക്കാട് 83 എസ്ഡിപിഐ പ്രവര്‍ത്തകര് കരുതല് തടങ്കലില്: നിരോധനാജ്ഞ നീട്ടുന്നതില് തീരുമാനം ഇന്ന് - Media Vision News\nHome Kerala പാലക്കാട് 83 എസ്ഡിപിഐ പ്രവര്‍ത്തകര് കരുതല് തടങ്കലില്: നിരോധനാജ്ഞ നീട്ടുന്നതില് തീരുമാനം ഇന്ന്\nപാലക്കാട് 83 എസ്ഡിപിഐ പ്രവര്‍ത്തകര് കരുതല് തടങ്കലില്: നിരോധനാജ്ഞ നീട്ടുന്നതില് തീരുമാനം ഇന്ന്\nപാലക്കാട് സുരക്ഷാ നടപടികളുടെ ഭാഗമായി 83 എസ്ഡിപിഐ പ്രവര്‍ത്തകര് കരുതല് തടങ്കലില്. മേലാമുറിയിലെ ആര്‍എസ്എസ് നേതാവ് ശ്രീനിവാസന്റെ കൊലപാതകത്തിന്റെ സാഹചര്യത്തിലാണ് നടപടി. തടങ്കലിലായവരുടെ പക്കല് നിന്നും ഇരുപത് മൊബൈല് ഫോണുകള് കസ്റ്റഡിയില് എടുത്തു. കേസുമായി ബന്ധപ്പെട്ട് തെളിവ് ശേഖരണത്തിനായി ഇവ സൈബര് സെല്ലിന് കൈമാറി.\nപാലക്കാട്ടെ ഇരട്ടക്കൊലപാതകങ്ങളെ തുടര്‍ന്ന് ജില്ലയില് ഏര്‍പ്പെടുപത്തിയിരുന്ന നിരോധനാജ്ഞ ഇന്ന്് വൈകുേന്നരം വരെ തുടരും. ഇത് നീട്ടണമോ എന്ന കാര്യത്തില് അവലോകന യോഗം തീരുമാനമെടുക്കും.\nഅതേ സമയം ശ്രീനിവാസന്റെ കൊലപാതകത്തില് നാല് പ്രതികളെ പൊലീസ് തിരിച്ചറിഞ്ഞു. സിസിടിവി ദൃശ്യങ്ങള് കേന്ദ്രീകരിച്ചും, മൊബൈല് പരിശോധനകളില് നിന്നുമാണ് പ്രതികളെ തിരിച്ചറിഞ്ഞത്. ഇവര് കൃത്യത്തില് നേരിട്ട് പങ്കെടുത്തവര് ആണെന്നാണ് സൂചന. പ്രതികളുടെ അറസ്റ്റ് ഉടന് ഉണ്ടാകും.\nശംഖുവാരത്തോട് സ്വദേശി അബ്ദുള് റഹ്‌മാന്, ഫിറോസ്, പട്ടാമ്പി സ്വദേശി ഉമ്മര്, അബ്ദുള് ഖാദര് എന്നിവരെയാണ് തിരിച്ചറിഞ്ഞത്. പ്രതികള് ഉപയോഗിച്ച ബൈക്കുകളില് ഒരെണ്ണം തമിഴ്‌നാട് രജിസ്‌ട്രേഷനാണെന്നാണ് വിവരം. ഈ ബൈക്കിലാണ് ഫിറോസും ഉമ്മറും എത്തിയത്. മൂന്ന് വണ്ടികളിലായാണ് അക്രമി സംഘം എത്തിയത്. ഇവയില് ഒരു വാഹനമായ ആക്ടീവയില് എത്തിയത് അബ്ദുള് ഖാദര് ആണെന്നാണ് തിരിച്ചറിഞ്ഞത്.\nപാലക്കാട് എസ്ഡിപിഐ പ്രവര്‍ത്തകന് സുബൈര് കൊല്ലപ്പെട്ട് 24 മണിക്കൂറിനുള്ളിലാണ് ശ്രീനിവാസന് കൊല്ലപ്പെട്ടത്. ആര്.എസ്.എസ് മുന് ശാരീരിക് ശിക്ഷക് പ്രമുഖാണ് ശ്രീനിവാസന്. സുബൈറിന്റെ കൊലപാതകത്തില് മൂന്ന് പ്രതികളുടെ അറസ്റ്റ് രേഖപ്പെടുത്തിയിരുന്നു ശരവണ്, ആറുമുഖന്, രമേശ് എിവരാണ് അറസ്റ്റിലായത്. മൂവരും ആര്‍എസ്എസ്-ബിജെപി പ്രവര്‍ത്തകരാണെും സഞ്ജിത്ത് വധക്കേസിലെ വൈരാഗ്യമാണ് കൊലപാതകത്തിന് കാരണമെന്നും പൊലീസ് വ്യക്തമാക്കിയിരുന്നു. പ്രതികള്‍ക്കായി പൊലീസ് ഇന്ന കസ്റ്റഡി അപേക്ഷ നല്‍കും.\nPrevious articleരാജ്യത്ത് കൊവിഡ് വീണ്ടും കൂടുന്നു; 24 മണിക്കൂറിനിടെ രോഗികളുടെ എണ്ണം ഇരട്ടിയായി\nNext articleബംഗ്ലാദേശ് ക്രിക്കറ്റ് താരം മുഷറഫ് ഹുസൈന് അര്‍ബുദം ബാധിച്ച് മരിച്ചു


Tuesday 21 May 2013 8:32 pm IST\nന്യൂദല്‍ഹി: ആദായ നികുതി റിട്ടേണുകള് സമര്‍പ്പിക്കാത്തവര്‍ക്ക് ആദായ നികുതി വകുപ്പ് കത്ത് അയച്ചു. ഉന്നത നികുതി ദായകരില് നിന്നും 600 കോടി രൂപയാണ് നികുതി ഇനത്തില് ഇനിയും ലഭിക്കാനുള്ളത്. ഇത്തരത്തില് ആദായ നികുതി റിട്ടേണുകള് സമര്‍പ്പിക്കാത്ത 35,000 പേര്‍ക്ക് കൂടി ഉടന് തന്നെ കത്ത് അയയ്ക്കുമെന്നും ധനകാര്യ മന്ത്രാലയം വ്യക്തമാക്കി.\n1.05 ലക്ഷം ആദായ നികുതി ദായകര്‍ക്കാണ് ഇതിന് മുമ്പ് ആദായ നികുതി വകുപ്പ് കത്ത് അയച്ചിരുന്നത്. ഈ കത്തിന്റെ അടിസ്ഥാനത്തില് സ്വയം നിര്‍ണയ നികുതി, മുന്‍കൂര് നികുതി ഇനത്തില് 600 കോടിയിലേറെ രൂപ സമാഹരിക്കാന് സാധിച്ചതായും ധനമന്ത്രാലയത്തിന്റെ പ്രസ്താവനയില് പറയുന്നു. ആദായ നികുതി റിട്ടേണുകള് സമര്‍പ്പിക്കാത്ത നികുതി ദായകരെ ഇക്കാര്യം ബോധ്യപ്പെടുത്തുന്നതിന് വേണ്ടിയുള്ള ആദ്യ പടിയായിട്ടാണ് കത്ത് അയച്ചിരിക്കുന്നത്. ഇതിന് ശേഷമായിരിക്കും നോട്ടീസ് അയയ്ക്കുക.\nമൂന്നാമതൊരാളുടെ വിവരത്തിന്റെ അടിസ്ഥാനത്തില് നികുതി നിര്‍ണയം നടത്തുന്നതിനെയാണ് ആനുവല് ഇന്‍ഫര്‍മേഷന് റിട്ടേണ്‍സ് എന്ന് പറയുന്നത്. ബാങ്കുകളോ മറ്റുള്ളവരോ ആയിരിക്കും ഒരു വ്യക്തിയുടെ ചെലവാക്കല് സംബന്ധിച്ച് ആദായ നികുതി വകുപ്പിന് വിവരം കൈമാറുക. ആദായ നികുതി വകുപ്പ് നിര്‍ദ്ദേശിച്ചിരിക്കുന്ന പരിധിയില് കൂടുതല് ചെലവാക്കുകയാണെങ്കില് ചെലവാക്കലും നികുതി ദായകന് വെളിപ്പെടുത്തിയിട്ടുള്ള വരുമാനവും ഒത്ത് നോക്കി വരുമാനം സംബന്ധിച്ച് ശരിയായ വിവരമാണോ വെളിപ്പെടുത്തിയിരിക്കുന്നതെന്ന് കണ്ടെത്തുകയാണ് പതിവ്.\n2013 -14 സാമ്പത്തിക വര്‍ഷം ആദായ നികുതി സമാഹരണം 20 ശതമാനം ഉയര്‍ത്തി 2.48 ലക്ഷം കോടിയില് എത്തിക്കുന്നതിനാണ് കേന്ദ്ര സര്‍ക്കാര് ലക്ഷ്യമിട്ടിരിക്കുന്നത്. മുന് സാമ്പത്തിക വര്‍ഷം 2.06 ലക്ഷം കോടി രൂപയാണ് സമാഹരിച്ചത്.\nകിങ്ങ്ഫിഷറില് ഇത്തിഹാദ് നിക്ഷേപം നടത്തും\nനികുതി വരുമാനത്തില് വന് ചോര്‍ച്ച: സിഎജി


മുഖ്യമന്ത്രി രാജിവെക്കണമെന്ന്് കോടിയേരി ബാലകൃഷ്ണന്\nസോളിസിറ്റര് ജനറല് നരിമാന് രാജിവെച്ചു\nMonday 4th February 2013 1:09pm\nമുഖ്യമന്ത്രി രാജിവെക്കണമെന്ന് കോടിയേരി ബാലകൃഷ്ണന്\nMonday 4th February 2013 12:59pm\nതിരുവനന്തപുരം: സൂര്യനെല്ലി കേസില് പുനരാന്വേഷണത്തിന് അനുമതി നല്‍കിയില്ലെങ്കില് പ്രക്ഷോഭപരിപാടികളാരംഭിക്കുമെന്ന് പ്രതിപക്ഷ ഉപനേതാവ് കോടിയേരി ബാലകൃഷ്ണന്.\nപുനരാമ്പേഷണം ആവശ്യപ്പെട്ട് അടിയന്തിര പ്രമേയം നിയമസഭയില് നല്‍കിയെങ്കിലും പുനരാമ്പേഷണം സാധ്യമല്ലെന്ന നിലപാടാണ് മുഖ്യമന്ത്രിയും ആഭ്യന്തരമന്ത്രിയും അറിയിച്ചത്.\nഇത് രാഷ്ട്രപതി പ്രഖ്യാപിച്ച ഓര്‍ഡിനന്‍സിനും ഇന്ത്യയുടെ നിയമസംവിധനത്തിനും വിരുധമാണെന്നും മുഖ്യമന്ത്രി രാജിവെക്കണമെന്നും കൊടിയേരി ആവശ്യപ്പെട്ടു. നിയമസഭയില് നിന്നും ഇറങ്ങിപോയതിന് ശേഷം മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nസൂര്യനെല്ലി പെണ്‍കുട്ടി പതിനേഴ് വര്‍ഷം മുമ്പു തന്നെ കുര്യന്റെ പേര് വെളുപ്പെടുത്തിയതാണ്. പക്ഷെ ഇത് തെളിയിക്കാനുള്ള സംവിധാനമുണ്ടായില്ല.\nഈ സാഹചര്യത്തിലാണ് കുട്ടി പീരമുമേട് കോടതിയില് അന്യായം ഫയല് ചെയ്തത്. എന്നാല് ഇത് നേരിടാന് തയ്യാറാകാതെ കുര്യന് സുപ്രിംകോടതിയില് പോകുകയാണ് ചെയ്തത്. എന്നാല് ഈ കേസില് ഹൈക്കോടതിയുടെ വെറുതെ വിട്ട വിധിയാണ് സുപ്രിം കോടതി ഇപ്പോള് റദ്ദ് ചെയതത്.\nഎന്നിട്ടും കുര്യനെ സംരക്ഷിക്കുക മാത്രമാണ് മുഖ്യമന്ത്രിയും ആഭ്യന്തരമന്ത്രിയും ചെയ്യുന്നത്. ഈ കേസിലെ പുനരാമ്പേഷണത്തിന് നിയമോപദേശം നല്‍കാനാവില്ലെന്നും താന് മുമ്പ്് പ്രതികള്‍ക്ക് വേണ്ടി ഈ കേസില് ഹാജരായതാണെന്ന് അഡ്വക്കറ്റ് ജനറല് അറിയിച്ചിരുന്നു.\nപിന്നീട് ഡി.ഐ.ജി യോട് ഉപദേശം ആരായാമെന്നു പറഞ്ഞിരുന്നു. ഇദ്ദേഹം കെ.പി.സി.സി എക്‌സിക്യൂട്ടിവ് അംഗമാണ്. എന്നാല് അദ്ദേഹം അഭിപ്രായം ആരായും മുമ്പെ തന്നെ മുഖ്യമന്ത്രിയും ആഭ്യന്ത്രമന്ത്രിയും അവരുടെ നിലപാട് വ്യക്തമാക്കുകയാണ് ഉണ്ടായത്.\nപുനരാന്വേഷണം സാധ്യമല്ലായെന്നാണ് പറയുന്നത്. ഇത് ഭരണഘടനാ ലംഘനമാണ്. രാഷ്ട്രപതി ഇന്നലെ പ്രഖ്യാപിച്ച ഓര്‍ഡിനന്‍സ് പോലും തള്ളികളയുകയാണ് ഉമ്മന്‍ചാണ്ടി ചെയ്തിരിക്കുന്നത്.\nഈ സാഹചര്യത്തില് സുപ്രിം കോടതി റിവ്യുഹരജി പരിഗണിക്കണമെന്നും ഈ കേസില് ഏതറ്റം വരെ പോകാനും തയ്യാറാണെന്നും കോടിയേരി ബാലകൃഷ്ണന് അറിയിച്ചു. രാഷ്ട്രപതി ഒപ്പിട്ടുള്ള ഓര്‍ഡിനന്‍സ് നിരാകരിച്ച മുഖ്യമന്ത്രി രാജിവെക്കണം.\nഈ വിഷയത്തില് വര്‍ഗബഹുജന സംഘടനകളെ അണിനിരത്തി പ്രക്ഷോഭം സംഘടിപ്പിക്കുമെന്നും. അടിയന്തിരമായി നിയമസഭയില് ഈ വിഷയം ഉന്നയിക്കണമെന്ന് ആവശ്യപ്പെട്ടപ്പോള് അവഗണിച്ചതിനെ തുടര്‍ന്നാണ് ഇറങ്ങിപോന്നതെന്നും കോടിയേരി പറഞ്ഞു.\nഹൃദയശൂന്യരാണ് ഇത്തരത്തില് പ്രതികരിക്കുന്നതെന്നും ഈ മനോഭാവം പരിശോധിക്കാന് മുഖ്യമന്ത്രി തയ്യാറാകണമെന്നും ഇത്തരം കേസുകളില് ഇരകളുടെ പക്ഷത്തുനിന്നാണ് തീരുമാനമെടുക്കേണ്ടതെന്ന പ്രണബ് മുഖര്‍ജിയുടെ ഓര്‍ഡിനന്‍സ് അവഹേളിക്കുന്നത് ഇന്ത്യന് നീതിന്യായ വ്യവസ്ഥയെ അവഹേളിക്കുന്നതിന് തുല്യമാണെന്നും പ്രതിപക്ഷനേതാവ് വി.എസ് പറഞ്ഞു.\nഓര്‍ഡിനന്‍സിനെ നിര്‍ലജ്ജം ലംഘിച്ചുകൊണ്ട് മുമ്പോട്ട് പോകുന്ന ഈ നടപടികളെ ശക്തമായി നേരിടുമെന്നും ഇവര് കുര്യനെ രക്ഷിക്കാന് വേണ്ടി നടത്തുന്ന ഇത്തരം ന്യായീകരണങ്ങളില് ജനങ്ങള് കണക്കിലെടുക്കില്ലെന്നും വിഎസ് പറഞ്ഞു.\nഇത് ഇന്ത്യയിലെ സ്ത്രീകള്‍ക്കും സമൂഹത്തിനും തന്നെ അപമാനകരമാണെന്നും അദ്ദേഹം പറഞ്ഞു.


ട്രംപിനെ ഇരുപത്തഞ്ചാം ഭരണഘടനാഭേദഗതി പ്രകാരം പുറത്താക്കാൻ നീക്കം\nട്രംപിനെ ഇരുപത്തഞ്ചാം ഭരണഘടനാ ഭേദഗതി പ്രകാരം പുറത്താക്കാൻ നീക്കം\nഇങ്ങനെ പുറത്തുപോയാൽ ട്രംപിന് മുൻ പ്രസിഡന്‍റുമാർക്ക് ലഭിക്കുന്ന ആനുകൂല്യങ്ങളൊന്നും ലഭിക്കില്ല. ഇനി അടുത്ത പ്രസിഡന്‍റ് തെരഞ്ഞെടുപ്പിൽ മത്സരിക്കാനുമാകില്ല.\n11 Jan, 2021 at 07:48 AM\nഅമേരിക്കൻ പ്രസിഡന്‍റ് ഡോണൾഡ് ട്രംപിനെ ഇരുപത്തഞ്ചാം ഭരണഘടനാ ഭേദഗതി പ്രകാരം പുറത്താക്കാൻ നീക്കം. കാപ്പിറ്റോൾ മന്ദിരത്തിലെ അക്രമത്തിന്‍റെ പേരിലാണ് നടപടി. പുറത്താക്കാൻ വൈസ് പ്രസിഡന്‍റ് തയ്യറായില്ലെങ്കിൽ ഇംപീച്മെന്‍റ് നടപടികളിലേക്ക് കടക്കുമെന്ന് ഡെമോക്രാറ്റുകൾ മുന്നറിയിപ്പ് നൽകി.\nഭരണഘടനയുടെ ഇരുപത്തഞ്ചാം ഭേദഗതി പ്രകാരം ട്രംപ് അധികാരത്തില് തുടരാന് അര്‍ഹനല്ലെന്നും നീക്കം ചെയ്യണമെന്നും ആവശ്യപ്പെടുന്ന പ്രമേയം തിങ്കളാഴ്ച തന്നെ ജനപ്രതിനിധിസഭയിൽ അവതരിപ്പിച്ചേക്കും. അമേരിക്കന് പാര്‍ലമെന്‍റ് മന്ദിരമായ കാപ്പിറ്റോളില് ട്രംപ് അനുകൂലികള് നടത്തിയ കലാപത്തിനു പിന്നിൽ ട്രംപിന്‍റെ കരങ്ങളാണെന്നാണ് ഡെമോക്രാറ്റുകൾ ആരോപിക്കുന്നത്.\nഇരുപത്തഞ്ചാം ഭേദഗതി പ്രകാരം പ്രസിഡന്‍റിനെ നീക്കിയാൽ വൈസ് പ്രസിഡന്‍റാണ് അധികാരത്തിലേറുക. ഇങ്ങനെ പുറത്തുപോയാൽ ട്രംപിന് മുൻ പ്രസിഡന്‍റുമാർക്ക് ലഭിക്കുന്ന ആനുകൂല്യങ്ങളൊന്നും ലഭിക്കില്ല. ഇനി അടുത്ത പ്രസിഡന്‍റ് തെരഞ്ഞെടുപ്പിൽ മത്സരിക്കാനുമാകില്ല.\nഈ നടപടിക്ക് വൈസ് പ്രസിഡന്‍റ് കൂടി സഹകരിക്കേണ്ടതുണ്ട്. വൈസ് പ്രസിഡന്‍റ് മൈക്ക് പെന്‍സ് ഇതിന് കൂട്ടുനിൽക്കുമോ എന്നതാണ് പ്രസക്തമായ കാര്യം. അംഗീകരിച്ചില്ലെങ്കില് ഇംപീച്ച്‌മെന്‍റ് നടപടികളിലേക്ക് കടക്കുമെന്ന് സ്പീക്കറും ഡെമോക്രാറ്റ് നേതാവുമായ നാൻസി പെലോസി വ്യക്തമാക്കി. ഇംപീച്മെന്‍റാണെങ്കിൽ അതിനുള്ള നടപടികള് വൈകും. ബൈഡന് സര്‍ക്കാര് നൂറു ദിവസം പൂര്‍ത്തിയാക്കിയ ശേഷമേ സെനറ്റില് ട്രംപിനെതിരായ കുറ്റവിചാരണ തുടങ്ങാൻ സാധ്യതയുള്ളൂ


Emalayalee.com - അരീക്കോട് ദുരഭിമാന കൊലക്കേസ് പ്രതിയെ വെറുതെ വിട്ടു\nമലപ്പുറം : അരീക്കോട് ദുരഭിമാന കൊലക്കേസ് പ്രതിയെ വെറുതെ വിട്ടു. മകള് ആതിരയെ കൊലപ്പെടുത്തിയ കേസിലാണ് അച്ഛന് രാജനെ മഞ്ചേരി അഡീഷണല് സെക്ഷന്‍സ് കോടതി വെറുതെ വിട്ടത്. ഇതര ജാതിക്കാരനായ യുവാവിനെ വിവാഹം കഴിക്കാനൊരുങ്ങിയ മകളെ രാജന് കൊലപ്പെടുത്തുകയായിരുന്നു. 2018 മാര്‍ച്ച് മാസത്തിലായിരുന്നു സംഭവം.\nവിവാഹ തലേന്ന് മകളെ കൊല്ലാന് പിതാവിനെ പ്രേരിപ്പിച്ചത് കടുത്ത ജാതീയ ചിന്തയെന്നാണ് പൊലീസ് അന്വേഷണ റിപ്പോര്‍ട്ടില് പറയുന്നത്. അരീക്കോട് പൂവത്തിക്കണ്ടി സ്വദേശിനിയായ ആതിര (21)യെയാണ് അച്ഛന് രാജന് കത്തി ഉപയോഗിച്ച് വയറ്റില്‍കുത്തി കൊലപ്പെടുത്തിയത്. തിയ്യ വിഭാഗത്തില്‍പെട്ട മകള് സ്നേഹിച്ചതു താഴ്ന്ന ജാതിക്കാരനായത് പ്രതിക്ക് അംഗീകരിക്കാന് കഴിയുമായിരുന്നില്ല.\nഎന്നാല് ഭാര്യയും മറ്റുമക്കളും എല്ലാവരും വിവാഹത്തിന് അനുകൂല നിലപാടെടുത്തതോടെ പ്രതിയുടെ എതിര്‍പ്പ് പരസ്യമാക്കിയില്ല. മഞ്ചേരി മെഡിക്കല് കോളജില് ഡയാലിസിസ് ടെക്നീഷ്യ ആയി ജോലിചെയ്തുവരുന്ന ആതിര കോഴിക്കോട് സ്വദേശി മിലിട്ടറിയില് ജോലിചെയ്ത് വരുന്ന ബ്രിഗേഷിനെയാണ് സ്നേഹിച്ചിരുന്നത്. ബന്ധം പിതാവ് അംഗീകരിക്കാതിരുന്നതിനെ തുടര്‍ന്ന് ഇരുവരും രജിസ്റ്റര് മാരേജിനുവേണ്ടി രജിസ്റ്റര് ചെയ്തിരുന്നു.\nഇതിനെ തുടര്‍ന്ന് അരീക്കോട് പൊലീസ് സ്റ്റേഷനില് വെച്ച് നടന്ന മധ്യസ്ഥ ചര്‍ച്ചയില് ബന്ധുക്കളുടെയും മധ്യസ്ഥന്മാരുടെയും നിര്‍ബന്ധത്തിന് വഴങ്ങിയാണു ഗത്യന്തരമില്ലാതെ പ്രതി വിവാഹം നടത്തിക്കൊടുക്കാമെന്നു സമ്മതിച്ചത്. തുടര്‍ന്നു മകളെ പൂവത്തികണ്ടിയിലുള്ള തന്റെ സ്വന്തം വീട്ടിലേക്ക് കൊണ്ടുപോകുകയായിരുന്നു. തുടര്‍ന്നാണു പ്രതി മകളെ കൊലപ്പെടുത്തിയത്.\nഇടക്ക് മൃഗവേട്ടക്ക് പോകുന്നയാളാണ് രാജന്. മൃഗങ്ങളെ വേട്ടയാടി പിടിക്കുന്ന തന്ത്രമാണ് മകളെ കുത്തി കൊല്ലുന്നതിലും അച്ചന് പ്രയോഗിച്ചത് . ഇടത് നെഞ്ചിന്റെ അടിയിലായി ഹൃദയത്തിലേക്ക് തറക്കുന്ന മുറിവാണ് മരണത്തിന് കാരണമായത്. കൊല നടത്തി നാട്ടുകാരോട് ആരും രക്ഷിക്കാന് ശ്രമിച്ചിട്ട് കാര്യമില്ല എന്ന് പറയുകയും ചെയ്തെന്ന് ദൃസാക്ഷികള് പറഞ്ഞു.


Monday 13 August 2018 6:26 pm IST\nപത്തനംതിട്ട: കനത്ത മഴയ്ക്കുപിന്നാലെ ആനത്തോട്-കക്കി, കൊച്ചുപമ്പാ ഡാമുകളില് ജലനിരപ്പ് ഉയര്‍ന്നതോടെ ഷട്ടറുകള് തുറന്നു. ഇതോടെ ശബരിമല പമ്പാത്രിവേണിയില് പ്രളയമായി.\nനിറപുത്തരി ചടങ്ങുകള്‍ക്കും ചിങ്ങമാസ പൂജകള്‍ക്കുമായി സന്നിധാനത്തേക്ക് പോകുന്ന തീര്‍ഥാടകര്‍ക്ക് പമ്പ കടന്ന് ഗണപതികോവിലിലേക്ക് പോകാന് കഴിയുന്നില്ല. പോലീസ് ഭക്തരെ പമ്പയില് തടഞ്ഞ് തിരിച്ചയയ്ക്കുകയാണ്. ദേവസ്വം ഉദ്യോഗസ്ഥര്‍ക്കും പോകാനായില്ല. പലരും നിലയ്ക്കലിലേക്ക് തിരിച്ചുപോയി.\nഒരാഴ്ചയ്ക്കുള്ളില് ഇത് രണ്ടാംതവണയാണ് ആനത്തോട്-കക്കി, പമ്പാ ഡാമുകള് തുറക്കുന്നത്. ഡാമില്‍നിന്നുള്ള ജലപ്രവാഹംകൂടിയായതോടെ പമ്പ മണല്‍പ്പുറത്ത് 50 മീറ്റര് വിസ്തൃതിയില് ശക്തമായ ഒഴുക്കാണ്. മണല്‍പ്പുറത്ത് പല സ്ഥലത്തും വന്‍കുഴികള് രൂപപ്പെട്ടിട്ടുണ്ട്.\nപമ്പയിലെ രാമമൂര്‍ത്തി മണ്ഡപവും തീരത്തെ കടകളും വെള്ളത്തിലാണ്. കുത്തൊഴുക്കില് എന്തൊക്കെ നാശനഷ്ടങ്ങളാണ് ഉണ്ടായതെന്ന് ജലനിരപ്പ് താണശേഷമേ അറിയാനാകൂ. പമ്പ ത്രിവേണി ഭാഗത്ത് സ്ഥിതി അതീവ ഗുരുതരമാണെന്നാണ് ദുരന്തനിവാരണ അതോറിറ്റിയുടെ വിലയിരുത്തല്.\nവാട്ടര് അതോറിറ്റിയുടെ പമ്പുകള് വെള്ളത്തിനടിയിലായതുമൂലം പമ്പാ മണല്‍പ്പുറത്ത് പമ്പിങ് പൂര്‍ണമായി തടസപ്പെട്ടു. ട്രാന്‍സ്‌ഫോര്‍മറുകള് മുങ്ങിയതിനാല് വൈദ്യുതി വിതരണവും നിലച്ചു. പ്ലാപ്പള്ളിയില് റോഡിന്റെ ഒരു വശം ഇടിഞ്ഞുതാണു.\nആനത്തോട്-കക്കി ഡാമിന്റെ നാല് ഷട്ടറുകളും ഉയര്‍ത്തി. രണ്ട് ഷട്ടര് മൂന്നടിയും മറ്റ് രണ്ട് ഷട്ടര് രണ്ട് അടിയുമാണ് ഉയര്‍ത്തിയത്. 981.46 മീറ്ററാണ് പൂര്‍ണസംഭരണശേഷി. ഇന്നലെ 981.1 മീറ്റര് ജലനിരപ്പ് വന്നപ്പോഴാണ് ഷട്ടര് തുറന്നത്. ഡാമിന്റെ വൃഷ്ടിപ്രദേശത്ത് ശക്തമായ മഴയെത്തുടര്‍ന്ന് നീരൊഴുക്ക് വര്‍ധിച്ചതോടെയാണ് ഡാമിന്റെ ഷട്ടറുകള് ഉയര്‍ത്തിയത്.\nകൊച്ചുപമ്പ ഡാമിന്റെ ആറ് ഷട്ടറുകളില് മൂന്നാമത്തേയും നാലാമത്തേയും ഷട്ടറുകളാണ് 30 സെന്റിമീറ്റര് ഉയര്‍ത്തിയത്. പമ്പ ഡാമിന്റെ പരമാവധി ജലനിരപ്പ് 986.33 മീറ്ററാണ്. ജലനിരപ്പ് 985.55 മീറ്റര് എത്തിയപ്പോഴാണ് ഇന്നലെ ഷട്ടറുകള് തുറന്നത്.


അമ്പൂരിയില് അര്‍ഹരായവര്‍ക്ക് പട്ടയം ഉടന് നല്‍കും: മന്ത്രി • Suprabhaatham\nഅമ്പൂരിയില് അര്‍ഹരായവര്‍ക്ക് പട്ടയം ഉടന് നല്‍കും: മന്ത്രി\nMarch 3, 2019 | 10:12 am IST\nതിരുവനന്തപുരം: അമ്പൂരിയിലെ പട്ടയരഹിതരായ കര്‍ഷകരില് അര്‍ഹരായവര്‍ക്ക് പട്ടയം ലഭ്യമാക്കാനുള്ള നടപടികള് നടന്നുവരികയാണെന്ന് മന്ത്രി ഇ. ചന്ദ്രശേഖരന്. അമ്പൂരി ഗ്രാമ പഞ്ചായത്തിലെ മായം പ്രാഥമികാരോഗ്യ കേന്ദ്രത്തില് നിര്‍മിച്ച പുതിയ ഒ.പി ബ്ലോക്കിന്റെ ഉദ്ഘാടനം നിര്‍വഹിച്ചു സംസാരിക്കുകയായിരുന്നു മന്ത്രി.\nഅവശത അനുഭവിക്കുന്ന ജനവിഭാഗത്തിനു ചികിത്സ നല്‍കുകകയാണു സര്‍ക്കാരിന്റെ പ്രധാന ലക്ഷ്യം. ഇതിന്റെ ഭാഗമായി ആരോഗ്യരംഗത്തു കാലോചിതമായ മാറ്റം വരുത്തി പ്രാഥമികാരോഗ്യ കേന്ദ്രങ്ങളെ കുടുംബാരോഗ്യ കേന്ദ്രങ്ങളാക്കി ഉയര്‍ത്തുകയാണ്. ഒരു ദിവസം 150 പേര്‍ക്ക് എന്ന നിലയില് കഴിഞ്ഞ 1000 ദിനങ്ങളില് പട്ടയവിതരണം നടത്താന് സര്‍ക്കാരിനായെന്നും മന്ത്രി പറഞ്ഞു.\nസി.കെ ഹരീന്ദ്രന് എം.എല്.എ അധ്യക്ഷനായി.


ബംഗളൂരുവിൽ വയറ്റിൽ ഒളിപ്പിച്ച 11 കോടി രൂപ വിലവരുന്ന കൊക്കെയ്നുമായി നൈജീരിയൻപൗരൻ അറസ്റ്റിൽ. - truenewsmalayalam.com\nHome / BANGLORE / ബംഗളൂരുവിൽ വയറ്റിൽ ഒളിപ്പിച്ച 11 കോടി രൂപ വിലവരുന്ന കൊക്കെയ്നുമായി നൈജീരിയൻപൗരൻ അറസ്റ്റിൽ.\nബംഗളൂരുവിൽ വയറ്റിൽ ഒളിപ്പിച്ച 11 കോടി രൂപ വിലവരുന്ന കൊക്കെയ്നുമായി നൈജീരിയൻപൗരൻ അറസ്റ്റിൽ.\ntruenewsmalayalam.com August 22, 2021 BANGLORE\nബംഗളൂരു(www.truenewsmalayalam.com) : വയറ്റിൽ ഒളിപ്പിച്ച 11 കോടി രൂപ വിലവരുന്ന കൊക്കെയ്നുമായി നൈജീരിയൻപൗരൻ അറസ്റ്റിൽ.\nകെംപേ ഗൗഡ അന്താരാഷ്ട്ര വിമാനത്താവളത്തിൽ വെച്ചാണ് പ്രതിയെ അറസ്റ്റ് ചെയ്തത്. ഓഗസ്റ്റ് 19 -നാണ് ഇയാൾ ജോഹന്നാസ്ബർഗിൽ നിന്ന് ബംഗളൂരുവിലേക്ക് വന്നത്.\nവിദേശത്ത് നിന്ന് ഇന്ത്യയിലേക്ക് കൊക്കെയ്ൻ കടത്തുന്നതായി ഡിആർഐക്ക് ലഭിച്ച വിവരത്തെ തുടർന്ന് പശ്ചിമേഷ്യയിൽ നിന്ന് എത്തുന്ന യാത്രികർക്ക് അധികൃതർ പ്രത്യേക നിരീക്ഷണം ഏർപ്പെടുത്തിയിരുന്നു. ഇതിനിടെയാണ് പ്രതിയുടെ ടിക്കറ്റ് പാക്കേജിൽ സൗജന്യ ഭക്ഷണവും വെള്ളവും പാനീയങ്ങളും ഉണ്ടായിരുന്നിട്ടും പ്രതി ഭക്ഷണമോ വെള്ളമോ കഴിച്ചിട്ടില്ലെന്ന് ഡിആർഐയുടെ സംഘം മാസിലാക്കിയത്.\nഡിആർഐ ഉദ്യോഗസ്ഥർ ഉടൻ തന്നെ വിവരമറിയിക്കുകയും പ്രതികളുടെ ബാഗേജ് പരിശോധിക്കുകയും ചെയ്തു. ബാഗേജിൽ കള്ളനോട്ട് കണ്ടെത്താനായില്ലാത്തതിനാൽ പ്രതിയെ സ്കാനിംഗിന് വിധേയമാക്കുകയായിരുന്നു.അപ്പോഴാണ് വയറ്റിൽ കൊക്കൈൻ കണ്ടെത്തിയത്.\nപ്രതി സഞ്ചരിച്ച വിമാനം അന്താരാഷ്ട്ര വിമാനത്താവളത്തിൽ ഇറങ്ങിയപ്പോൾ, ഡിആർഐയുടെ സംഘവും പ്രതി പറന്ന സമയത്ത് ഭക്ഷണമോ വെള്ളമോ കഴിച്ചിട്ടില്ലെന്ന് മനസ്സിലാക്കി. ഡിആർഐ ഉദ്യോഗസ്ഥർ ഉടൻ തന്നെ വിവരമറിയിക്കുകയും പ്രതികളുടെ ബാഗേജ് പരിശോധിക്കുകയും ചെയ്തു. അയാളുടെ ബാഗേജിൽ കള്ളനോട്ട് സാധനങ്ങൾ കണ്ടെത്താനായില്ലാത്തതിനാൽ, അവർ അവനെ സ്കാനിംഗിന് വിധേയമാക്കി. സ്കാനിംഗിനിടെ പ്രതി വയറ്റിൽ മയക്കുമരുന്ന് കൊണ്ടുപോയതായി തെളിഞ്ഞു.\nപ്രതിയെ ഉടൻ തന്നെ നഗരത്തിലെ വിക്ടോറിയ ആശുപത്രിയിലേക്ക് മാറ്റി, കൊക്കെയ്ൻ ഗുളികകൾ വയറ്റിൽ നിന്ന് നീക്കം ചെയ്തു.


തിളച്ച വെള്ളം കൊറോണ വൈറസിനെ നശിപ്പിക്കുമെന്ന് റഷ്യൻ ഗവേഷകർ: റിപ്പോർട്ട് | Russiam Covid19 | Coronavirus\nസ്വന്തം ലേഖകൻ August 01, 2020 06:53 PM IST\nവെള്ളത്തിന് എഴുപത്തി രണ്ടു മണിക്കൂറിനകം കൊറോണ വൈറസിനെ നശിപ്പിക്കാനാകും എന്ന് പുതിയ പഠനം വ്യക്തമാക്കുന്നതായി റിപ്പോർട്ട്. തിളയ്ക്കുന്ന വെള്ളത്തിന് സാർസ് കോവ്2വൈറസിനെ പൂർണമായും നശിപ്പിക്കാനാകുമെന്ന് റഷ്യയിലെ സ്റ്റേറ്റ് റിസർച്ച് സെന്റർ ഓഫ് വൈറോളജി ആൻഡ് ബയോ ടെക്നോളജി വെക്റ്റർ നടത്തിയ പഠനം പറയുന്നു. 24 മണിക്കൂർ കൊണ്ട് റൂം ടെംപറേച്ചറിൽ 90 ശതമാനം വൈറസും നശിക്കുന്നതായി കണ്ടു. 72 മണിക്കൂറിനകം വൈറസിന്റെ 99.9 ശതമാനവും നശിക്കും.\nവീട്ടിലുപയോഗിക്കുന്ന മിക്ക അണുനാശകങ്ങളും സാർസ് കോവ്2വൈറസിനെതിരെ ഫലപ്രദമാണ്. 30 ശതമാനം ഗാഢത യുള്ള ethyl ആൻഡ് ഐസോ പ്രൊപ്പയിൽ ആൽക്കഹോളിന് അര മിനിറ്റു കൊണ്ട് ഒരു ദശലക്ഷം വൈറസ് കണികകളെ കൊല്ലാൻ സാധിക്കും. വൈറസ് നശിക്കാൻ 60 ശതമാനത്തിലധികം ഗാഢത വേണം എന്ന പഠനത്തിന് എതിരാണിത്.\nക്ലോറിൻ അടങ്ങിയ അണുനാശകങ്ങൾക്ക് വെറും മുപ്പത് സെക്കൻഡ് കൊണ്ടുതന്നെ കൊറോണ വൈറസ് ഉള്ളപ്രതലം വൃത്തിയാക്കാൻ സാധിക്കും എന്നും പഠനം പറയുന്നു. ഇതിനിടെ, ഓഗസ്റ്റ് പകുതിയോടെ റഷ്യ ഒരു കൊറോണ വൈറസ് വാക്‌സിൻ പുറത്തിറക്കാനുള്ള ഒരുക്കത്തിലാണ്. എന്നാൽ പരീക്ഷണങ്ങളുടെ വിവരങ്ങൾ ഇതുവരെ പുറത്തു വിട്ടിട്ടില്ല. തുർക്കിയിലെ അങ്കാറ ആസ്ഥാനമായി പ്രവർത്തിക്കുന്ന റഷ്യൻ ന്യൂസ് ഏജൻസി അനഡോലു ഏജൻസി ആണ് ഈ പഠനഫലം റിപ്പോർട്ട് ചെയ്തത്.


ഓര്‍മക്കൂടാരം: മരണത്തെയും തോല്‍പ്പിച്ച സൗഹൃദം\nമരണത്തെയും തോല്‍പ്പിച്ച സൗഹൃദം\nകുറേദിവസമായി ഉറങ്ങാന് കിടക്കുമ്പോള് അവനെക്കുറിച്ചുള്ള ചിന്തകളാണ് എനിക്ക്. അവന് എന്റെ പഴയൊരു സ്‌നേഹിതനാണ്, പേരു രതീഷ്. ജന്മദേശമായ കട്ടപ്പനയിലെ സെന്റ് ജോര്‍ജ് ഹൈസ്‌കൂളില്(ഇന്ന് ഹയര് സെക്കന്‍ഡറിയാണ്)എനിക്കൊപ്പം ഒരു വര്‍ഷമാണ് അവന് പഠിച്ചത്. ഏതു ക്ലാസിലാണ് ഒപ്പം പഠിച്ചതെന്നോ എനിക്കൊപ്പമാണോ അവന് ഇരുന്നതെന്നോ ഓര്‍മയില്ല. എന്നിട്ടും ഇത്രയേറെ വര്‍ഷങ്ങള്‍ക്കു ശേഷവും അവനെന്തിനാണ് എന്റെ ചിന്തകളില് കൂടുകൂട്ടുന്നത്. ഇടംകൈയനായിരുന്നു അവന്, ബൗള് ചെയ്യുന്നതും ബാറ്റു ചെയ്യുന്നതുമൊക്കെ ഇടംകൈ കൊണ്ടാണ്. ഇരുണ്ട നിറം. സ്‌കൂളിനടുത്തുള്ള കൃഷിയിറക്കാത്ത കണ്ടത്തില്(വയല്)ശനിയാഴ്ചകളിലും ചില പ്രവൃത്തിദിനങ്ങളിലും നടക്കുന്ന ക്രിക്കറ്റ് കളിയില് അവന് കാഴ്ചവച്ച പേസ് ബൗളിങ്ങിന്റെ ശൈലി ഹൃദയത്തില് നിന്ന് എന്നോ മങ്ങിത്തുടങ്ങിയിരുന്നു. പാതിവഴിയില് അവനെന്തിനാണ് പഠനം നിര്‍ത്തിയതെന്ന് പിന്നീട് പലതവണ കണ്ടിട്ടും ഞാന് ചോദിച്ചിരുന്നില്ല. കാരണം തിരക്കാന് മാത്രം ബുദ്ധിക്ക് വികാസം പ്രാപിച്ചിരുന്നില്ല എന്നതാണു സത്യം. കാണുമ്പോഴൊക്കെ അവന് മനസ്സുതുറന്നു ചിരിച്ചു, വിശേഷങ്ങള് തിരക്കി.\nഎന്റെയും അവന്റെയും വീടുകള് രണ്ടിടങ്ങളിലായിട്ടും ഇടയ്ക്കിടെ കണ്ടുമുട്ടലുകള്‍ക്ക് വേദിയൊരുങ്ങി. അത്തച്ചി(ഞാനേറെ സ്‌നേഹിക്കുന്ന എന്റെ പിതാവ്)യുടെ പണിയിടമായിരുന്നു അതിനു സഹായമായത്. വീട്ടിലേക്ക് സാധനങ്ങള് വാങ്ങുന്നതിനായി ഞാന് ക്ലാസ് സമയം കഴിയുമ്പോള് പലപ്പോഴും അവിടെയെത്തിയിരുന്നു. ചിലപ്പോള് അത്താഴത്തിനുള്ള അരി വാങ്ങിയാവും എന്റെ യാത്ര. ചിലപ്പോള് ഇറച്ചി, മീന് അടക്കമുള്ള മറ്റു സാധനങ്ങളും. അവിടെയുള്ള പബ്ലിക് ലൈബ്രറിയില് ഇരുന്നു ടി.വി കാണും, അത്തച്ചി സര്‍വീസ് സ്‌റ്റേഷനിലെ പണിയൊതുക്കി പണം തരുന്നതു വരെ. രതീഷ് അവിടെയുണ്ടാവും, പത്രം വായിച്ചും സുഹൃത്തുക്കള്‍ക്കൊപ്പം കഥകള് പറഞ്ഞുമൊക്കെ. ഒരുനാള് അവനെനിക്ക് സമീപത്തെ കടയില് നിന്ന് പഴം വാങ്ങിത്തന്നു. നിരസിച്ചപ്പോള് നിര്‍ബന്ധിച്ചു കഴിപ്പിച്ചു.\nപിന്നീട്, ഞാന് പഠനത്തിന്റെ മറ്റു മേച്ചില്‍പ്പുറങ്ങളിലേക്ക് യാത്രതിരിച്ചു. അവനെ പിന്നീട് കാണുകയേ ചെയ്തില്ല. ഇടയ്ക്ക് അവനെ കണ്ടുമുട്ടുന്ന ജ്യേഷ്ഠന് പറയും, രതീഷ് തിരക്കിയിരുന്നു നിന്നെയെന്ന്. ഒരു നാള് കേട്ടു, അവന് അപകടം പറ്റിയ ദുഃഖവാര്‍ത്ത. കല്യാണത്തിനു പോയി മടങ്ങിവരുന്ന വഴിയോ മറ്റോ രതീഷ് സഞ്ചരിച്ചിരുന്ന ജീപ്പില് പോലിസ് ജീപ്പ് ഉരസിയാണ് അപകടം. ജീപ്പിന്റെ പിറകിലിരുന്ന് ഉറങ്ങുകയായിരുന്ന രതീഷിന്റെ തലയിലാണ് പോലിസ് ജീപ്പിന്റെ വശം ഇടിച്ചത്. ജീപ്പിന്റെ പടുതയ്ക്ക് പോലും പോറല് ഏറ്റില്ല. പക്ഷേ എന്റെ സുഹൃത്ത് ഒരു മാസത്തിലേറെ അബോധാവസ്ഥയില് ആശുപത്രിയില് കഴിഞ്ഞു. അന്നത്തെ ഉറക്കം അവന് ഉണര്‍ന്നിരുന്നോ ആവോ. ആരെയും തിരിച്ചറിയാതെ, അതോ തിരിച്ചറിഞ്ഞിട്ടും പ്രതികരിക്കാന് കഴിയാതിരുന്നിട്ടോ എന്നറിയില്ല യാത്ര പോലും പറയാതെ അവനീ ലോകത്ത് നിന്ന് യാത്രയായി.\nസൗഹൃദത്തിന്റെ ഇഴയടുപ്പം അതിലേറെയൊന്നും ഞങ്ങള് തമ്മിലില്ലായിരുന്നു. പക്ഷേ, അവനിപ്പോളെന്നെ തേടിവരുന്നതെന്തിനാവാം. പാതിവഴിയില് നിലച്ചുപോയ സൗഹൃദം വസന്തമായി മാറാന് അവന് കൊതിക്കുന്നുണ്ടായിരിക്കുമെന്നാണ് മനസ് പറയുന്നത്. മരണത്തെയും തോല്‍പ്പിച്ച് എന്നിലേക്ക് മടങ്ങിവന്നല്ലോ പ്രിയ സ്‌നേഹിതാ നീ. നിനക്ക് ഒരായിരം നന്ദി...\nPosted by Nishad Shahul Hameed at 3:18 PM\nLabels: ഓര്‍മ, മരണം, സൗഹൃദം\nസ്‌പന്ദനം June 28, 2011 at 3:22 PM\nപാതിവഴിയില് നിലച്ചുപോയ സൗഹൃദം വസന്തമായി മാറാന് അവന് കൊതിക്കുന്നുണ്ടായിരിക്കുമെന്നാണ് മനസ് പറയുന്നത്. മരണത്തെയും തോല്‍പ്പിച്ച് എന്നിലേക്ക് മടങ്ങിവന്നല്ലോ പ്രിയ സ്‌നേഹിതാ നീ. നിനക്ക് ഒരായിരം നന്ദി...\nരജന June 28, 2011 at 3:30 PM\nമറവി ഒരനുഗ്രഹമാണോ??? ഓര്‍മ ഒരു ശാപവും!!!\nsaritha June 28, 2011 at 4:16 PM\nThere are certain instincts that we can’t escape. I hadafriend, and she was my best friend, she consumed poison and committed suicide. Since she has gone, nothing was the same, as it used to be and I terribly missed her. Every night, you won’t believe, before sleep I just talk to her, I kept her photo beneath by pillow even now. But I never cried that she is no more, I know she is around somewhere near me.\nAt home, when someone dear to us comes in dream and who is no more, my grandmother used to say that the departed souls need our prayer to go to heaven. So every morning I do pray for those who come in my dreams. I want to see them nowhere else but in heaven.\nമമ്മിയും പപ്പയും ലൗ ആണോ?\nഹൃദയത്തിലൂടെ നടന്ന മധ്യവയസ്‌കന്


പ്രേക്ഷകരെ ഭീതിയുടെ മുൾമുനയിൽ നിർത്തി ഒരു ചിത്രം ; അഞ്ചാം പാതിരാ റിവ്യൂ വായിക്കാം....! - Cine Media Promotions\nകുഞ്ചാക്കോ ബോബൻ അവതരിപ്പിക്കുന്ന പോലീസ് കൺസൾട്ടിങ് ക്രിമിനോളജിസ്റ് ആയ അൻവർ ഹുസൈൻ എന്ന കഥാപാത്രത്തേയും ആ കഥാപാത്രം നടത്തുന്ന ഒരു ഇൻവെസ്റ്റിഗേഷനെയും ചുറ്റിപ്പറ്റിയാണ് ഈ ചിത്രത്തിന്റെ കഥ മുന്നോട്ടു പോകുന്നത്. സസ്പെൻസ് നിറഞ്ഞ ചിത്രമായാണ് കൊണ്ട് തന്നെഅഞ്ചാം പാതിരിയുടെ കഥയെ കുറിച്ച് കൂടുതൽ വെളിപ്പെടുത്തുന്നില്ല.\nമികച്ച കഥയ്ക്ക് മികച്ച അവതരണം കൂടി ആയപ്പോൾ മിഥുൻ മാനുവൽ ഒരുക്കിയത് തന്റെ കരിയറിലെ തന്നെ ഏറ്റവും മികച്ച ചിത്രമാണ്. കുഞ്ചാക്കോ ബോബൻ, ജിനു ജോസഫ്, ഉണ്ണിമായ, ശ്രീനാഥ് ഭാസി, ഷറഫുദ്ധീൻ, ഹരികൃഷ്ണൻ എന്നിവർ വളരെ ഭംഗിയായി തങ്ങളുടെ റോളുകൾ അവതരിപ്പിച്ചിരിക്കുന്നു. ഷൈജു ഖാലിദിന്റെ ഛായാഗ്രഹണം മികച്ചതിനും മുകളിൽ ഉള്ള പ്രശംസ അർഹിക്കുന്നു. സുഷിൻ ശ്യാം നിർവഹിച്ച സംഗീതം ഒരു ത്രില്ലർ ചിത്രത്തിൽ എത്ര പ്രാധാന്യം ഉണ്ടോ ആ പ്രാധാന്യം എടുത്തു കാട്ടുന്ന രീതിയിൽ ഉള്ളതാണ്.\nസാങ്കേതികമായി മികച്ച നിലവാരം പുലർത്തുന്ന ഒരു ഗംഭീര ഇൻവെസ്റ്റിഗേഷൻ ത്രില്ലർ ചിത്രമാണ് അഞ്ചാം പാതിരാ . പ്രേക്ഷകനെ ഒരിക്കലും നിരാശരാക്കാത്ത, ആവേശവും ആകാംഷയും നൽകുന്ന ഈ ചിത്രം ത്രില്ലർ ചിത്രങ്ങളുടെ ആരാധകരെ എല്ലാ അർത്ഥത്തിലും തൃപ്തരാക്കും.


ബ്‌ലേഡ് എടുത്ത് കടക്കെണിയിലായവര്‍ക്ക് 50,000 രൂപ ലോണ്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nബ്‌ലേഡ് എടുത്ത് കടക്കെണിയിലായവര്‍ക്ക് 50,000 രൂപ ലോണ്\non May 29, 2014\tതിരുവനന്തപുരം: സംസ്ഥാനത്ത് ബ്ലേഡിന്റെ കടക്കെണിയില് കുരുങ്ങിയവരെ സഹായിക്കാന് സംസ്ഥാന സര്‍ക്കാര് പദ്ധതി. ബാങ്ക് ഇതര പണമിടപാടുകാരില് നിന്ന് വായ്പ എടുത്ത് കടക്കെണിയിലായവര്‍ക്ക് വിവിധ ബാങ്കുകളില് നിന്ന് 50,000 രൂപ വരെ വായ്പ ലഭ്യമാക്കാന് സര്‍ക്കാര് പദ്ധതി. ആഭ്യന്തര മന്ത്രി രമേശ് ചെന്നിത്തലയാണ് ഇക്കാര്യം അറിയിച്ചത്.\nസംസ്ഥാനതല ബാങ്കേഴ്‌സ് കമ്മിറ്റിയുടെ യോഗത്തിലാണ് ഇതു സംബന്ധിച്ച തീരുമാനമുണ്ടായത്. സര്‍ക്കാര് ഉദ്യോഗസ്ഥന് സാക്ഷ്യപ്പെടുത്തിയ വരുമാന സ്രോതസ് തെളിയിക്കുന്ന സര്‍ട്ടിഫിക്കറ്റും, കടബാധ്യതയുടെ റിപ്പോര്‍ട്ടും സമര്‍പ്പിക്കുന്നവര്‍ക്കും ലോണ് ലഭ്യമാക്കും. ധനസഹായം 50000 രൂപയില് നിന്ന് ഒരു ലക്ഷമായി ഉയര്‍ത്താന് ബാങ്ക് അധികൃതരോട് ആവശ്യപ്പെടുമെന്നും ആഭ്യന്തര മന്ത്രി അറിയിച്ചു.\nബ്ലേഡ് എടുത്ത കടക്കെണിയിലായവര്‍ക്ക് ചെറിയ ആശ്വാസം എന്ന നിലയ്ക്കാണ് ഈ തുക അനുവദിക്കാന് ബാങ്കുകളുമായി ധാരണ ആയതെന്ന് രമേശ് ചെന്നിത്തല പറഞ്ഞു. അതേസമയം അമിത പലിശ ഈടാക്കിയും നിയമത്തിന്റെ നൂലാമാലകള് പറഞ്ഞും ഇടപാടുകാരെ അകറ്റുന്ന കെഎസ്എഫ്ഇക്കെതിരെ രമേശ് ചെന്നിത്തല രൂക്ഷ വിമര്‍ശനം ഉന്നയിച്ചു.


മനോധര്‍മം: പ്രേക്ഷകനെ മെരുക്കിയ കാട്ടുകുതിരക്ക് വിട !\nഇതൊരു പ്രേക്ഷകന്റെ ഓര്‍മക്കുറിപ്പാണ്. രാജന് പി ദേവ് എന്ന നടനെ മാത്രം അറിയുന്ന, ആ വ്യക്തിയെ അറിയാത്ത. ഒരാളുടേത്. നമ്മെ വിസ്മയിപ്പിച്ച മറ്റൊരു നടന് കടന്നു പോകുമ്പോള് ഉള്ള ഓര്‍മ്മകള് .\nസിനിമകള് കണ്ടു തുടങ്ങുന്നതിനു മുന്നേയാണ് രാജന് പി ദേവ് എന്ന നടനെക്കുറിച്ച് കേള്‍ക്കുന്നത്. വളയന്ചിറങ്ങരയില് നിന്ന് നാടകം കണ്ടെത്തിയ കൊച്ചച്ചനില് (അച്ഛന്റെ അനിയന്) നിന്ന്. അത് പക്ഷെ രാജന് പി ദേവ് എന്ന പേരിലല്ല. നാടകം എസ് എല് പുരത്തിന്റെ കാട്ടു കുതിര. നടന് ?. "കൊച്ചു വാവ". നടനെയും കഥാപാത്രത്തെയും ഒന്നായിക്കാണുന്ന വിധം അന്നാ കഥാപാത്രം അവരുടെ മനസ്സില് പതിഞ്ഞിരുന്നു. ആയിരത്തോളം വേദികള് പിന്നിട്ട ആ യാഗാശ്വം അങ്ങനെ ആയില്ലെന്കിലെ അതിശയമുള്ളൂ.\nപിന്നീട് വെള്ളിത്തിരയില് കാര്‍ലോസ് ആയി രണ്ടാം ജന്മം. ക്രൂരനില് നിന്ന് ചതിക്കപ്പെട്ടവനിലെക്കുള്ള ദൂരം അനായാസമായി നടന്നു കയറി നമ്മെ അമ്പരപ്പിച്ച വരവ്. ശരീര ഭാഷയിലൂടെയും, ക്രൂര മുഖ ഭാവങ്ങളിലൂടെയും, സംഭാഷണ രീതിയിലൂടെയും എനിക്ക് പ്രിയപ്പെട്ട വില്ലന്.\nപിന്നീട് പതിയെ പതിയ തമാശ കലര്‍ന്ന വില്ലന് വേഷങ്ങളിലേക്കുള്ള ചുവടുമാറ്റം. തമാശ കലര്‍ന്ന വേഷങ്ങളിലായിരുന്നു അദ്ദേഹത്തിന്റെ കഴിവ് ശരിക്കും തെളിഞ്ഞു കണ്ടത്. രസകരമായ ഒരു വില്ലന് വേഷം ചെയ്ത ക്രൈം ഫയലിലെ 'മണിമല മാമച്ചന്' എനിക്കേറെ ഇഷ്ടപെട്ട വേഷം. (ആ തൃക്കൈ !) കിങ്ങിലെ ഗോവിന്ദ മേനോനെ പോലെ ചെയ്ത ചെറിയ വേഷങ്ങള് പോലും മനസ്സില് കൊള്ളിക്കാനുള്ള കഴിവ്.\nകാട്ടുകുതിര എന്ന സിനിമയിലെ കൊച്ചുവാവയാവാന് അദ്ദേഹത്തിന് കഴിയാതെ പോയി. തിലകന്റെ "അഭിനയം പോര" എന്നൊരഭിപ്രായം ഞാന് ആദ്യമായി കേട്ടത് കൊച്ചച്ചന് കാട്ടു കുതിര കണ്ടപ്പോഴാണ്. പ്രേക്ഷക ഹൃദയത്തില് "കൊച്ചു വാവ" യുടെ സ്ഥാനം അത്ര വലുതായിരുന്നു.\nഒരു നടന്റെ അഭിനയ മികവു മാറ്റുരച്ചു നോക്കുന്നത് മറ്റു നടന്മാരോടുത്തുള്ള അഭിനയ രംഗങ്ങളില് ആണെന്ന് പറയാറുണ്ട്. ജഗതിയോടൊപ്പം CBI ഡയറികുറിപ്പിലും (തിരുമേനി കൌപീനത്തില് മുള്ളിയിട്ടുണ്ടോ?). മോഹന് ലാലിനോടൊപ്പം ചോട്ടാ മുംബൈയിലും (പാമ്പ്) നമ്മള് ആ അഭിനയത്തിന്റെ മാറ്റ് ഉരച്ചു അറിഞ്ഞു.\nരാജന് പി ദേവ് എന്ന നടന്റെ നിര്യാണം കൊണ്ടുണ്ടായ നഷ്ടത്തെ പറ്റി പ്രസംഗിക്കാന് ഞാന് ആളല്ല. പക്ഷെ, ഇനി മലയാള സിനിമകള് കാണുമ്പോള്, അദ്ദേഹം അഭിനയിച്ചു രസിപ്പിച്ച വേഷങ്ങള് കാണുമ്പോള്, അല്ലെങ്കില് അദ്ദേഹത്തിന് പറ്റിയ കഥാപാത്രങ്ങളെ കാണുമ്പോള് ആ നടന് ഉണ്ടായിരുന്നെങ്കില് എന്നെനിക്കു തോന്നും. ഇന്ന് ഒടുവില് എന്ന നടനെക്കുറിച്ച് തോന്നുന്നത് പോലെ. ഒരു പക്ഷെ ഒരു പ്രേക്ഷകന് നല്കാന് കഴിയുന്ന ഏറ്റവും നല്ല സ്മരണാഞ്ജലി അത് തന്നെയല്ലേ?. ഒരു നടന് കിട്ടാവുന്നതും.\nAnonymous 29 July 2009 at 10:05\ngreat waht u said is absolutly right\nonly once in my life i have heard that thilakan was not up to the mark as u said in kattu kuthira\nlong live the legacy of rajan p dev\nu continue your bloging my dear great blogger\nAnonymous 29 July 2009 at 12:51\nAbsolutely correct.power-packed performances in negative characters as well as comic roles. Hatoff his roles.\nAnil cheleri kumaran 29 July 2009 at 15:06\nഅതുല്യ പ്രതിഭയ്ക്ക് വിട.!\nവയനാടന് 29 July 2009 at 18:01\nമാണിക്യം 31 July 2009 at 23:30\nമലയാള സിനിമയിലെ അതുല്യനടനായിരുന്നു രാജന് പി. ദേവ്\nഅഭിനയത്തിന്റെ മര്‍മം അറിഞ്ഞ ഒരാള് കൂടി പോയി..\nരാജന് പി ദേവിന് പകരം വെക്കാന് മറ്റൊരാളില്ല .\nഅനുഗ്രഹീത കലാകാരന് രാജന് പി ദേവിനു ആദരാഞ്ജലികള്.....


no confidance motion against ldf govt failed | 40 തിനെതിരെ 87 വോട്ട്; യുഡിഎഫിന്റെ അവിശ്വാസ പ്രമേയം പരാജയപ്പെട്ടു - Malayalam Oneindia\njust now നിസാമുദ്ദീന് മര്‍ക്കസിലെ നിസ്‌കാരം; നിലപാട് മാറ്റി കേന്ദ്രം, നിര്‍ണായക ചോദ്യവുമായി കോടതി\n36 min ago ബൗണ്ടറികളുടെ എണ്ണത്തിൽ ഗെയ്‌ലിനേക്കാൾ മുന്നിൽ ഞാൻ തന്നെയാണ്; താരതമ്യപ്പെടുത്തലിനോട് രോഹിത്\n44 min ago 15കാരിയെ പീഡിപ്പിച്ചത് 12 പേര്; സഹോദരീ ഭര്‍ത്താവും... അമ്മയെ ഭീഷണിപ്പെടുത്തി ക്രൂരത തുടര്‍ന്നു\nUpdated: Mon, Aug 24, 2020, 22:22 [IST]\nതിരുവനന്തപുരം; എൽഡിഎഫ് സർക്കാരിനെതിരെ പ്രതിപക്ഷം അവതരിപ്പിച്ച അവിശ്വാസ പ്രമേയം പരാജയപ്പെട്ടു. 40 തിനെതിരെ 87 വോട്ടുകൾക്കാണ് പ്രമേയം പരാജയപ്പെട്ടത്. മൂന്നേമുക്കാൽ മണിക്കൂർ നീണ്ട് നിന്ന് മുഖ്യമന്ത്രിയുടെ മാരത്തൺ പ്രസംഗത്തിന് ഒടുവിലാണ് പ്രമേയത്തിൽ വോട്ടെടുപ്പ് നടന്നത്. കേരള കോൺഗ്രസ് ജോസ് കെ മാണി വിഭാഗം വോട്ടെടുപ്പിൽ നിന്ന് വിട്ട് നിന്നു.\nപിണറായി വിജയന് സര്‍ക്കാരിന് എതിരെയുള്ള പ്രതിപക്ഷത്തിന്റെ ആദ്യ അവിശ്വാസപ്രമേയമാണ് ഇന്നു നിയമസഭയില് അവതരിപ്പിച്ചത്. വിഡി സതീശൻ എംഎൽഎയാണ് പ്രമേയം അവതരിപ്പിച്ചത്. പത്ത് മണിക്കൂറോളമാണ് നീണ്ട് നിന്ന ചർച്ചയ്ക്ക് ഒടുവിലായിരുന്നു പ്രമേയം വോട്ടിനിട്ടത്. വോട്ടെടുപ്പോടെ സഭ അനിശ്ചിതകാലത്തേക്ക് പിരിഞ്ഞതായി സ്പീക്കർ പി ശ്രീരാമകൃഷ്ണൻ അറിയിച്ചു.\nപ്രതിപക്ഷ വിമർശനങ്ങൾക്ക് സുദീർഘമായിട്ടായിരുന്നു മുഖ്യമന്ത്രിയുടെ മറുപടി.സ്വർണക്കടത്ത് കേസ് സംബന്ധിച്ചും മന്ത്രി കെടി ജലീലുമായി ബന്ധപ്പെട്ട ആരോപണങ്ങൾക്കും മുഖ്യമന്ത്രി മറുപടി നൽകി. സർക്കാരിൽ ജനം ഏല്‍പ്പിച്ച വിശ്വാസം അവിശ്വാസം ആയി മാറേണ്ട ഒന്നും ഇക്കാലയളവിൽ ഉണ്ടായില്ലെന്ന് മുഖ്യമന്ത്രി പിണറായി വിജയൻ പറഞ്ഞു. സ്വയം വിശ്വാസം നഷ്ടപ്പെട്ട പ്രതിപക്ഷം സർക്കാരിന് എതിരെ കൊണ്ട് പിടിച്ച് നടത്തുന്ന പ്രചരണത്തിന്റെ ഭാഗമാണ് പ്രമേയം. സർക്കാർ അധികാരത്തിലെത്തുമ്പോൾ 91 സീറ്റായിരുന്നു. ഇപ്പോഴത് 93 സീറ്റായി. ജനവിശ്വാസം കൂടിയെന്നതിന്റെ തെളിവാണ് ഇതെന്നും മുഖ്യമന്ത്രി പറഞ്ഞു.\nഅതേസമയം ലൈഫ് മിഷൻ പദ്ധതിയെ കുറിച്ച് പ്രതികരിച്ചില്ലെന്ന് ആരോപിച്ച് പ്രതിപക്ഷാംഗങ്ങൾ സഭയുടെ നടുത്തളത്തിൽ ഇറങ്ങി പ്രതിഷേധിച്ചു. മുഖ്യമന്ത്രി ആരോപണങ്ങൾക്ക് കൃത്യമായി മറുപടി നൽകുന്നില്ലെന്നും പ്രസംഗം വലിച്ച് നീട്ടുകയായിരുന്നുവെന്നും ആരോപിച്ചാണ് എംഎൽഎമാർ നടുത്തളത്തിൽ ഇറങ്ങി പ്രതിഷേധിച്ചത്.അതിനിടെ ആരോപണങ്ങളിൽ നിന്ന് ഒളിച്ചോടുകയാണ് മുഖ്യമന്ത്രി ചെയ്തതെന്ന് പ്രതിപക്ഷ നേതാവ് രമേശ് ചെന്നിത്തല ആരോപിച്ചു. എട്ടോളം അഴിമതികൾ പ്രതിപക്ഷം ഉയർത്തി. എന്നാൽ ഇതൊന്നും പ്രതികരിക്കാൻ മുഖ്യമന്ത്രി തയ്യാറായില്ല. മുഖ്യമന്ത്രിയുടെ മറുപടി പ്രസംഗം ഗവർണറുടെ നയപ്രഖ്യാപനം പോലെയാണെന്നും ചെന്നിത്തല പറഞ്ഞു.\nno confidance motion against ldf govt failed


blasters jamshedpur isl draw ഇന്ന് സമനില; പരാജയമറിയാതെ\nഇന്ന് സമനില; പരാജയമറിയാതെ ബ്ലാസ്റ്റേഴ്സ് പൂർത്തിയാക്കിയത് ഏഴ് മത്സരങ്ങൾ\nഐഎസ്എലിൽ ജംഷഡ്പൂർ എഫ്സിക്കെതിരെ കേരള ബ്ലാസ്റ്റേഴ്സിനു സമനില. ഇരു ടീമുകളും ഓരോ ഗോൾ വീതം അടിച്ചു. ഗ്രെഗ് സ്റ്റുവർട്ട് ജംഷഡ്പൂരിനായി വല ചലിപ്പിച്ചപ്പോൾ സഹൽ അബ്ദുൽ സമദാണ് ബ്ലാസ്റ്റേഴ്സിൻ്റെ മറുപടി ഗോൾ കണ്ടെത്തിയത്. ആദ്യ പകുതിയിലാണ് ഇരു ഗോളുകളും പിറന്നത്. ഇതോടെ ബ്ലാസ്റ്റേഴ്സ് പരാജമറിയാതെ ഏഴ് മത്സരങ്ങൾ പൂർത്തിയാക്കി. ഉദ്ഘാടന മത്സരത്തിൽ എടികെ മോഹൻ ബഗാനോട് പരാജയപ്പെട്ടതിനു ശേഷം ഇതുവരെ ബ്ലാസ്റ്റേഴ്സ് തോൽവി അറിഞ്ഞിട്ടില്ല. (blasters jamshedpur isl draw)\nകഴിഞ്ഞ രണ്ട് മത്സരങ്ങളിൽ ബ്ലാസ്റ്റേഴ്സിൻ്റെ കളിശൈലി കടമെടുത്താണ് ജംഷഡ്പൂർ കളത്തിലിറങ്ങിയത്. തുടക്കം മുതൽ ബ്ലാസ്റ്റേഴ്സ് പോസ്റ്റിലേക്ക് ഇരച്ചുകയറിയ ജംഷഡ്പൂർ നിരന്തരം പ്രതിരോധനിരയെ പരീക്ഷിച്ചു. പതറിപ്പോയ ബ്ലാസ്റ്റേഴ്സ് 14ആം മിനിട്ടിൽ ആദ്യ ഗോൾ വഴങ്ങി. ഫ്രീ കിക്കിൽ നിന്ന് ഗ്രെഗ് സ്റ്റുവർട്ട് നേടിയ വണ്ടർ ഗോളിൽ ജംഷഡ്പൂർ ലീഡെടുത്തു. ഗോളടിച്ചിട്ടും ജംഷഡ്പൂർ ആക്രമണം നിർത്തിയില്ല. ഇതിനിടെ സമനില പിടിക്കാൻ ബ്ലാസ്റ്റേഴ്സും ശ്രമിച്ചതോടെ കളി ആവേശകരമായി. പലതവണ ജംഷഡ്പൂർ ബ്ലാസ്റ്റേഴ്സ് പ്രതിരോധത്തെ പരീക്ഷിച്ചു. എന്നാൽ അടുത്ത ഗോളടിച്ചത് ബ്ലാസ്റ്റേഴ്സാണ്. 27ആം മിനിട്ടിൽ ബ്ലാസ്റ്റേഴ്സിൻ്റെ സമനില ഗോളെത്തി. മധ്യനിരയിൽ നിന്ന് പന്ത് സ്വീകരിച്ച്, നാല് ജംഷഡ്പൂർ താരങ്ങളെ മറികടന്ന് ആൽവാരോ വാസ്കസ് തൊടുത്ത ഷോട്ട് ഗോളി രഹനേഷ് തടഞ്ഞെങ്കിലും കൃത്യസമയത്ത് എത്തിയ സഹൽ പന്ത് വലയിലേക്ക് തിരിച്ചുവിട്ടു. രഹനേഷിൻ്റെ കയ്യിൽ തട്ടിയാണ് പന്ത് പോസ്റ്റിലേക്ക് കയറിയത്. സീസണിൽ സഹലിൻ്റെ നാലാം ഗോളായിരുന്നു ഇത്.\nരണ്ടാം പകുതിയിലും ഇരു ടീമുകളും ഒപ്പത്തിനൊപ്പം നിന്നു. കൂടുതൽ അവസരങ്ങൾ തുറന്നെടുത്ത ജംഷഡ്പൂർ ആയിരുന്നു കൂടുതൽ അപകടകാരികൾ. എന്നാൽ, ഇടക്കിടെയുള്ള ആക്രമണങ്ങളിലൂടെ ബ്ലാസ്റ്റേഴ്സും ഒപ്പം പിടിച്ചു. രണ്ടാം പകുതിയുടെ തുടക്കത്തിൽ പീറ്റർ ഹാർട്ലിയുടെ ഒരു പിഴവിൽ നിന്ന് വാസ്കസ് ചിപ് ഷോട്ടിനു ശ്രമിച്ചെങ്കിലും അത് ബാറിൽ തട്ടി മടങ്ങി. ഇതിനിടെ അഡ്രിയാൻ ലൂണ പരുക്കേറ്റ് പുറത്തുപോയത് ബ്ലാസ്റ്റേഴ്സിനു തിരിച്ചടിയായി. 84ആം മിനിട്ടിൽ ഇഷാൻ പണ്ഡിറ്റയുടെ ഒരു ഉറച്ച ഗോൾ ശ്രമം ഗോളി പ്രഭ്സുഖ ഗിൽ അതിഗംഭീരമായി സേവ് ചെയ്തതായിരുന്നു രണ്ടാം പകുതിയിലെ നിർണായക മുഹൂർത്തം. രണ്ടാം പകുതിയിലെ തുറന്ന ഒരേയൊരു അവസരമായിരുന്നു അത്.\nഇതോടെ ബ്ലാസ്റ്റേഴ്സ് പോയിൻ്റ് പട്ടികയിൽ മൂന്നാമത് തുടരുകയാണ്. ജംഷഡ്പൂർ രണ്ടാം സ്ഥാനത്തുണ്ട്. ഇരു ടീമുകൾക്കും 8 മത്സരങ്ങളിൽ നിന്ന് മൂന്ന് ജയവും നാല് സമനിലയും അടക്കം 13 പോയിൻ്റുണ്ട്. ആകെ അടിച്ച ഗോളുകളുടെ എണ്ണമാണ് ജംഷഡ്പൂരിനെ രണ്ടാം സ്ഥാനത്ത് എത്തിച്ചത്.\nStory Highlights : kerala blasters jamshedpur fc isl draw


ഓലപ്പീപ്പി | olapeeppi: ശിക്ഷ\nഅടി എന്ന രണ്ടക്ഷരം കാണുമ്പോള് അത് അളവിനെക്കുറിക്കുന്ന അടിയാണെങ്കില് എനിക്കു വെല്യ താല്‍പര്യം തോന്നാറില്ല. നല്ല ശുദ്ധമായ തല്ലിന്‍റെ കാര്യമാണെങ്കില് കൊള്ളാനുള്ള കുരുത്തക്കേടുകള് അന്നും ഇന്നും ചെയ്യുന്നുണ്ട്. ഗുരുക്കന്മാരുടെ കയ്യില് നിന്നു പ്രസാദം വാങ്ങിയ അനുഭവങ്ങള് ഏറെയുണ്ടെങ്കിലും അച്ഛനമ്മമാരുടെ പേരില് വിരലിലെണ്ണാവുന്ന സംഭവങ്ങളേ ഉള്ളൂ. അതിലെ ഏറ്റവും മഹത്തായ ഒന്നാണ് ഇനി ഇതള് വിരിയുന്നത്.\nഅന്നെനിക്കു പ്രായം എട്ടോ ഒന്‍പതോ. കുട്ടിഷര്‍ട്ടും നിക്കറുമിട്ട് മുള്ളന്‍പീലി പോലത്തെ മുടിയും കൈവയ്ക്കുന്ന മേഖലകളിലെല്ലാം കുസൃതിയുമായി അടിച്ചു പൊളിക്കുന്ന എല്. പി. സ്കൂള് കാലം. ഞങ്ങളുടെ ഗ്രാമത്തില് ആളനക്കമുണ്ടാകുന്ന രണ്ടേ രണ്ടു സംഭവങ്ങളാണ് വോട്ടെടുപ്പും കൊച്ചുതോവാള സെന്‍റ് ജോസഫ്സ് പള്ളിയിലെ പെരുന്നാളും. ചെണ്ട മേളവും ബാന്‍റുമേളവും എന്നെ എപ്പോഴും ഞെട്ടിച്ചുകൊണ്ട് കതിനാവെടികളും മുഴങ്ങുന്ന ഒരു പെരുന്നാള് കാലം. ഈ രണ്ടു ദിവസങ്ങളിലാണ് അന്നാട്ടിലെ അത്രയധികം പുരോഗമിച്ചിട്ടില്ലാത്ത പ്രജകള്‍ക്ക് അത്യാവശ്യം കോസ്മെറ്റിക്സും ടോയ്സും സ്വീറ്റ്സും ഗോള്‍ഡ് സ്പോട്ട്, സിട്രാ മുതലായ കോളകളും വാങ്ങാനും ആസ്വദിക്കാനുമൊക്കെ ലഭിക്കുന്ന അസുലഭാവസരം. ഇമ്മാതിരി കച്ചോടങ്ങള്‍ക്കെല്ലാം സ്ഥലം ലേലത്തിനെടുത്ത്, കുറ്റി നാട്ടി, തൂണു കുത്തി, മറച്ചുകെട്ടി, വലിയ വീഞ്ഞപ്പെട്ടികളില് കളിപ്പാട്ടങ്ങളും ചാന്ത്-പൊട്ട്-കണ്മഷി-വള എന്നിത്യാദി അവശ്യ വസ്തുക്കളും കൊണ്ടിറക്കി, എടുത്തു നിരത്തി, അടുക്കിയലങ്കരിച്ച് കച്ചോടത്തിനു നേര്‍ച്ചയിട്ടു തുടക്കം കുറിക്കുന്നതുവരെയുള്ള സംഗതികള്‍ക്ക് അക്കാലത്ത് കറുത്ത ഹോസ് വളയമാക്കി വണ്‍വീലര് വണ്ടിയോടിച്ചു നടന്നിരുന്ന ഞാനുള്‍പ്പടെയുള്ള ബാല്യങ്ങള് കൗതുകത്തോടെ സാക്‍ഷ്യം വഹിച്ചിരുന്നു.\nഅങ്ങനെ ആ വര്‍ഷവും പെരുനാളിന് ഇത്തരം ഒന്നുരണ്ട് കട (വെച്ചുവാണിക്കട എന്നാണു നാട്ടുഭാഷ, ചിന്തിക്കട എന്നും പറയും) ഉണ്ടായിരുന്നു. അതും പള്ളിക്കു മുന്നിലെ റോഡിലെ നല്ല കണ്ണായ സ്ഥലത്തു തന്നെ. പിന്നെ ഉഴുന്താട, ഹല്‍വ, മുറുക്ക്, മിക്സ്ചര് തുടങ്ങിയ പലഹാരശാലകള് വേറേ. കിട്ടിയാല് വല്ലതും തിന്നും എന്നല്ലാതെ അതിലേക്കു നമുക്കു വെല്യ താല്‍പര്യമൊന്നുമില്ല. മേല്‍പ്പടി കടകള് തുറന്നു പ്രവര്‍ത്തനം ആരംഭിച്ചതോടെ ഞാനുള്‍പ്പടെയുള്ള സംഘം സാധനങ്ങളുടെ സ്റ്റോക്ക് എടുക്കാന് തുടങ്ങി. അവിടെയൊക്കെ ചുറ്റിപ്പറ്റി നിന്ന് വില ചോദിച്ച് ചോദിച്ച് കടക്കാരന്‍റെ മുഖഭാവം മാറുമ്പോള് അയാള്‍ക്കിഷ്ടപ്പെടുന്നില്ല എന്ന മഹാസത്യം മനസ്സിലാക്കി അല്‍പനേരത്തേക്ക് ഒന്നു കറങ്ങി വന്ന് വീണ്ടും പഴയ പണി തുടരും.\nകളിപ്പാട്ടങ്ങളുടെ കൂട്ടത്തില് ഒരു സാധനവുമായി ഞാന് പ്രഥമദൃഷ്ട്യാ പ്രണയത്തിലായി - ഒരു കുഞ്ഞു ഫയര് എഞ്ചിന്. ഉള്ളിലിരിക്കുന്ന ഡ്രൈവറുടെയും ഫയര്‍മാന്‍മാരുടെയും ചിത്രം ഭംഗിയായി ആലേഖനം ചെയ്തിട്ടുള്ള, മുകളില് സ്വര്‍ണ്ണനിറമുള്ള മണിയും പച്ചനിറമുള്ള ഗോവണിയും ഫിറ്റു ചെയ്തിട്ടുള്ള, ഓടുമ്പോള് മണിയൊച്ച മുഴങ്ങുന്ന ആ ചുവന്ന കളിപ്പാട്ടം കീ കൊടുക്കാതെ തന്നെ എന്‍റെയുള്ളില് കിടന്നോടാന് തുടങ്ങി. എങ്ങനെയും അതു കരസ്ഥമാക്കണം എന്നു ഞാനുറച്ചു.\nഎന്‍റെ ഏറ്റവും വലിയ ഫിനാന്‍ഷ്യല് റിസോഴ്സായിരുന്നു ചാച്ചന് എന്നു ഞങ്ങള് മക്കളും മരുമക്കളും പേരക്കുട്ടികളുമൊക്കെ വിളിക്കുന്ന എന്‍റെ അപ്പൂപ്പന്. അക്കാലത്തു എന്‍റെ വിനോദപരമായ ചെലവുകളുടെ പൂര്‍ണ്ണ ഉത്തരവാദിത്വം ചാച്ചനായിരുന്നു. അച്ചായിയെ അപേക്ഷിച്ചു നോക്കുമ്പോള് സ്വന്തം ആവശ്യങ്ങള് സങ്കോചം കൂടാതെ പറഞ്ഞു ബോദ്ധ്യപ്പെടുത്താനും നേടിയെടുക്കാനുമുള്ള എളുപ്പവും അദ്ദേഹത്തിനു എന്നോടുള്ള പ്രത്യേക വാല്‍സല്യവുമായിരുന്നു ഇതിന്‍റെ പിന്നിലെ പ്രധാന കാരണങ്ങള്. പിന്നെ അച്ചായിയുടെപോലെ എപ്പോഴും ഗൗരവം നിറഞ്ഞ മുഖമല്ല ചാച്ചന്‍റെ. പിന്നെ ഞാന് കുസൃതി കാട്ടിയാല് ചാച്ചനാണെങ്കില് ദേഷ്യപ്പെടില്ല എന്ന വിലപ്പെട്ട അനുഭവജ്ഞാനവും. അതുകൊണ്ട് ഫയര് എഞ്ചിന് വാങ്ങണമെങ്കില് ചാച്ചന് തന്നെ കനിയണം. പക്ഷെ ചാച്ചന് ആള്‍റെഡി എനിക്കനുവദിക്കാവുന്ന സാങ്ങ്‌ഷന് ലിമിറ്റ് കടന്നു നില്‍ക്കുന്നു. മേല്‍പ്പടി കളിക്കോപ്പിന്‍റെ വില ഇരുപത്താറു രൂപ എന്നത് അത്രയെളുപ്പം ബജറ്റില് വകകൊള്ളിക്കാന് പറ്റാത്തത്. കച്ചവടമാണെങ്കില് ഞായറാഴ്ച വൈകുന്നേരം വരെ മാത്രവും. ഇതെല്ലാം ചിന്തിച്ച് സാമ്പത്തിക പരാധീനത മൂലം ആ അസുലഭാവസരം പാഴാവുമോ എന്നു ഭയന്ന ഞാന് കാമുകിയെ പെണ്ണുകാണാന് ആളു വരുന്നുണ്ടെന്നറിഞ്ഞ കാമുകന്‍റെ അവസ്ഥയിലായി.\nഇറ്റ്സ് നൗ ഓര് നെവര്- എന്‍റെ മനസ്സു പറഞ്ഞു. കയ്യിലുള്ള ചില്ലറ കൂട്ടി നോക്കിയാല് ഒന്നിന്‍റെ പട്ടിക പഠിക്കാന് പോലും തികയില്ല. എന്തായാലും ചാച്ചനോടു തന്നെ പറഞ്ഞു നോക്കാം. കേന്ദ്രപൂളില് നിന്നും സഹായം തേടുകയല്ലാതെ മാര്‍ഗമില്ലല്ലോ. നേരേ ചാച്ചനെ ചെന്നു കണ്ടു. "ചാച്ചാ.. അവിടെയേ...ഒരേ... സാതനവൊണ്ടേ... " എന്നൊക്കെ നയത്തിലും ന്യായത്തിലും കാര്യം അവതരിപ്പിച്ചു. ചാച്ചനും ഞാനുമുള്‍പ്പെടുന്ന പര്‍ച്ചേസ് കമ്മിറ്റി ടി എസ്റ്റിമേറ്റ് പ്രഥമദൃഷ്ട്യാ അംഗീകരിക്കുകയും സാധനം വാങ്ങാനായി കടയില് ചെല്ലുകയും ചെയ്തു. സംഗതിയുടെ വിലയില്(ഐഡിയ സ്റ്റാര് സിംഗറിലെ സംഗതിയല്ല!) യാതൊരു കുറവും വരില്ല എന്നറിഞ്ഞപാടെ 'ഇതിനു വില കൂടുതലാ, വാങ്ങേണ്ട' എന്ന് കമ്മറ്റി ചെയര്‍മാന് ഏകപക്ഷീയമായി തീരുമാനിച്ച് എസ്റ്റിമേറ്റ് തള്ളിക്കളഞ്ഞു കയ്യും വീശി തിരിച്ചൊരു നടപ്പ്! ഏറ്റവും സ്മൂത്ത് ആയ വഴി അടഞ്ഞുകഴിഞ്ഞതോടെ ഞാന് വായും പൊളിച്ചു നിന്നു. സാമാന്യം നല്ലൊരു തുകയ്ക്കുള്ള കളിപ്പാട്ടങ്ങള് നേരത്തെതന്നെ ചാച്ചനെക്കൊണ്ടു വാങ്ങിപ്പിച്ച എന്‍റെ വിവരക്കേടിനെ ഞാന് അറിഞ്ഞു ശപിച്ചു.\nഅടുത്തതു സംസ്ഥാന ഗവണ്മെന്‍റ് ആണ്-സ്വന്തം പിതാശ്രീ. പര്‍ച്ചേസ് കമ്മിറ്റി പോയിട്ട് ഒരു കേസ് സ്റ്റഡി പോലും നടത്താന് നില്‍ക്കാതെ നിവേദനം വലിച്ചുകീറി കയ്യില് തന്നു. 'പിന്നെ, ഫയര് എഞ്ചിന്, പൊക്കോണം അവിടുന്ന്..!'. എനിക്കു തൃപ്തിയായി. എന്തു ചെയ്യും? തീരെ പ്രതീക്ഷയില്ലെങ്കിലും അമ്മ, വെല്യമ്മച്ചി(അമ്മൂമ്മ) എന്നിവരുടെ പക്കല് നിന്നും ചില്ലറ ഫണ്ടു തിരിമറികള്‍ക്കോ അറ്റ്ലീസ്റ്റ് ഒരു റെക്കമെന്‍റേഷനോ സാദ്ധ്യത അന്വേഷിച്ചെങ്കിലും അതെല്ലാം പള്ളിയില് കത്തിക്കുന്ന അമിട്ടിനെക്കാള് നീറ്റായി പൊട്ടി.\nതോല്‍ക്കാന് ഞാനൊരുക്കമല്ലായിരുന്നു. ഞാന് ഒരു കവര്‍ച്ച പ്ലാന് ചെയ്തു. അച്ചായി എന്തിനോ പുറത്തു പോയ സമയം, അമ്മ വീട്ടുജോലികളില് വ്യാപൃതയായിരുന്ന പൊരിഞ്ഞ വെയിലുള്ള ആ ഉച്ചനേരം. അച്ചായിയുടെ പണപ്പെട്ടി താക്കോല്‍ക്കിലുക്കങ്ങള്‍ക്ക് ഇടകൊടുക്കാതെ ഞാന് തുറന്നു. കുറച്ചു പത്തുരൂപാനോട്ടുകള് ഞാന് പ്രതീക്ഷിച്ചെങ്കിലും എന്നെ നിരാശപ്പെടുത്തിക്കൊണ്ട് പാര്‍ലമെന്‍റ് മന്ദിരത്തിന്‍റെ പടമേന്തിയ ഒരന്‍പതു രൂപ നോട്ട് മാത്രമേ അതില് ഉണ്ടായിരുന്നുള്ളു(ഒരുപാടു നോട്ടുകളുണ്ടെങ്കില് രണ്ടുമൂന്നെണ്ണം അതില്‍നിന്നെടുത്താല് തിരിച്ചറിയുക പാടായിരിക്കും എന്ന അപക്വമായ ബുദ്ധി). ഇന്നും നിര്‍വ്വചിക്കാനാവാത്ത ഒരുള്‍പ്രേരണയില് ഫയറെഞ്ചിനോടുള്ള അഗാധപ്രണയത്തെ സാക്ഷിയാക്കി ഞാനാ കാശെടുത്തു നാലായി മടക്കി നിക്കറിന്‍റെ പോക്കറ്റില് തിരുകി. പെട്ടിയുടെ വലിപ്പു വൃത്തിയായി അടച്ചുപൂട്ടി സ്ഥലം കാലിയാക്കി.\nമിനിറ്റുകള്‍ക്കുള്ളില് എന്‍റെ സ്വപ്നം സാക്ഷാല്‍ക്കരിച്ചു. ഫയറെഞ്ചിനുമായി ഞാന് വീട്ടിലെത്തുമ്പോള് അമ്മയും പുറത്തെവിടെയോ ആയിരുന്നു. മുന്‍വാതില് അടച്ചിട്ടു ഞാന് മണി കിലുക്കിയുള്ള ഫയറെഞ്ചിന്‍റെ ഓട്ടം ആസ്വദിച്ചു. ആ ആഹ്ലാദത്തിനൊരയവു വന്നപ്പോഴാണ് ബാക്കിയുണ്ടായിരുന്ന പണം തിരികെ പെട്ടിക്കുള്ളില് വെയ്ക്കുന്ന കാര്യം ഞാന് ഓര്‍ത്തത്. മുന്‍പ് അന്‍പതു രൂപ കണ്ടിടത്ത് അതിന്‍റെ പകുതിയോളം മാത്രം കണ്ടപ്പോള് എനിക്കുതന്നെ ഒരു വല്ലാഴിക തോന്നിയെങ്കിലും കയ്യിലിരുന്ന ചുവന്ന കളിപ്പാട്ടത്തെ ഓര്‍ത്ത് ഞാനതങ്ങു സഹിച്ചു.\nപക്ഷേ അച്ചായിക്കതു സഹിക്കനാവുമായിരുന്നില്ല എന്നു ഞാന് പിന്നീടറിഞ്ഞു. മറ്റെന്തോ ആവശ്യത്തിനു നീക്കിവെച്ചിരുന്ന പണം അന്വേഷിച്ചപ്പോള് ടി തുകയില് കാര്യമായ കുറവു വന്നിട്ടുണ്ടെന്നു കാണുകയും ആയത് അമ്മയുടെ അറിവോടെയല്ല ചെലവായത് എന്നറിയുകയും ചെയ്തതിന്‍റെ വെളിച്ചത്തില് പ്രതിസ്ഥാനത്ത് സംശയരഹിതമായി ഞാന് വരികയും തുടര്‍ന്നു നടന്ന അന്വേഷണത്തില് കട്ടിലിനു കീഴെ നിന്നും തൊണ്ടിമുതല് കീ സഹിതം കണ്ടെടുക്കുകയും വളരെ വേഗം കഴിഞ്ഞു. പെരുനാള് സ്ഥലത്തെ ഉച്ചയ്ക്കു ശേഷമുള്ള രണ്ടാമത്തെ റൗണ്ട്‌സും കഴിഞ്ഞു വീട്ടിലെത്തിയ ഉടനെ തന്നെ എനിക്കു കാര്യങ്ങളുടെ കിടപ്പു പിടികിട്ടി.\n'ആരാടാ നിനക്കു ഫയറെഞ്ചിന് വാങ്ങിത്തന്നേ?' ചോദ്യം മാതാശ്രീ വക. നമുക്കിഷ്ടമില്ലാത്ത കാര്യങ്ങള് എത്രയും വൈകുന്നോ അത്രയും നല്ലത് എന്നു മനസ്സില് വിചാരിച്ച് 'ചാച്ചന്' എന്നു പറഞ്ഞു ഞാന് തല്‍ക്കാലം തടിതപ്പി. അനന്തരം അച്ചായിയുടെ കണ്ണില് പെടാതിരിക്കന് പതുക്കെ അവിടെ നിന്നും വലിഞ്ഞു. അച്ചായി വീട്ടിലെത്തിയെന്ന അറിവു കിട്ടിയ നിമിഷം ഞാന് ഒളിവില് പോയി. ഞാന് വീണ്ടും കവലയില് പോയെന്ന് ഓര്‍ത്തോളും. വൈകിട്ടു സാഹചര്യം മോശമാകുന്നെങ്കില് ചാച്ചന്‍റെയോ വെല്യമ്മച്ചിയുടെയൊ ഒപ്പം നിന്നാല് സംഭവിക്കാന് സാധ്യതയുള്ള പുകിലുകളുടെ ഡോസ് കുറയ്ക്കാം എന്നൊക്കെയായിരുന്നു എന്‍റെ ചിന്ത. ഓന്തോടിയാല് വേലിക്കല് വരെ! ഞാന് വീടിനു ചുറ്റുമുള്ള പറമ്പില് അങ്ങുമിങ്ങും അലഞ്ഞു നടന്നു. കൊതുകുകടിയൊക്കെ വെറും പുല്ല്.\nവീട്ടില് അരങ്ങേറുന്ന തിരക്കഥയുടെ ശബ്ദരേഖ എനിക്കു കേള്‍ക്കാം.\n'അവനെവിടെ?' അച്ചായിയുടെ ചോദ്യം.\n'ഇവിടെങ്ങാണ്ടോ ഉണ്ടാരുന്നാല്ലോ..'പിന്നെ കേട്ടതു എന്നെ പേരെടുത്ത് നിര്‍ത്താതെയുള്ള വിളി.\nഎനിക്കെങ്ങനെ വിളി കേള്‍ക്കാന് പറ്റും? നിങ്ങളു പറയ്. വിചാരണ നേരിടാന് ധൈര്യമില്ലാത്ത ഒരു മോഷ്ടാവിനെപ്പോലെ ഞാന് ഏലച്ചെടികളുടെ തടത്തിലിടാന് മണ്ണു വെട്ടിയെടുത്തുണ്ടായ ഒരു കുഴിയില് പതുങ്ങിയിരുന്നു. ഒരു വേള എന്‍റെ ബങ്കറിന്‍റെ പതിനഞ്ചുമീറ്റര് അടുത്തുവരെ അച്ചായി എത്തിയതായി ഞാന് മനസ്സിലാക്കി. അപ്പോഴും വിളി ഘോരഘോരം മുഴങ്ങുന്നു. ക്രമേണ വിളിയുടെ വികാരത്തില് ദേഷ്യവും അക്ഷമയുമൊക്കെ കലരുന്നതു ഞാനറിഞ്ഞു.\nവീട്ടിലെ കൃഷിപ്പണികള്‍ക്കു നിന്നിരുന്ന രാജന് ചേട്ടനും കൂടി എന്നെ പൊക്കാനിറങ്ങിയപ്പോള് അധികം വൈകാതെ തന്നെ എന്‍റെ അറസ്റ്റ് നടക്കുമെന്നു ഞാനുറപ്പിച്ചു.\nഅച്ചായി നിലവില് എത് അക്ഷാംശരേഖാംശത്തിലാണു നില്‍ക്കുന്നതെന്നു മനസ്സിലാക്കാനായി ഞാന് പയ്യെ തല പൊക്കി. അപ്പോള് എന്നെ രാജന് ചേട്ടന് കാണുകയും നേരെ മേലാവിനോട് ഞാനിരുന്ന ഭാഗം ചൂണ്ടിക്കാട്ടി 'ദാ അവിടെ' എന്നു ടാര്‍ഗറ്റ് റിപ്പോര്‍ട്ട് നല്‍കിയതും....\nഒരു ചുഴലിക്കൊടുങ്കാറ്റു പോലെ അച്ചായി എന്‍റെ നേര്‍ക്കു പാഞ്ഞു വരുന്നതാണു ഞാന് കണ്ടത്. പ്ലാവും മാവും കരണയും തണല് വിരിച്ചു നില്‍ക്കുന്ന ഏലച്ചെടികള്‍ക്കിടയിലൂടെ കൈത്തണ്ടയില് പിടിച്ചെന്നെ തൂക്കിയെടുത്തുകൊണ്ട് അച്ചായി ഇടവഴിയിലേക്കു നടന്നു.\n"നിനക്കു വിളിച്ചാല് കേള്‍ക്കത്തില്ല അല്ലേടാ?" എന്നു എന്‍റെ വിളറിയ മുഖത്തു നോക്കി ആക്രോശിച്ചു.\nദൈവമേ, അപ്പോള് മോഷണത്തെക്കാളും വെല്യ കുറ്റം കോടതിയലക്‍ഷ്യമാണോ? എന്താണു സംഭവിക്കുന്നതെന്നു പിടികിട്ടുംമുന്‍പേ വഴിയരികില് നിന്നിരുന്ന കൂഴപ്ലാവില് പടര്‍ന്നു കയറിയ കുരുമുളകു ചെടിയുടെ രണ്ടൂമൂന്നടി നീളം വരുന്ന ഒരു തല(വള്ളി) അച്ചായി അടര്‍ത്തിയെടുക്കുകയും ഇടത്തുകൈ ചുരുട്ടിപ്പിടിച്ച് ആ വള്ളി വിരലുകള്‍ക്കിടയിലൂടെയിട്ടൊന്നു വലിക്കുകയും ഇലകളെല്ലാം ആ വള്ളിയില് നിന്നും ഉതിര്‍ന്നുപോകുകയും ഒപ്പം കഴിഞ്ഞു.\nഅച്ചായിയുടെ വലതുകൈ വായുവിലൊന്നുയര്‍ന്നു താണു.\n'ഹ്യൂശ്...' എന്ന ശബ്ദത്തോടെ കൊടിവള്ളി അന്തരീക്ഷത്തിലൂടെ പാഞ്ഞു വന്ന് 'റ്റക്ക്' എന്ന് എന്‍റെ ഇടതുതുടയിലും വലതുതുടയിലും ഒരുമിച്ചു ലാന്‍റ് ചെയ്തു. തീര്‍ന്നില്ല, നീണ്ടുകിടന്ന അറ്റം വലതുതുടയെ ചുറ്റി വരിഞ്ഞു. അടുത്ത അടിക്ക് ഓങ്ങവേ ഇപ്പോളുണ്ടായ ചെമന്നുതടിച്ച ചൂടാറാത്ത ചാലിലൂടെ അതിവേഗം വള്ളി വലിഞ്ഞുനീങ്ങി. വിവരിക്കാനാവാത്ത ഏതോ ഒരനുഭൂതിയില് എന്‍റെ ശരീരം വില്ലുപോലെ വളഞ്ഞുനിന്നു വിറകൊണ്ടു. ജനനസമയത്തിനു ശേഷം ജീവിതത്തിലെ എന്‍റെ ആത്മാര്‍ത്ഥമായ രണ്ടാമത്തെ കരച്ചില് അവിടെ മുഴങ്ങി. കാണാവതല്ലിത്തൊഴിലെന്നകാണ്ഡേ ഇളംപച്ചനിറമാര്‍ന്ന തണ്ടുകളില് അറ്റന്‍ഷനായി നിന്ന് ഏലച്ചെടികള് എന്നോട് അനുതപിച്ചു.\nഅടുത്ത അടി ഇപ്പോള് വീഴും..!\n"നീയിനി വിളിച്ചാല് വിളി കേള്‍ക്കുമോടാ???" അച്ചായി അടുത്ത തല്ലിനോങ്ങി നില്‍ക്കുകയാണ്...\n"കേട്ടോളാമേ..."അലറിക്കരയുന്നതിനിടയിലും ഞാന് നല്ല ഉച്ചാരണശുദ്ധിയോടെ മറുപടി പറഞ്ഞു.\nഅല്ല, എങ്ങനെ പറയാതിരിക്കും? സെയിം രീതിയിലുള്ള അടി ഒന്നു കൂടി പൊട്ടി. അതും വരവുവെച്ചു. രോദനത്തിന്‍റെ ട്രെബിള് ഞാനല്‍പ്പം കൂടി ഉയര്‍ത്തി. ഉയര്‍ന്നു എന്നു പറയുന്നതാണു കൂടുതല് ശരി.\nതുട രണ്ടും നീറിപ്പൊള്ളിപ്പുകയുന്നു. കണ്ണുനീരിന്‍റെ ആതിരപ്പള്ളിയൊഴുകുന്നു. വേദന, കുറ്റബോധം, അപമാനം, അടി, തേങ്ങാക്കൊല....\nഎന്‍റെ കുഞ്ഞുമനസ്സിന്‍റെ ആഗ്രഹങ്ങള്‍ക്ക് ഇവിടെ ഒരു വിലയുമില്ലേ?\nസാവധാനം തുടയിലൂടെ വിരലോടിച്ചു. "ഈശ്വരാ..." എന്നതിലെ "ശ്ശ്" മാത്രമേ പുറത്തേക്കു വന്നുള്ളൂ. മരത്തുമ്മേല് ബന്ധനസ്ഥനായി അമ്പുകളേറ്റ നിലയില് പള്ളിയിലെ രൂപക്കൂടിനുള്ളില് നില്‍ക്കുന്ന എന്‍റെ സെബസ്ത്യാനോസുപുണ്യാളാ, അങ്ങെന്തു വേദന സഹിച്ചു കാണും..!\nഞാന് വീണ്ടും മുങ്ങി. നേരം ഇരുട്ടിത്തുടങ്ങിയിട്ടും കാണാതെ വിഷമിച്ച് എന്നെ തിരഞ്ഞിറങ്ങിയ വെല്യമ്മച്ചിയുടെ തലോടലുകള്‍ക്കും ആശ്വാസവചനങ്ങള്‍ക്കും മുന്നില് ഞാന് സറണ്ടര് ആയി. അപ്പോള് വീണ്ടും ഞാന് കരഞ്ഞു. അതു വേദന കൊണ്ട് മാത്രമായിരുന്നില്ല.\n(1) ഇതിനു മുന്‍പും പിന്‍പും അച്ചായി എന്നെ അടിച്ച ഓരോ സംഭവങ്ങള് വീതമുണ്ടെങ്കിലും അവ രണ്ടും ഈ അടിയുടെ വൈകാരികതീവ്രതയുടെ മുന്നില് തീരെച്ചെറുതാണ്.\n(2) ആ അടിയോടെ ഞാന് ഒത്തിരി നന്നായി പോയി.\n(3) രണ്ടു ദിവസം ഞാന് അച്ചായിക്ക് ഉപരോധമേര്‍പ്പെടുത്തി. എപ്പോഴും ചാച്ചന്‍റെയോ വെല്യമ്മച്ചിയുടെയോ നിഴല് പോലെ കൂടി. പിന്നെ അപ്പനാണല്ലോ എന്നോര്‍ത്തു കോമ്പ്രമൈസായി.\n(4) ഈ സംഭവത്തിന്‍റെ വെളിച്ചത്തിലാണ് പില്‍ക്കാലത്ത് പ്രോഗ്രസ് കാര്‍ഡിലെ 'രക്ഷകര്‍ത്താവിന്‍റെ ഒപ്പ്' എന്ന കോളത്തില് ഞാന് ചാച്ചനെക്കൊണ്ട് ഒപ്പിടീച്ചുകൊള്ളാം എന്നു പ്രഖ്യാപിച്ചത്. അതിന് കാരണം അന്വേഷിച്ചപ്പോള് "അച്ചായി ശിക്ഷകര്‍ത്താവാണ്, ചാച്ചനാണ് എന്‍റെ രക്ഷകര്‍ത്താവ്" എന്നായിരുന്നു എന്‍റെ മറുപടി.\n(5) 2008 ഫെബ്രുവരി മാസം രണ്ടാം തീയതി എന്‍റെ രക്ഷകര്‍ത്താവ് ഞങ്ങളെ എന്നെന്നേക്കുമായി വിട്ടുപിരിഞ്ഞു.\nപോസ്റ്റു നാട്ടിയത് എം.എസ്. രാജ് | M S Raj നേരം 6:45:00 PM\nഇളം വെയില് said...\nപണ്ട് എനിക്കും ഇതുപോലെ കിട്ടിയതാ. മറക്കാനാകാത്ത അടി..പക്ഷെ കുറ്റം ഗുരുതരമായിരുന്നു... പെരയ്ക്കു തീ വെച്ചു :)


കൊലയ്ക്ക് എല്ലായ്‌പ്പോഴും പരിഹാരം നിയമപരമായ കൊലയല്ല: ഹരീഷ് വാസുദേവൻ | Southlive\nWednesday, 13th October 2021, 2:28 pm\nകൊല്ലപ്പെട്ട ആളിന്റെ ബന്ധുക്കളുടെ വൈകാരികതൃപ്തിയല്ല നിയമവ്യവസ്ഥയിൽ ശിക്ഷയുടെ മാനദണ്ഡവും ഉദ്ദേശവും എന്ന് അഭിഭാഷകൻ ഹരീഷ് വാസുദേവൻ. അഞ്ചല് ഉത്ര വധക്കേസില് കുറ്റക്കാരനാണെന്നു കണ്ടെത്തിയ പ്രതി സൂരജിന് ഇരട്ട ജീവപര്യന്തവും 17 വർഷം തടവുശിക്ഷയും കോടതി ഇന്ന് വിധിച്ചിരുന്നു. അതേസമയം പ്രതിക്ക് വധശിക്ഷ നൽകാത്ത കോടതിവിധിയിൽ ഒരു വിഭാഗം വിമർശനവും ഉന്നയിക്കുന്നുണ്ട്. ഈ പശ്ചാത്തലത്തിലാണ് ഹരീഷ് വാസുദേവന്റെ ഫെയ്‌സ്ബുക്ക് കുറിപ്പിലൂടെയുള്ള പ്രതികരണം. കൊലയ്ക്ക് എല്ലായ്‌പ്പോഴും പരിഹാരം നിയമപരമായ കൊലയല്ല എന്നും ഹരീഷ് അഭിപ്രായപ്പെട്ടു.\nസൂരജ് അഞ്ചു ലക്ഷം രൂപ പിഴയും ഒടുക്കണം എന്ന് കോടതി വിധിച്ചിരുന്നു. നഷ്ടപരിഹാരമായി നൽകുന്ന അഞ്ച് ലക്ഷം രൂപ ഉത്രയുടെ കുഞ്ഞിന് ലഭിക്കുമെന്നും വിധിയിൽ വ്യക്തമാക്കുന്നു. തെളിവ് നശിപ്പിച്ചതിനാണ് ഏഴുവർഷം തടവ് ശിക്ഷ. വിഷവസ്തു ഉപയോഗിച്ച് ഉപദ്രവിച്ചതിനാണ് 10 വർഷം തടവ്. പത്തും, ഏഴും ആകെ 17 തടവുശിക്ഷ സൂരജ് ആദ്യം അനുഭവിക്കണം.\nകൊലയ്ക്ക് എല്ലായ്‌പ്പോഴും പരിഹാരം നിയമപരമായ കൊലയല്ല.\nകൊല്ലപ്പെട്ട ആളിന്റെ ബന്ധുക്കളുടെ വൈകാരിക തൃപ്തിയല്ല നിയമവ്യവസ്ഥയിൽ ശിക്ഷയുടെ മാനദണ്ഡവും ഉദ്ദേശവും.\nസുഖജീവിതത്തിനായി കുറ്റം ചെയ്ത ഒരു കുറ്റവാളി. ഓരോ നിമിഷവും ചെയ്ത തെറ്റിനെയോർത്ത് പശ്ചാത്തപിക്കുന്ന, അതിന്റെ ശിക്ഷയനുഭവിക്കുന്ന വേളയിൽ “ഇതിലും ഭേദം മരണമായിരുന്നു” എന്നു ചിന്തിക്കുന്ന കുറ്റവാളിയാണ് ശിക്ഷയുടെ ഫലം. ഇത്തരം തെറ്റു ചെയ്താൽ ഇതാണ് ഫലമെന്ന സന്ദേശം സമൂഹത്തിൽ എത്തലും.\nഓ, “ജയിലിലൊക്കെ ഇപ്പൊ നല്ല സുഖമല്ലേ” എന്ന ക്ളീഷേ പറയാൻ വരുന്നവർ രണ്ടു ദിവസം ഏതെങ്കിലും സബ് ജയിലിൽ പോയി കിടന്നാൽ തീരാവുന്നതേയുള്ളൂ.


ഭർത്താവിനു പിന്നാലെ കാമുകന്റെ തേപ്പ് കഥകളുമായി ആര്യ; ബിഗ് ബോസ് - OMF Media Live\nViral Viral Topics ഭർത്താവിനു പിന്നാലെ കാമുകന്റെ തേപ്പ് കഥകളുമായി ആര്യ; ബിഗ് ബോസ്\nഭർത്താവിനു പിന്നാലെ കാമുകന്റെ തേപ്പ് കഥകളുമായി ആര്യ; ബിഗ് ബോസ്\nബിഗ് ബോസ് രണ്ടാം സീസൺ തുടങ്ങി 20 ദിവസം പിന്നിടുമ്പോൾ ഓരോ മത്സരാർത്ഥിയും പ്രേക്ഷകർ അടുത്തറിയാൻ തുടങ്ങിയിരിക്കുന്നു. ബഡായി ബംഗ്ലാവ് ലൂടെ പ്രേക്ഷകർക്ക് പ്രിയങ്കരിയായി മാറിയ ആര്യയുടെ വിശേഷങ്ങൾ ആണ് ഇപ്പോൾ ബിഗ്ബോസ് ഫാൻ ഗ്രൂപ്പുകളിൽ ചൂടുള്ള ചർച്ചാവിഷയം. ഈ സീസണിലെ തുടക്കത്തിൽ തന്നെ ആര്യ തന്റെ ആദ്യ ഭർത്താവിനെ കുറിച്ചും അച്ഛന്റെ വേർപാടിനെ കുറിച്ചും വളരെ വികാരതീതമായാണ് വീട്ടിലെ മറ്റുള്ളവരോട് പങ്കുവെച്ചത്.\nഅതിനുശേഷം ഈ കഴിഞ്ഞ ദിവസങ്ങളിൽ വിശ്രമവേളയിൽ തന്റെ കാമുകനെക്കുറിച്ച് ആര്യ പരാമർശിച്ചിരുന്നു. അവനെ കാണാൻ സുജോയെ പോലെയുണ്ടെയെന്നും. കൈയിലുള്ള പൈസ മുഴുവന് കൊടുത്ത് ആര്യ അവന് സമ്മാനം വാങ്ങി കൊടുക്കുന്നത്. കാശ് തീരുമ്പോള് കടം വാങ്ങി കുത്തുപാള എടുത്ത് കരഞ്ഞോണ്ട് ഇരിക്കുമെന്നും ആര്യ പറയുന്നു. വാലന്റൈൻസ് ഡേയ്ക്ക് ഞാൻ അവനു വാങ്ങി കൊടുത്ത കേക്ക് അവൻ മറ്റൊരുത്തിക്ക് കൊണ്ട് പോയികൊടുത്തു, അവളെ എനിക്ക് നന്നയി അറിയാം.\nഒരിക്കല് അവര് തമ്മില് പ്രശ്‌നം വന്നപ്പോള് അവള് ഇതെല്ലാം എന്റെ അടുത്ത് വന്ന് പറഞ്ഞു. അപ്പോഴാണ് ഞാന് എല്ലാം അറിയുന്നത്. പത്ത് പൈസ ചിലവാക്കത്ത തെണ്ടിയാണ് അവൻ. ഒന്നിച്ച് ഫുഡ് കഴിക്കാന് പോയാല് റസ്‌റ്റോറന്റിലെ ബില്ല് അടക്കുന്നതും യാത്ര ചെയുമ്പോൾ കാറിന് പ്രെടോള് അടിക്കുന്നതും വസ്ത്രം വാങ്ങി കൊടുക്കുന്നതും എല്ലാം ഞാനാണ്. എന്നാല് അവളുടെ അടുത്ത് പോയിട്ട് ഓണ്‍ലൈനില് നിന്ന് വാങ്ങിയതാണ് ഈ വസ്ത്രങ്ങളെല്ലാമെന്ന് അവൻ പറയും. ഇപ്പോള് എനിക്ക് എന്റെ മുത്ത് മണിയുണ്ട്. അത് മതിയെന്നാണ് ആര്യ പറയുന്നു.\nPrevious articleനിലാവ് പോലുള്ള നിന്നിലെ ആ പുഞ്ചിരി എന്നും നിന്നുടെ മുഖത്ത് നിലനിൽക്കട്ടെ..!\nNext articleഇന്ന് ഒന്നാം വിവാഹവാർഷികം, ഒപ്പം നിന്നവർക്ക് നന്ദി; ആദിത്യൻ ജയൻ


പത്തനംതിട്ട ജില്ലയില് ഇന്ന് 236 പേര്‍ക്ക് കൊവിഡ് സ്ഥിരീകരിച്ചു\nTue Sep 22 2020 20:06:07 GMT+0530 (India Standard Time)\nAPH16 Sep 2020 1:35 PM GMT\nപത്തനംതിട്ട: പത്തനംതിട്ട ജില്ലയില് ഇന്ന് 236 പേര്‍ക്ക്കൊവിഡ് സ്ഥിരീകരിച്ചു.\nജില്ലയില് ഇന്ന് 99 പേര് രോഗമുക്തരായി.\nഇന്ന് രോഗം സ്ഥിരീകരിച്ചവരില് 25 പേര് വിദേശ രാജ്യങ്ങളില് നിന്ന് വന്നവരും 27 പേര് മറ്റ് സംസ്ഥാനങ്ങളില് നിന്നും വന്നവരും 184 പേര് സമ്പര്‍ക്കത്തിലൂടെ രോഗം ബാധിച്ചവരുമാണ്.\n1)\tഷാര്‍ജയില് നിന്നും എത്തിയ നാരങ്ങാനം വെസ്റ്റ് സ്വദേശി (50).\n2)\tസൗദിയില് നിന്നും എത്തിയ കുമ്പഴ സ്വദേശി (62).\n3)\tമസ്‌ക്കറ്റില് നിന്നും എത്തിയ ചെന്നീര്‍ക്കര സ്വദേശി (59).\n4)\tവിദേശത്ത് നിന്നും എത്തിയ വെണ്ണിക്കുളം സ്വദേശി (37).\n5)\tഅബുദാബിയില് നിന്നും എത്തിയ കുറ്റൂര് സ്വദേശി (43).\n6)\tവിദേശത്ത് നിന്നും എത്തിയ പരുമല സ്വദേശി (43).\n7)\tവിദേശത്ത് നിന്നും എത്തിയ കൊടുമണ് സ്വദേശി (53).\n8)\tസൗദിയില് നിന്നും എത്തിയ വെച്ചൂച്ചിറ സ്വദേശി (6).\n9)\tസൗദിയില് നിന്നും എത്തിയ വെച്ചൂച്ചിറ സ്വദേശിനി (40).\n10)\tദുബായില് നിന്നും എത്തിയ പഴകുളം സ്വദേശി (22).\n11)\tയു.എ.ഇ.യില് നിന്നും എത്തിയ കടയ്ക്കാട് സ്വദേശി (25).\n12)\tദുബായില് നിന്നും എത്തിയ ഇളമണ്ണൂര് സ്വദേശി (51).\n13)\tആഫ്രിക്കയില് നിന്നും എത്തിയ മുണ്ടുകോട്ടയ്ക്കല് സ്വദേശി (36).\n14)\tദുബായില് നിന്നും എത്തിയ അതിരുങ്കല് സ്വദേശി (63).\n15)\tദുബായില് നിന്നും എത്തിയ കുടശ്ശനാട് സ്വദേശി (55).\n16)\tവിദേശത്ത് നിന്നും എത്തിയ പാലിയേക്കര സ്വദേശിനി (20).\n17)\tവിദേശത്ത് നിന്നും എത്തിയ പാലിയേക്കര സ്വദേശിനി (43).\n18)\tഖത്തറില് നിന്നും എത്തിയ ആങ്ങമൂഴി സ്വദേശി (35).\n19)\tദുബായില് നിന്നും എത്തിയ പൂഴിക്കാട് സ്വദേശി (23).\n20)\tഒമാനില് നിന്നും എത്തിയ മങ്കുഴി സ്വദേശി (22).\n21)\tവിദേശത്ത് നിന്നും എത്തിയ പൂഴിക്കാട് സ്വദേശി (51).\n22)\tദുബായില് നിന്നും എത്തിയ പൂഴിക്കാട് സ്വദേശി (29).\n23)\tവിദേശത്ത് നിന്നും എത്തിയ കാവുംഭാഗം സ്വദേശി (41).\n24)\tവിദേശത്ത് നിന്നും എത്തിയ ചാത്തങ്കേരി സ്വദേശിനി (28).\n25)\tവിദേശത്ത് നിന്നും എത്തിയ കുറ്റൂര് സ്വദേശി (11).\n26)\tഛത്തീസ്ഗഡില് നിന്നും എത്തിയ പന്തളം സ്വദേശി (61).\n27)\tരാജസ്ഥാനില് നിന്നും എത്തിയ കോന്നി സ്വദേശിനി (30).\n28)\tവെസ്റ്റ് ബംഗളില് നിന്നും എത്തിയ വടശ്ശേരിക്കര സ്വദേശി (46).\n29)\tവെസ്റ്റ് ബംഗളില് നിന്നും എത്തിയ വടശ്ശേരിക്കര സ്വദേശി (52).\n30)\tമഹാരാഷ്ട്രയില് നിന്നും എത്തിയ കുരമ്പാല സ്വദേശി (30).\n31)\tകര്‍ണ്ണാടകയില് നിന്നും എത്തിയ ആഞ്ഞിലിത്താനം സ്വദേശി (18).\n32)\tഅരുണാചല്‍പ്രദേശില് നിന്നും എത്തിയ മലയാലപ്പുഴ താഴം സ്വദേശി (53).\n33)\tകര്‍ണ്ണാടകയില് നിന്നും എത്തിയ പയ്യനാമണ് സ്വദേശി (50).\n34)\tജമ്മുവില് നിന്നും എത്തിയ മലയാലപ്പുഴ സ്വദേശി (28).\n35)\tഡറാഡൂണില് നിന്നും എത്തിയ ഇടയാറന്മുള സ്വദേശി (38).\n36)\tതമിഴ്‌നാട്ടില് നിന്നും എത്തിയ മേലേവെട്ടിപ്രം സ്വദേശി (38).\n37)\tബീഹാറില് നിന്നും എത്തിയ പത്തനംതിട്ട സ്വദേശി (24).\n38)\tമിസോറാമില് നിന്നും എത്തിയ വാഴമുട്ടം സ്വദേശി (51).\n39)\tബാംഗ്ലൂരില് നിന്നും എത്തിയ അടൂര് സ്വദേശിനി (32).\n40)\tമഹാരാഷ്ട്രയില് നിന്നും എത്തിയ നെല്ലിമുകള് സ്വദേശിനി (46).\n41)\tതമിഴ്‌നാട്ടില് നിന്നും എത്തിയ കോതമംഗലം സ്വദേശി (33).\n42)\tതമിഴ്‌നാട്ടില് നിന്നും എത്തിയ പാലിയേക്കര സ്വദേശിനി (53).\n43)\tതമിഴ്‌നാട്ടില് നിന്നും എത്തിയ രാമന്‍ചിറ സ്വദേശി (27).\n44)\tവെസ്റ്റ് ബംഗളില് നിന്നും എത്തിയ വടശ്ശേരിക്കര സ്വദേശി (22).\n45)\tമഹാരാഷ്ട്രയില് നിന്നും എത്തിയ ചെല്ലക്കാട് സ്വദേശിനി (25).\n46)\tവെസ്റ്റ് ബംഗളില് നിന്നും എത്തിയ വടശ്ശേരിക്കര സ്വദേശി (30).\n47)\tബാംഗ്ലൂരില് നിന്നും എത്തിയ പുല്ലാട് സ്വദേശി (22).\n48)\tഭോപാലില് നിന്നും എത്തിയ ആറന്മുള സ്വദേശി (31).\n49)\tവെസ്റ്റ് ബംഗാളില് നിന്നും എത്തിയ ഇതരസംസ്ഥാന തൊഴിലാളി (19).\n50)\tവെസ്റ്റ് ബംഗാളില് നിന്നും എത്തിയ ഇതരസംസ്ഥാന തൊഴിലാളി (22).\n51)\tവെസ്റ്റ് ബംഗാളില് നിന്നും എത്തിയ ഇതരസംസ്ഥാന തൊഴിലാളി (20).\n52)\tവെസ്റ്റ് ബംഗാളില് നിന്നും എത്തിയ ഇതരസംസ്ഥാന തൊഴിലാളി (16).\n53)\tഇന്ന് രോഗം സ്ഥിരീകരിച്ച കോയിപ്രം സ്വദേശി (60) 15.09.2020-ല് സ്വവസതിയില് മരിച്ചു. മരണശേഷം നടത്തിയ പ്രാഥമിക സ്രവ പരിശോധനയിലാണ് രോഗം സ്ഥിരീകരിച്ചത്. ഹൃദയ സംബന്ധമായ രോഗങ്ങള്‍ക്ക് ചികിത്സയില് ആയിരുന്നു.\n54)\tവയ്യാറ്റുപുഴ സ്വദേശി (60).\n55)\tകുമ്പനാട് സ്വദേശിനി (61).\n56)\tമഞ്ഞാടി സ്വദേശിനി (6).\n57)\tവായ്പ്പുര് സ്വദേശി (58).\n58)\tകോട്ട സ്വദേശിനി (34).\n59)\tകോട്ട സ്വദേശി (40).\n60)\tകോട്ട സ്വദേശിനി (2).\n61)\tവയലത്തല സ്വദേശി (35).\n62)\tകാരംവേലി സ്വദേശി (24).\n63)\tകാരയ്ക്കാട് സ്വദേശി (64).\n64)\tവായ്പ്പൂര് സ്വദേശിനി (52).\n65)\tവായ്പ്പൂര് സ്വദേശി (27).\n66)\tവായ്പ്പൂര് സ്വദേശി (54).\n67)\tകോയിപ്രം സ്വദേശി (85).\n68)\tപയ്യനാമണ് സ്വദേശി (37).\n69)\tപ്രക്കാനം സ്വദേശി (49).\n70)\tഏനാത്ത് സ്വദേശിനി (38).\n71)\tഇടത്തിട്ട സ്വദേശിനി (78).\n72)\tഇടത്തിട്ട സ്വദേശി (33).\n73)\tഇടത്തിട്ട സ്വദേശി (16).\n74)\tവയല സ്വദേശിനി (9).\n75)\tഎലിയറയ്ക്കല് സ്വദേശിനി (49).\n76)\tചിറ്റാര് സ്വദേശിനി (52).\n77)\tനാറാണംമൂഴി സ്വദേശി (26).\n78)\tകടയ്ക്കാട് സ്വദേശിനി (67).\n79)\tകുളനട സ്വദേശി (23).\n80)\tതോന്നല്ലൂര് സ്വദേശിനി (8).\n81)\tതോന്നല്ലൂര് സ്വദേശി (44).\n82)\tതോന്നല്ലൂര് സ്വദേശിനി (13).\n83)\tകടയ്ക്കാട് സ്വദേശിനി (43).\n84)\tതോന്നല്ലൂര് സ്വദേശിനി (42).\n85)\tകവിയൂര് സ്വദേശി (59).\n86)\tനൂറോമാവ് സ്വദേശിനി (36).\n87)\tനൂറോമാവ് സ്വദേശി (65).\n88)\tപാടിമണ് സ്വദേശിനി (42).\n89)\tമലയാലപ്പുഴ ഏറം സ്വദേശി (26).\n90)\tഅരുവാപുലം സ്വദേശി (38).\n91)\tകോയിപ്രം സ്വദേശിനി (54).\n92)\tപൂവറ്റുര് സ്വദേശിനി (36).\n93)\tതിരുവല്ല സ്വദേശിനി (56).\n94)\tതിരുവല്ല സ്വദേശി (63).\n95)\tമൂന്നാളം സ്വദേശി (3).\n96)\tവകയാര് സ്വദേശി (58).\n97)\tഅഴൂര് സ്വദേശിനി (34).\n98)\tമണ്ണാറകുളഞ്ഞി സ്വദേശിനി (32).\n99)\tവലഞ്ചുഴി സ്വദേശിനി (27).\n100)\tവലഞ്ചുഴി സ്വദേശിനി (4).\n101)\tമണ്ണാറകുളഞ്ഞി സ്വദേശി (30).\n102)\tതാഴം സ്വദേശി (54).\n103)\tകൊക്കാത്തോട് സ്വദേശിനി (47).\n104)\tവലഞ്ചുഴി സ്വദേശിനി (7).\n105)\tകൊക്കാത്തോട് സ്വദേശി (20).\n106)\tകൊക്കാത്തോട് സ്വദേശി (30).\n107)\tകൊക്കാത്തോട് സ്വദേശിനി (52).\n108)\tമങ്ങാരം സ്വദേശിനി (42).\n109)\tകോയിപ്രം സ്വദേശി (59).\n110)\tപൂവറ്റൂര് സ്വദേശി (49).\n111)\tകോയിപ്രം സ്വദേശിനി (3).\n112)\tകോയിപ്രം സ്വദേശി (34).\n113)\tകോയിപ്രം സ്വദേശി (19).\n114)\tവലഞ്ചുഴി സ്വദേശിനി (8).\n115)\tവലഞ്ചുഴി സ്വദേശിനി (31).\n116)\tവലഞ്ചുഴി സ്വദേശിനി (57).\n117)\tപത്തനംതിട്ട സ്വദേശിനി (58).\n118)\tവലഞ്ചുഴി സ്വദേശി (12).\n119)\tപത്തനംതിട്ട സ്വദേശിനി (47).\n120)\tകുമ്പഴ സ്വദേശി (76).\n121)\tതോന്ന്യമാല സ്വദേശിനി (43).\n122)\tതോന്ന്യമാല സ്വദേശിനി (16).\n123)\tഅടൂര് സ്വദേശിനി (55).\n124)\tകോന്നി, മങ്ങാരം സ്വദേശിനി (15).\n125)\tഓമല്ലൂര് സ്വദേശി (26).\n126)\tതോന്ന്യമാല സ്വദേശി (19).\n127)\tഓമല്ലൂര് സ്വദേശി (56).\n128)\tഇരവിപേരൂര് സ്വദേശി (40).\n129)\tഓമല്ലൂര് സ്വദേശി (27).\n130)\tമല്ലശ്ശേരി സ്വദേശിനി (59).\n131)\tതിരുവല്ല സ്വദേശിനി (67).\n132)\tകോട്ടാങ്ങല് സ്വദേശി (21).\n133)\tകോട്ടാങ്ങല് സ്വദേശി (21).\n134)\tആഞ്ഞിലിത്താനം സ്വദേശി (53).\n135)\tകവിയൂര് സ്വദേശിനി (15).\n136)\tകുറ്റപ്പുഴ സ്വദേശി (23).\n137)\tപാടിമണ് സ്വദേശിനി (25).\n138)\tഊന്നുകല് സ്വദേശി (23).\n139)\tപാടിമണ് സ്വദേശി (51).\n140)\tതിരുവല്ല സ്വദേശിനി (31).\n141)\tപെരിങ്ങനാട് സ്വദേശിനി (75).\n142)\tപഴകുളം സ്വദേശി (21).\n143)\tപഴകുളം സ്വദേശിനി (42).\n144)\tപഴകുളം സ്വദേശിനി (18).\n145)\tതുവയൂര് സ്വദേശിനി (70).\n146)\tതുവയൂര് സ്വദേശി (26).\n147)\tമണ്ണടി സ്വദേശി (40).\n148)\tപഴകുളം സ്വദേശിനി (13).\n149)\tപെരിങ്ങനാട് സ്വദേശിനി (43).\n150)\tപഴകുളം സ്വദേശി (33).\n151)\tപെരിങ്ങനാട് സ്വദേശിനി (20).\n152)\tപഴകുളം സ്വദേശിനി (39).\n153)\tകോതമംഗലം സ്വദേശി (24).\n154)\tപഴകുളം സ്വദേശിനി (17).\n155)\tമണ്ണടി സ്വദേശിനി (49).\n156)\tഅടൂര് സ്വദേശിനി (20).\n157)\tമണ്ണടി സ്വദേശി (39).\n158)\tഅടൂര് സ്വദേശിനി (22).\n159)\tമണ്ണടി സ്വദേശി (24).\n160)\tതുവയൂര് സ്വദേശി (51).\n161)\tമണ്ണടി സ്വദേശിനി (55).\n162)\tഅടൂര് സ്വദേശിനി (52).\n163)\tമണ്ണടി സ്വദേശിനി (1).\n164)\tമണ്ണടി സ്വദേശിനി (24).\n165)\tനെടുമണ് സ്വദേശി (24).\n166)\tമന്ദിരം സ്വദേശിനി (65).\n167)\tമണ്ണടി സ്വദേശിനി (26).\n168)\tമണ്ണടി സ്വദേശി (13).\n169)\tമണ്ണടി സ്വദേശി (30).\n170)\tകടപ്ര സ്വദേശി (21).\n171)\tകടപ്ര സ്വദേശി (26).\n172)\tകടപ്ര സ്വദേശിനി (43).\n173)\tനെടുമണ് സ്വദേശി (55).\n174)\tപൊടിയാടി സ്വദേശിനി (58).\n175)\tഎഴുമറ്റൂര് സ്വദേശി (70).\n176)\tതുകലശ്ശേരി സ്വദേശിനി (16).\n177)\tതുകലശ്ശേരി സ്വദേശിനി (8).\n178)\tതുകലശ്ശേരി സ്വദേശിനി (32).\n179)\tതുകലശ്ശേരി സ്വദേശി (36).\n180)\tവെണ്‍പാല സ്വദേശി (22).\n181)\tവെസ്റ്റ് ഓതറ സ്വദേശി (49).\n182)\tപത്തനംതിട്ട സ്വദേശി (28).\n183)\tമല്ലശ്ശേരി സ്വദേശി (41).\n184)\tകുറ്റൂര് സ്വദേശി (27).\n185)\tചാലാപ്പളളി സ്വദേശിനി (51).\n186)\tമഞ്ഞാടി സ്വദേശി (29).\n187)\tവളളംകുളം സ്വദേശി (32).\n188)\tവളളംകുളം സ്വദേശിനി (23).\n189)\tവളളംകുളം സ്വദേശി (48).\n190)\tവളളംകുളം സ്വദേശിനി (48).\n191)\tഎഴുമറ്റൂര് സ്വദേശി (69).\n192)\tവെണ്‍പാല സ്വദേശി (11).\n193)\tനിരണം സ്വദേശിനി (58).\n194)\tനിരണം സ്വദേശിനി (28).\n195)\tനിരണം സ്വദേശിനി (7).\n196)\tതിരുമൂലപുരം സ്വദേശിനി (16).\n197)\tവളളംകുളം സ്വദേശിനി (49).\n198)\tവളളംകുളം സ്വദേശിനി (17).\n199)\tവളളംകുളം സ്വദേശി (17).\n200)വളളംകുളം സ്വദേശിനി (70).\n201)\tവയല സ്വദേശിനി (23).\n202)ചിറ്റാര് സ്വദേശിനി (10).\n203)ചിറ്റാര് സ്വദേശിനി (15).\n204)ചിറ്റാര് സ്വദേശിനി (19).\n205)ചിറ്റാര് സ്വദേശിനി (40).\n206)വയ്യാറ്റുപഴ സ്വദേശി (30).\n207)അങ്ങാടിക്കല് സ്വദേശി (29).\n208)പന്നിവിഴ സ്വദേശി (1).\n209)പന്നിവിഴ സ്വദേശിനി (26).\n210)\tകുറുമ്പുകര സ്വദേശിനി (45).\n211)\tഅയിരൂര് സ്വദേശി (74).\n212)\tകോട്ട സ്വദേശി (21).\n213)\tകൊറ്റനാട് സ്വദേശിനി (22).\n214)\tകൊറ്റനാട് സ്വദേശി (73).\n215)\tകടയ്ക്കാട് സ്വദേശി (62).\n216)\tമങ്ങാരം സ്വദേശി (24).\n217)\tകടയ്ക്കാട് സ്വദേശി (65).\n218)\tകടയ്ക്കാട് സ്വദേശിനി (54).\n219)\tകടയ്ക്കാട് സ്വദേശിനി (22).\n220)കീരുകുഴി സ്വദേശിനി (59).\n221)\tകുളനട സ്വദേശിനി (20).\n222)\tകല്ലൂപ്പാറ സ്വദേശിനി (50).\n223)കുരമ്പാല സ്വദേശി (51).\n224)\tതെക്കേക്കര സ്വദേശി (2).\n225)\tതെക്കേക്കര സ്വദേശിനി (34).\n226)\tകുരമ്പാല സ്വദേശി (46).\n227)\tപൂഴിക്കാട് സ്വദേശി (21).\n228)\tകീരുകുഴി സ്വദേശി (72).\n229)\tമൈലപ്ര സ്വദേശിനി (51).\n230)കീക്കൊഴുര് സ്വദേശി (64).\n231)\tതുവയൂര് സ്വദേശിനി (43).\n232)കൊടുമണ് സ്വദേശിനി (23).\n233)മണ്ണടി സ്വദേശി (35).\n234)അടൂര് സ്വദേശി (47).\n235)വളളംകുളം സ്വദേശി (62).\n236)വളളംകുളം സ്വദേശി (54).\nജില്ലയില് ഇതുവരെ ആകെ 5188 പേര്‍ക്ക് രോഗം സ്ഥിരീകരിച്ചിട്ടുണ്ട്. ഇതില് 3448 പേര് സമ്പര്‍ക്കം മൂലം രോഗം സ്ഥിരീകരിച്ചവരാണ്.\nജില്ലയില് ഇന്ന് മൂന്നു കോവിഡ്-19 മരണം റിപ്പോര്‍ട്ട് ചെയ്തു.\n1)\t05.09.2020-ല് രോഗബാധിതനായ നെടുമ്പ്രം സ്വദേശി (56) 15.09.2020-ല് കോഴഞ്ചേരി ജില്ലാ ആശുപത്രിയില് മരിച്ചു. കിഡ്‌നി, ഹൃദയ സംബന്ധമായ രോഗങ്ങള്‍ക്ക് ചികിത്സയില് ആയിരുന്നു.\n2)\tഇന്ന് രോഗം സ്ഥിരീകരിച്ച കോയിപ്രം സ്വദേശി (60) 15.09.2020-ല് സ്വവസതിയില് മരിച്ചു. വിശദാംശങ്ങള് സമ്പര്‍ക്കംമൂലം രോഗം ബാധിതരായവരുടെ പട്ടികയുടെ തുടക്കത്തില് രേഖപ്പെടുത്തിയിട്ടുണ്ട്.\n3)\t06.09.2020-ല് രോഗം സ്ഥിരീകരിച്ച വടശ്ശേരിക്കര സ്വദേശി (65) 14.09.2020-ല് തിരുവനന്തപുരം മെഡിക്കല് കോളേജില് മരിച്ചു.\nകോവിഡ്-19 മൂലം ജില്ലയില് ഇതുവരെ 35 പേര് മരിച്ചു. കൂടാതെ കോവിഡ് ബാധിതരായ മൂന്നുപേര് മറ്റ് രോഗങ്ങള് മൂലമുളള സങ്കീര്‍ണ്ണതകള് നിമിത്തം മരിച്ചിട്ടുണ്ട്.\nജില്ലയില് ഇന്ന് 99 പേര് രോഗമുക്തരായി. ആകെ രോഗമുക്തരായവരുടെ എണ്ണം 4067 ആണ്.\nപത്തനംതിട്ട ജില്ലക്കാരായ 1083 പേര് രോഗികളായിട്ടുണ്ട്. ഇതില് 1061 പേര് ജില്ലയിലും 22 പേര് ജില്ലയ്ക്ക് പുറത്തും ചികിത്സയിലാണ്.\nപത്തനംതിട്ട ജനറല് ആശുപത്രിയില് 177 പേരും കോഴഞ്ചേരി ജില്ലാ ആശുപത്രിയില് 143 പേരും റാന്നി മേനാംതോട്ടം സിഎഫ്എല്‍ടിസിയില് 94 പേരും പന്തളം അര്‍ച്ചന സിഎഫ്എല്‍ടിസിയില് 114 പേരും കോഴഞ്ചേരി മുത്തൂറ്റ് നഴ്‌സിംഗ് കോളേജ് സിഎഫ്എല്‍ടിസിയില് 188 പേരും പത്തനംതിട്ട ജിയോ സിഎഫ്എല്‍ടിസിയില് 102 പേരും പെരുനാട് കാര്‍മ്മല് സിഎഫ്എല്‍ടിസിയില് 108 പേരും ഇരവിപേരൂര് സിഎഫ്എല്‍ടിസിയില് 50 പേരും ഐസൊലേഷനില് ഉണ്ട്.\nജില്ലയില് ലക്ഷണങ്ങള് ഇല്ലാത്ത, കോവിഡ്-19 ബാധിതരായ 98 പേര് വീടുകളില് ചികിത്സയിലുണ്ട്.\nസ്വകാര്യ ആശുപത്രികളില് 67 പേര് ഐസൊലേഷനില് ഉണ്ട്. ജില്ലയില് ആകെ 1141 പേര് വിവിധ ആശുപത്രികളില് ഐസോലേഷനില് ആണ്. ഇന്ന് പുതിയതായി 242 പേരെ ഐസൊലേഷനില് പ്രവേശിപ്പിച്ചു.\nജില്ലയില് 11297 കോണ്‍ടാക്ടുകള് നിരീക്ഷണത്തില് ഉണ്ട്. വിദേശത്തുനിന്നും തിരിച്ചെത്തിയ 1933 പേരും മറ്റ് സംസ്ഥാനങ്ങളില് നിന്നും തിരിച്ചെത്തിയ 2364 പേരും നിലവില് നിരീക്ഷണത്തിലാണ്. വിദേശത്തുനിന്നും ഇന്ന് തിരിച്ചെത്തിയ 34 പേരും മറ്റ് സംസ്ഥാനങ്ങളില് നിന്നും ഇന്ന് എത്തിയ 197 പേരും ഇതില് ഉള്‍പ്പെടുന്നു. ആകെ 15594 പേര് നിരീക്ഷണത്തിലാണ്.\nജില്ലയില് വിവിധ പരിശോധനകള്‍ക്കായി ഇതുവരെ ശേഖരിച്ച സാമ്പിളുകള് ക്രമനമ്പര്,\tപരിശോധനയുടെ പേര്-ഇന്നലെ വരെ ശേഖരിച്ചത്- ഇന്ന് ശേഖരിച്ചത്\t-ആകെ\n1,\tദൈനംദിന പരിശോധന (ആര്‍ടിപിസിആര് ടെസ്റ്റ്)-63621-727-64348\n3, സി.ബി.നാറ്റ് പരിശോധന-50-4-54\n4,റാപ്പിഡ് ആന്റിജന് പരിശോധന-25987-672-26659\nആകെ ശേഖരിച്ച സാമ്പിളുകള്-92063-1419-93482\nകൂടാതെ ജില്ലയിലെ സ്വകാര്യ ലാബുകളില് നിന്ന് ഇന്ന് 844 സാമ്പിളുകള് ശേഖരിച്ചിട്ടുണ്ട്. 1577 സാമ്പിളുകളുടെ ഫലം ലഭിക്കാനുണ്ട്.\nജില്ലയില് കോവിഡ്-19 മൂലമുളള മരണനിരക്ക് 0.67 ശതമാനമാണ്. ജില്ലയുടെ ഇന്നത്തെ ടെസ്റ്റ് പോസിറ്റീവിറ്റി റേറ്റ് 5.26 ശതമാനമാണ്.\nജില്ലാ മെഡിക്കല് ഓഫീസറുടെ കണ്‍ട്രോള് റൂമില് 21 കോളുകളും ജില്ലാ ദുരന്തനിവാരണ വിഭാഗത്തിന്റെ കണ്‍ട്രോള് റൂമില് 97 കോളുകളും ലഭിച്ചു.


സംസ്ഥാനത്ത് നടന്നത് അവയവ വ്യാപാരമെന്ന് ക്രൈംബ്രാഞ്ച് എഫ്‌ഐആര് - www.payyolionline.in\nകോഴിക്കോട് : സംസ്ഥാനത്ത് നടന്നത് അവയവ വ്യാപാരമെന്ന് ക്രൈംബ്രാഞ്ച് എഫ്‌ഐആര്. പ്രതികള്‍ക്കെതിരെ അവയവ വ്യാപാരം, വഞ്ചന, ക്രിമിനല് ഗൂഢാലോചന എന്നീ കുറ്റങ്ങള് ചുമത്തി. കുറ്റകൃത്യം തടയേണ്ട സര്‍ക്കാര് ഉദ്യോഗസ്ഥന് തന്നെ വിവരം മറച്ചുവച്ചു എന്ന കുറ്റവും ചുമത്തിയിട്ടുണ്ട്. ഗൂഢാലോചനയില് നിരവധി പേരുണ്ടെന്നും എഫ്‌ഐആറില് പറയുന്നു. എന്നാല് ആരെയും പ്രതി ചേര്‍ത്തിട്ടില്ല. അവയവ മാറ്റങ്ങളില് പ്രധാനമായും നടന്നത് വൃക്കകളുടേതാണെന്നും കണ്ടെത്തലുണ്ട്.\nകഴിഞ്ഞ രണ്ട് വര്‍ഷങ്ങളിലെ വിവരങ്ങളാണ് ആദ്യം ശേഖരിക്കുന്നത്. ഇതോടൊപ്പം അവയവ ദാതാക്കളുടെയും സ്വീകര്‍ത്താക്കളുടെയും പേര് വിവരങ്ങളും ശേഖരിക്കും. കേസില് ഇടനിലക്കാരുടെയും ആശുപത്രികളുടെയും അനധികൃത ഇടപെടലുകളുണ്ടോയെന്ന് കണ്ടെത്താനാണ് പരിശോധന. സംശയം തോന്നുന്ന സംഭവങ്ങളില് വിശദമായ അന്വേഷണം നടത്തും. ആവശ്യമെങ്കില് കൂടുതല് വര്‍ഷങ്ങളിലെ കണക്കുകളും ശേഖരിക്കാനാണ് ക്രൈംബ്രാഞ്ച് നീക്കം.


ഡിമ്പലിനേയും സഹോദരിയെയും ഇൻസ്റ്റാഗ്രാമിൽ അൺഫോളോ ചെയ്‌ത് മജിസിയ. - Movlog\nബിഗ് ബോസ് മലയാളം സീസൺ3ൽ പ്രേക്ഷകർക്ക് ഏറെ ഇഷ്ടപ്പെട്ട ഒരു മത്സരാർത്ഥി ആയിരുന്നു ഡിമ്പൽ ബാൽ. ക്യാൻസർ സർവൈവറും, സൈക്കോളജിസ്റ്റും ആയ ഡിമ്പലിനെ സ്വന്തം വീട്ടിലെ ഒരു അംഗത്തെ പോലെ ആണ് മലയാളികൾ സ്നേഹിച്ചത്. ശാരീരിക അസ്വാസ്ഥ്യങ്ങൾ ഒന്നും വക വെക്കാതെ മറ്റു മത്സരാർത്ഥികളെ പോലെ ചുറുചുറുക്കോടെ ഓരോ ടാക്സുകളിൽ ഡിമ്പൽ പങ്കെടുക്കുമ്പോഴും ഒരുപാട് പേർക്ക് പ്രചോദനം നൽകുകയായിരുന്നു ഡിമ്പൽ. പൂർണ ആരോഗ്യവാന്മാർ ആയിട്ടും ചെറിയ പ്രശ്നങ്ങളിൽ തളരുന്ന ഒരുപാട് യുവാക്കൾക്ക് സധൈര്യം മുന്നോട്ട് നീങ്ങാൻ ഉള്ള വെളിച്ചമായിരുന്നു ബിഗ് ബോസ് ഹൗസിലൂടെ ഡിമ്പൽ നൽകിയത്. ബിഗ് ബോസ് മലയാളം സീസൺ3ൽ ഫൈനൽ ഫൈവിൽ ഉറപ്പായും എത്തുമെന്ന് മത്സരാര്ഥികളും പ്രേക്ഷകരും ഒരേ പോലെ കരുതിയ ഒരു മത്സരാർത്ഥി കൂടി ആയിരുന്നു ഡിമ്പൽ.\nഎന്നാൽ വിധി കാത്തു വെച്ചത് മറ്റൊന്നായിരുന്നു. പിതാവിന്റെ അപ്രതീക്ഷിത വിയോഗത്തിന്റെ തുടർന്ന് കുറച്ചു ദിവസങ്ങൾക്ക് മുമ്പ് ബിഗ് ബോസ് ഹൗസിൽ നിന്നും ഡിമ്പലിനു പോകേണ്ടി വന്നു. പ്രേക്ഷകരെയും ബിഗ് ബോസിലെ മത്സരാത്ഥികളെയും ഒരേ പോലെ വേദനിപ്പിച്ച ഒരു സംഭവമായിരുന്നു ഇത്. ടിമ്പലിന്റെ പിതാവിന്റെ മരണവാർത്ത പുറത്തു വന്ന ഉടൻ ഡിമ്പലിനെ വിവരം അറിയിച്ചിട്ടില്ലായിരുന്നു. ഡിമ്പലിന്റെ സഹോദരിയും അമ്മയും ഡൽഹിയിലേക്ക് പോവുകയാണെന്നും അവിടുത്തെ സാഹചര്യം നോക്കിയിട്ട് ഡിമ്പലിനെ വിവരങ്ങൾ അറിയിക്കൂ എന്ന് ബിഗ് ബോസിലെ ഡിമ്പലിന്റെ അടുത്ത സുഹൃത്ത് കൂടി ആയ മജസിയ ബാനു സമൂഹ മാധ്യമങ്ങളിലൂടെ പങ്കു വെച്ചിരുന്നു.\nബിഗ് ബോസ് ഹൗസിൽ പ്രേക്ഷകർക്ക് ഏറെ ഇഷ്ടമായിരുന്നു കൂട്ടുകെട്ട് ആയിരുന്നു മജിസിയ -ഡിമ്പൽ സൗഹൃദം. ഇരുവരും അടുത്ത സുഹൃത്തുക്കൾ ആയിരുന്നു. മജിസിയ ബിഗ് ബോസ് ഹൗസിൽ നിന്നും പുറത്തായപ്പോൾ ഡിമ്പൽ ഒരുപാട് വേദനിച്ചിരുന്നു. എന്നാൽ ഇപ്പോൾ ഡിമ്പൽ തന്റെ ഫോണെടുക്കുന്നില്ല എന്ന് പറഞ്ഞു കൊണ്ടുള്ള മജിസിയയുടെ ഒരു ഓഡിയോ ക്ലിപ് ആണ് സമൂഹ മാധ്യമങ്ങളിൽ പ്രചരിക്കുന്നത്. ഒരുപാട് തവണ ഡിമ്പലിനെ വിളിച്ചെങ്കിലും ഡിമ്പൽ ഫോണെടുത്തില്ല എന്നും ഒടുവിൽ ഒരിക്കൽ സഹോദരി തിങ്കൾ ബാൽ എടുത്തിട്ട് എന്തിനാണ് ഇങ്ങനെ വിളിക്കുന്നത് എന്ന് ചോദിച്ച് ചീത്ത പറയുകയായിരുന്നു എന്നാണ് ആ ഓഡിയോയിൽ പറയുന്നത്.\nബിഗ് ബോസിൽ വെച്ചാണ് ഡിമ്പലിനെ മജിസിയാ പരിചയപ്പെടുന്നത്. ഇപ്പോൾ ഡിമ്പലിന്റെ അടുത്ത സുഹൃത്തായ മണിക്കുട്ടൻ ഒക്കെ മജിസിയ പോയതിനു ശേഷം ഉണ്ടായതാണെന്നും തന്റെ ഫ്രണ്ട്ഷിപ്പിന്റെ വില എന്താണെന്ന് അറിയാമെന്നും മജിസിയ പറയുന്നു. ആദ്യമൊക്കെ അവളുടെ അവസ്ഥ കൊണ്ടാകും എന്ന് മജിസിയ കരുതി. എന്നാൽ സമൂഹ മാധ്യമങ്ങളിൽ വീഡിയോസും, ചിത്രങ്ങളും, സ്റ്റാറ്റസുകളും എല്ലാം കാണുമ്പോൾ തനിക്ക് ഒരു കൺസിഡറേഷൻ നൽകാമായിരുന്നു എന്ന് തോന്നി. മറ്റു പല ഇടങ്ങളിലും ആക്റ്റീവ് ആയിട്ട് തന്നോട് ഇങ്ങനെ ചെയ്യുമ്പോ വിഷമം തോന്നുന്നു എന്നും മജിസിയാ പറയുന്നു.\nബിഗ് ബോസ് ഹൗസിൽ നിന്നും പുറത്തായതിന് ശേഷം മജിസിയ ആദ്യം പോയത് ഡിമ്പലിന്റെ വീട്ടിലേക്ക് ആയിരുന്നു. ആദ്യം കോഴിക്കോടേക്ക് ടിക്കറ്റ് എടുത്തുവെങ്കിലും പിന്നീട് കൊച്ചിയിലേക്ക് മാറ്റി ഡിമ്പലിന്റെ വീട്ടിലേക്ക് പോവുകയായിരുന്നു മജിസിയ. ടിമ്പലിന്റെ സഹോദരിയോട് അവളുടെ വിശേഷങ്ങൾ ഒക്കെ പറഞ്ഞു. പലരും മജിസിയയെ കളിയാക്കി. സൗഹൃദമൊക്കെ പലരുടെയും ഗെയിം സ്ട്രാറ്റജി ആണെന്ന് പറഞ്ഞവരുമുണ്ട്. അതൊക്കെ കേൾക്കുമ്പോൾ സങ്കടം തോന്നും എന്നും ഓഡിയോ ക്ലിപ്പിൽ പറയുന്നുണ്ട്. എന്തായാലും ഡിമ്പലിനേയും സഹോദരി തിങ്കളിനെയും ഇൻസ്റ്റാഗ്രാമിൽ അൺഫോളോ ചെയ്തിരിക്കുകയാണ് മജിസിയ.


കൊച്ചി : പുതിയ തലമുറയിലെ ശ്രദ്ധേയ നടി ശ്രിന്ദ അഷാബ് പൃഥ്വിരാജിന്റെ നായിക യായി എത്തുന്നു.\n1983 എന്ന സിനിമയിലെ നായിക വേഷം ഗംഭീരമാക്കിയ ശ്രിന്ദ അഷാബ്, നവാഗത സംവിധായകനായ ദിലീഷ് നായര് തിരക്കഥ എഴുതി സംവിധാനം ചെയ്യുന്ന ‘ടമാര് പഠാർ’ എന്ന സിനിമയി ലാണ് പൃഥ്വി യുടെ നായികയാകുന്നത്.\nസാള്‍ട്ട് ആന്‍ഡ് പെപ്പര്, ടാ തടിയാ, ഇടുക്കി ഗോള്‍ഡ് തുടങ്ങിയ ആഷിഖ് അബു ചിത്ര ങ്ങളുടെ തിരക്കഥ ഒരുക്കിയ ദിലീഷിന്റെ സംവിധാന രംഗ ത്തേക്കുള്ള ചുവടു വയ്പ്പാണ് ഹാസ്യത്തിനു പ്രാധാന്യമുള്ള ചിത്ര മായ ‘ടമാര് പഠാര്’\nപൃഥ്വിരാജിനൊപ്പം ബിജു മേനോന്, ബാബുരാജ്, ചെമ്പന് വിനോദ് എന്നിവ രാണ് ടമാര് പഠാറിലെ പ്രധാന കഥാപാത്രങ്ങളെ അവതരി പ്പിക്കുന്നത്.\nവായിക്കുക: actress, filmmakers, prithviraj\nComments Off on ശ്രിന്ദ അഷാബ് പൃഥ്വിരാജിന്റെ നായിക\nയംഗ് മെഗാസ്റ്റാര് പൃഥ്‌വി രാജ് നായകനാകുന്ന പുതിയ ചിത്രമാണ് ലണ്ടന് ബ്രിഡ്ജ്. അനില് സി.മേനോനാണ് സംവിധായകന്. ജിനു അബ്രഹാമാണ് ചിത്രത്തിനു തിരക്കഥയൊരുക്കുന്നത്. കളക്ടര് എന്ന ചിത്രത്തിന്റെ പരാജയത്തിനു ശേഷം സിനിമയില് സജീവമല്ലായിരുന്ന അനില് സി.മേനോന് ലണ്ടന് ബ്രിഡ്ജിലൂടെ ഒരു തിരിച്ചുവരവ് പ്രതീക്ഷിക്കുന്നു. പൂര്‍ണ്ണമായും ലണ്ടനില് വച്ചാകും ചിത്രത്തിന്റെ ഷൂട്ടിങ്ങെന്നാണ് സൂചന. ചിത്രത്തിനെ നായിക ഉള്‍പ്പെടെ മറ്റു താരങ്ങളെ നിശ്ചയിച്ചു വരുന്നതേ ഉള്ളൂ.\nഅയ്യായിലൂടെ ഹിന്ദിയില് അരങ്ങേറ്റം കുറിച്ച പൃഥ്‌വി രാജിനു ഹിന്ദിയില് വേറേയും ചിത്രങ്ങള് ഉണ്ട്. മലയാളത്തില് അടുത്തിടെയായി ചിത്രങ്ങളുടെ എണ്ണം കുറച്ചിരിക്കുകയാണ്. മുംബൈ പോലീസായിരിക്കും അടുത്ത് റിലീസ് ചെയ്യുന്ന പൃഥ്‌വിയുടെ മലയാള ചിത്രം. കൂടാതെ ജിത്തു ജോസഫ് സംവിധാനം ചെയ്യുന്ന ചിത്രത്തിന്റെ പ്രവര്‍ത്തനങ്ങളും ആരംഭിച്ചിട്ടുണ്ട്. കമല് സംവിധാനം ചെയ്ത സെല്ലുലോയ്ഡ് ആയിരുന്നു ഏറ്റവും ഒടുവില് റിലീസായ പൃഥ്‌വി രാജ് ചിത്രം. വലിയ വിവാദങ്ങള്‍ക്ക് വഴിവെച്ചുവെങ്കിലും നിരവധി അംഗീകാരങ്ങളും ചിത്രത്തെ തേടിയെത്തിയിരുന്നു.\nകൊച്ചി: യുവ നടന് പൃഥ്‌വിരാജിന് നിര്‍മ്മാതാക്കളുടെ സംഘടനയായ പ്രോഡ്യൂസേഴ്സ് അസോസിയേഷന്റെ വിലക്ക്. ഫെഫ്ക, തീയെറ്റര് ഉടമകളുടെ സംഘടനകള്, ഔട്ട് ഡോര് യൂണിറ്റ് ഉടമകള് തുടങ്ങിയവര്‍ക്ക് പൃഥ്‌വിരാജ് നായകനായി അഭിനയിക്കുന്ന സിനിമകളുമായി സഹകരിക്കരുതെന്ന് ആവശ്യപ്പെട്ട് ഇവര് കത്തു നല്‍കി. പൃഥ്‌വി നായകനായി അഭിനയിച്ചുകൊണ്ടിരിക്കുന്ന റോഷന് ആന്‍ഡ്രൂസ് ചിത്രം മുംബൈ പോലീസിന്റെ ചിത്രീകരണം നിര്‍ത്തിവെക്കണമെന്നും സംഘടന ആവശ്യപ്പെട്ടിട്ടുണ്ട്. മൂന്ന് വര്‍ഷം മുമ്പ് ഷാജി കൈലാസിന്റെ സംവിധാനത്തില് പൃഥ്‌വിരാജ് നായകനായി അഭിനയിച്ച രഘുപതി രാഘവ രാജാറാം എന്ന സിനിമ പാതി വഴിയില് ഉപേക്ഷിച്ചിരുന്നു. ഈ ചിത്രത്തിന്റെ തിരക്കഥയില് സംവിധായകന് തൃപ്തനായിരുന്നില്ല എന്നാണ് കാരണമായി പറഞ്ഞിരുന്നത്. ഇതേ തുടര്‍ന്ന് ചിത്രത്തിന്റെ നിര്‍മ്മാതാവ് പ്രോഡ്യൂസേഴ്സ് അസോസിയേഷനെ സമീപിക്കുകയാ‍യിരുന്നു. നിര്‍മ്മാതാവിനു നഷ്ടം ഉണ്ടാകാതെ മറ്റൊരു ചിത്രം തങ്ങള് സഹകരിക്കാമെന്ന് ഷാജിയും പൃഥ്‌വിയും സമ്മതിച്ചതായിരുന്നു എന്നും പിന്നീട് ഇവര് വാക്കു പാലിച്ചില്ലെന്നുമാണ് നിര്‍മ്മാതാക്കളുടെ സംഘടന ആരോപിക്കുന്നത്. നടന് എന്ന നിലയില് മമ്മൂട്ടിക്ക് ഉണ്ടായ തുടര് പരാജയങ്ങളാണ് സംവിധായകനെന്ന നിലയില് ഷാജി കൈലാസിനും സംഭവിച്ചുകൊണ്ടിരിക്കുന്നത്. പൃഥ്‌വിരാജിനെ നായകനായ സിംഹാസനവും ജയറാമിന്റെ മദിരാശിയുമാണ് ഏറ്റവും അവസാനം പരാജയപ്പെട്ട ഷാജി കൈലാസ് ചിത്രങ്ങള്.രണ്ടു ചിത്രങ്ങളും റിലീസ് ചെയ്ത് ഒരാഴ്ചയ്ക്കുള്ളില് ഹോള്‍ഡോവര് ആയിരുന്നു.\nവായിക്കുക: controversy, filmmakers, prithviraj\nഡോ.ബിജു സംവിധാനം ചെയ്ത ‘ആകാശത്തിന്റെ നിറം’ ഓസ്കര് പുരസ്കാരത്തിനുള്ള മത്സര ചിത്രങ്ങളുടെ ചുരുക്ക പട്ടികയില് ഇടം പിടിച്ചു. 282 ചിത്രങ്ങളാണ് ഈ പട്ടികയില് ഉള്ളത്. ഇന്ദ്രജിത്ത്, അമല പോള്, പൃഥ്‌വി രാജ്, നെടുമുടിവേണു, അനൂപ് ചന്ദ്രന് തുടങ്ങി വളരെ ചുരുക്കം താരങ്ങള് അഭിനയിച്ച ഈ ചിത്രത്തിന് 2011 ലെ മൂന്ന് സംസ്ഥാന അവാര്‍ഡുകള് ലഭിച്ചിരുന്നു. സംവിധായകനുള്ള സ്പെഷ്യല് ജൂറി പുരസ്കാരം ഡോ.ബിജുവിനും മികച്ച ഛായാഗ്രാഹകനായി എം.ജി രാധാകൃഷ്ണനും, കളര് പ്രോസസിങ്ങിനു ജെമിനിലാബിനും ലഭിച്ചു. ഒരു ദ്വീപില് ജീവിക്കുന്ന കുറച്ച് ആളുകളും അവിടെ എത്തിപ്പെടുന്ന കള്ളന്റേയും കഥയാണ് ആകാശത്തിലെ നിറത്തിലെ പ്രമേയം.\nവായിക്കുക: actress, awards, prithviraj, world-cinema\n« Previous Page — « Previous « ബോളീവുഡ് നടി വിദ്യാബാലന് വിവാഹിതയായി\nNext » — Next Page » മോഹൻലാൽ തിരക്കഥ എഴുതുന്നു »


Biju Menon and Prithviraj in Sachi's 'Anarkali' - Malayalam Filmibeat\nസച്ചിയുടെ അനാര്‍ക്കലിയില് പൃഥ്വിരാജ് നായകന്\n| Updated: Tuesday, February 3, 2015, 10:01 [IST]\nകൊച്ചി: സൂപ്പര് ഹിറ്റ് സിനിമകളുടെ തിരക്കഥാകൃത്ത് സച്ചി ആദ്യമായി സംവിധാന രംഗത്ത് അരങ്ങേറ്റം കുറിക്കുമ്പോള് നായകനാകുന്നത് പൃഥ്വിരാജ്. അനാര്‍ക്കലി എന്ന് പേരിട്ട ചിത്രത്തില് മിയ ആണ് നായിക. ചിത്രം ഒരു മ്യൂസിക്കല് ലൗവ് സ്റ്റേറി ആയിരിക്കുമെന്ന് സച്ചി ചൂണ്ടിക്കാട്ടി. ബിജു മേനോനും പ്രധാന കഥാപാത്രമായി സിനിമയില് അഭിനയിക്കുന്നുണ്ട്.\nഗാനങ്ങള്‍ക്ക് പ്രാധാന്യം നല്‍കിയുള്ളതാകും സിനിമ. വിദ്യാസാഗറാണ് സംഗീത സംവിധാനം. കൊച്ചി, ലക്ഷദ്വീപ്, ലക്‌നൗ തുടങ്ങിയ സ്ഥലങ്ങളാണ് ഷൂട്ടിങ് ലൊക്കേഷനായി നിശ്ചയിച്ചിട്ടുള്ളത്. സുജിത് വാസുദേവ് സച്ചിക്കുവേണ്ടി ക്യാമറ ചലിപ്പിക്കും. സുരേഷ് കൃഷ്ണ, മേജര് രവി, മധുപാല്, പ്രിയാല് ഗോര്, രഞ്ജി പണിക്കര് തുടങ്ങിയവര് മറ്റു വേഷങ്ങളിലെത്തുന്നു. ഓര്‍ഡിനറി' എന്ന ഹിറ്റ് ചിത്രം നിര്‍മ്മിച്ച രാജീവ് നായരാണ് നിര്‍മാണം.\nസീനിയേഴ്‌സ്, ഡബിള്‍സ്, റണ് ബേബി റണ്, ചേട്ടായീസ്, ചോക്ലേറ്റ്, റോബിന്‍ഹുഡ്, മേക്കപ്പ്മാന് തുടങ്ങിയ സിനിമകളിലെ തിരക്കഥകളിലൂടെ പേരെടുത്ത വ്യക്തിയാണ് സച്ചി. സിനിമയുടെ മറ്റൊരു മേഖലയിലേക്ക് കാലെടുത്തുവെക്കുമ്പോള് ഈ രംഗത്തുള്ള പരിചയ സമ്പത്ത് മുതല്‍ക്കൂട്ടാകുമെന്നാണ് സച്ചിയുടെ പ്രതീക്ഷ.\nപൃഥ്വിരാജിനെ നായകനാക്കുന്നതിലൂടെ സിനിമയ്ക്ക് പകുതി വിജയം ഉറപ്പിക്കാനും സച്ചിക്കു കഴിഞ്ഞു. പൃഥ്വിയുടെ അടുത്തകാലത്തിറങ്ങിയ മിക്ക ചിത്രങ്ങളും നിര്‍മാതാക്കള്‍ക്ക് ലാഭം നേടിക്കൊടുത്തവയാണ്. ഏറ്റവും ഒടുവില് പുറത്തിറങ്ങിയ മേജര് രവിയുടെ പിക്കറ്റ് 43 എന്ന സിനിമയ്ക്കും മികച്ച പ്രതികരണമാണ് തിയേറ്ററുകളില് നിന്നും ലഭിച്ചുകൊണ്ടിരിക്കുന്നത്.\nBiju Menon and Prithviraj in Sachi's 'Anarkali'


ഭൂട്ടാനിലെ തിംഫുവിൽ നിന്നും പാറോയിലേക്ക് ഒരു അടിപൊളി യാത്ര... •Tech Travel Eat\nഭൂട്ടാനിലെ തിംഫുവിൽ നിന്നും പാറോയിലേക്ക് ഒരു അടിപൊളി യാത്ര…\nഭൂട്ടാൻ തലസ്ഥാനമായ തിംഫുവിലെ കാഴ്ചകളെല്ലാം കണ്ടതിനുശേഷം ഞങ്ങൾ പാറോ എന്നുപേരുള്ള സ്ഥലത്തേക്ക് യാത്രയാരംഭിച്ചു. മറ്റു സ്ഥലങ്ങളിലേക്കുള്ള പെർമിറ്റ് ഞങ്ങളുടെ വണ്ടിയ്ക്ക് ലഭിച്ചിട്ടില്ലാതിരുന്നതിനാൽ ശനി, ഞായർ ദിവസങ്ങൾ പാറോയിൽ ചെലവഴിച്ച ശേഷം വീണ്ടും തിങ്കളാഴ്ച തിംഫുവിലേക്ക് തിരിച്ചു വന്നിട്ട് പെർമിറ്റ് എടുക്കണം എന്നായിരുന്നു ഞങ്ങളുടെ പദ്ധതി.\nപാറോയിലേക്ക് പോകുന്ന വഴി മനോഹരങ്ങളായ കാഴ്ചകളായിരുന്നു ഞങ്ങൾക്ക് സമ്മാനിച്ചു കൊണ്ടിരുന്നത്. ഭൂട്ടാനിലെ ഞങ്ങൾ വന്ന ദിവസത്തേതിൽ നിന്നും വ്യത്യസ്തമായി നല്ല തെളിഞ്ഞ അന്തരീക്ഷമായിരുന്നു അനുഭവപ്പെട്ടിരുന്നത്. പോകുന്ന വഴിയ്ക്ക് വെച്ചു ഞങ്ങൾ ഒരു കട കണ്ടപ്പോൾ വണ്ടി നിർത്തി അതിനകത്തേക്ക് ചെല്ലുകയുണ്ടായി. പഴങ്ങൾ, കഴിക്കുവാനുള്ള സ്നാക്സ്, പച്ചക്കറികൾ വിൽക്കുന്ന ഒരു കടയായിരുന്നു അത്. ആപ്പിളിനോക്കെ നല്ല വിലയായിരുന്നു അവിടെ. കൂടാതെ പള്ളിപ്പെരുന്നാളിനും പൂരത്തിനുമൊക്ക വിൽക്കുവാൻ വെച്ചിരിക്കുന്ന പോലുള്ള ഭക്ഷണ പദാർത്ഥങ്ങളും പാക്കറ്റുകളിൽ അവിടെ ലഭ്യമായിരുന്നു. കടയിൽ നല്ല കത്തിയായതു കൊണ്ട് അധികമൊന്നും വാങ്ങാൻ നിൽക്കാതെ ഞങ്ങൾ യാത്ര തുടർന്നു.\nടിബറ്റിനോട് ചേർന്നു കിടക്കുന്ന ഭൂട്ടാനിലെ ഒരു ജില്ലയാണ് പാറോ. ഭൂട്ടാനിലെ, ഏക അന്താരാഷ്ട്ര വിമാനത്താവളം പാറോവിലാണ് സ്ഥിതി ചെയ്യുന്നത്. പാറോയിൽ നിന്ന്6കി മീ അകലെയായി ‘പാറോ ചു’ നദീതീരത്താണ് ഈ എയർപോർട്ട് സ്ഥിതിചെയ്യുന്നത്. 5,500 മീറ്റർ ഉയർന്ന കൊടുമുടികൾ ചുറ്റും സ്ഥിതി ചെയ്യുന്നതിനാൽ ഇത് ലോകത്തിലെ ഏറ്റവും വെല്ലുവിളി നിറഞ്ഞ വിമാനത്താവളങ്ങളിൽ ഒന്നാണ്. തിരഞ്ഞെടുത്ത പൈലറ്റുകളെ മാത്രമാണ് ഈ വിമാനത്താവളത്തിൽ ലാൻഡ് ചെയ്യാൻ സർട്ടിഫൈ ചെയ്തിരിക്കുന്നത്.\nപോകുന്ന വഴിയിൽ മനോഹരമായ ഒരു നദിയ്ക്ക് കുറുകെയുള്ള ഒരു പാലം ഞങ്ങൾക്ക് കടക്കേണ്ടി വന്നു. മുൻപ് എയർപോർട്ട് സ്ഥിതി ചെയ്യുന്നു എന്നുപറഞ്ഞ ‘പാറോ ചു’ നദിയായിരുന്നു അത്. പാലത്തിലൂടെ കടന്നുപോയപ്പോഴാണ് നദിക്കരയിലേക്ക് വാഹനങ്ങൾ ഇറക്കി ചെയ്ത് നദിയിൽ ഇറങ്ങുവാനുള്ള സൗകര്യം ഞങ്ങളുടെ ശ്രദ്ധയിൽപ്പെട്ടത്. അങ്ങനെ ഞങ്ങൾ പാലം കടന്നു നദിക്കരയിൽ എത്തിച്ചേർന്നു.\nനല്ല ഭംഗിയുള്ള ഉരുളൻ കല്ലുകൾ നിറഞ്ഞ മനോഹരമായ ഒരു നദിയായിരുന്നു അത്. ഞങ്ങൾ വണ്ടി നദിക്കരയിൽ പാർക്ക് ചെയ്തിട്ട് വെള്ളത്തിലേക്ക് ഒന്നു ചുമ്മാ ഇറങ്ങി നോക്കി. നദിയിൽ വെള്ളം കുറവായിരുന്നെങ്കിലും നല്ല അഡാർ തണുപ്പായിരുന്നു അവിടത്തെ വെള്ളത്തിന് അനുഭവപ്പെട്ടിരുന്നത്. നദിയിലെ ഉരുളൻ കല്ലുകൾക്കാണെങ്കിൽ നല്ല വഴുക്കലും ഉണ്ടായിരുന്നു. ഞങ്ങൾ അവിടെയുള്ള പരിസരവാസികളോട് ചോദിച്ച് അപകടമൊന്നുമുണ്ടാകില്ല എന്നുറപ്പു വന്നതിനു ശേഷമാണ് നദിയിൽ ഇറങ്ങിയത്. ഇതുപോലെ പരിചയമില്ലാത്തയിടങ്ങളിൽ സന്ദർശിക്കുന്ന അവസരങ്ങളിൽ സഞ്ചാരികൾ ആരുംതന്നെ സ്ഥലങ്ങളുടെ അപകടസാധ്യത മനസിലാക്കാതെ എടുത്തുചാടി നദികളിലും മറ്റും ഇറങ്ങുവാൻ നിൽക്കരുതെന്നു ഒന്നോർമ്മിപ്പിക്കുന്നു.\nനദിയിലെ കാഴ്ചകളെല്ലാം കണ്ടുകഴിഞ്ഞു ഞങ്ങൾ വീണ്ടും പാറോ ലക്ഷ്യമാക്കി യാത്രയായി. അങ്ങനെ ഞങ്ങൾ അധികം വൈകാതെ തന്നെ പാറോയിൽ എത്തിച്ചേർന്നു. പോകുന്ന വഴിയിൽ അതിമനോഹരമായ കാഴ്ചകളായിരുന്നു ഞങ്ങൾക്ക് വിരുന്നേകിയത്. വഴിയുടെ വശങ്ങളിൽ നെൽകൃഷി ചെയ്യുന്ന പാടങ്ങൾ ചില ചൈനീസ് വാൾപേപ്പറുകളെ ഓർമിപ്പിച്ചു. വളരെ ഫോട്ടോജെനിക് ആയിരുന്നു അവിടം മുഴുവനും.\nപാറോ വിമാനത്താവളം കാണുവാനായിരുന്നു ഞങ്ങളുടെ പദ്ധതി. അങ്ങനെ ഞങ്ങൾ എയർപോർട്ട് ലക്ഷ്യമാക്കി വണ്ടിവിട്ടു. അങ്ങനെ ഞങ്ങൾ പാറോ എയർപോർട്ടിനരികിൽ എത്തിച്ചേർന്നു. എയർപോർട്ടിന്റെ റൺവേയുടെ തൊട്ടരികിലൂടെയായിരുന്നു വഴി കടന്നുപോയിരുന്നത്. റോഡിനും റൺവേയ്ക്കും ഇടയിൽ ഒരു കമ്പിവേലി മാത്രമായിരുന്നു അതിരായി ഉണ്ടായിരുന്നത്. ഞങ്ങൾ അവിടെയെത്തിയപ്പോൾ ഭൂട്ടാൻ എയർലൈൻസിൻ്റെ ഒരു വിമാനം അവിടെ ലാൻഡ് ചെയ്യുകയായിരുന്നു. കാറിലിരുന്നുകൊണ്ട് ഞങ്ങൾക്ക് ആ ദൃശ്യങ്ങളെല്ലാം തൊട്ടടുത്തു കാണുവാൻ സാധിച്ചു.\nഒറ്റനോട്ടത്തിൽ ഒരു എയർപോർട്ട് ആണെന്ന് പറയുകയില്ല പാറോ എയർപോർട്ട് കണ്ടാൽ. തനതു ഭൂട്ടാനീസ് മാതൃകയിലായിരുന്നു എയർപോർട്ട് കെട്ടിടത്തിന്റെ നിർമ്മാണം. പകൽ സമയത്ത് നേരിട്ട് കാഴ്ചയുള്ള സാഹചര്യങ്ങളിൽ മാത്രമേ പാറൊ വിമാനത്താവളത്തിൽ വിമാനമിറക്കാൻ അനുവദിക്കുന്നുള്ളൂ. ദിവസേന പത്തിൽ താഴെ മാത്രമേ ഇവിടെ നിന്നും സർവ്വീസുകൾ ഉണ്ടായിരിക്കുകയുള്ളൂ എന്നും ഞങ്ങൾക്ക് അവിടെ നിന്നും അറിയുവാൻ സാധിച്ചു.\nഇന്ത്യൻ സൈന്യത്തിന്റെ ഹെലിക്കോപ്റ്ററുകൾ ഭൂട്ടാൻ ഗവണ്മെന്റിനുവേണ്ടി ഉപയോഗിക്കുവാനായിരുന്നു പണ്ട് ഈ എയർ സ്ട്രിപ് ഉപയോഗിച്ചിരുന്നത്. 1990-ൽ റൺവേയുടെ നീളം 6445 അടിയായി വർദ്ധിപ്പിച്ചു. കൂടുതൽ ഭാരമുള്ള വിമാനങ്ങൾക്ക് ഇറങ്ങാനായി ബലവത്താക്കുകയും ചെയ്തു. വിമാനങ്ങൾ സംരക്ഷിക്കുവാൻ ഒരു ഹാങറും നിർമ്മിക്കപ്പെട്ടു. ഇതിനായുള്ള പണം ഭാഗികമായി മുടക്കിയത് ഇന്ത്യൻ ഗവണ്മെന്റായിരുന്നു. ചുരുക്കിപ്പറഞ്ഞാൽ ഇന്ത്യയുടെ സ്വന്തം സഹോദരനെപ്പോലെയാണ് ഭൂട്ടാൻ. അതൊക്കെ കൊണ്ടുതന്നെയാണ് ഇന്ത്യക്കാർക്ക് ഇവിടേക്ക് പ്രോപ്പർ വിസയും പാസ്‌പോർട്ടും പോലും ഇല്ലാതെ ഇന്ത്യൻ പൗരന്മാർക്ക് കേവലമൊരു പെർമിറ്റിന്റെ ബലത്തിൽ വരാൻ സാധിക്കുന്നത്.\nഎയർപോർട്ടിലെ കാഴ്ചകളെല്ലാം കണ്ടതിനു ശേഷം ഞങ്ങൾ പാറോയിൽ താമസിക്കുന്നതിനായി ബുക്ക് ചെയ്ത റിസോർട്ടിലേക്ക് ആയിരുന്നു യാത്രയായത്. പോകുന്ന വഴിയിൽ യൂറോപ്യൻ രാജ്യങ്ങളെ ഓർമ്മിപ്പിക്കുന്ന തരത്തിലുള്ള ലൊക്കേഷനുകൾ ഞങ്ങൾക്ക് കാണുവാൻ സാധിച്ചു. പാറോ നഗരത്തിൽ അത്യാവശ്യം തിരക്ക് അനുഭവപ്പെട്ടിരുന്നു. അതും കടന്നുകൊണ്ട് ഞങ്ങൾ ഒരു താഴ്വാരത്തുള്ള ഞങ്ങളുടെ റിസോർട്ടിലേക്ക് യാത്രയായി.\nഅങ്ങനെ മനോഹരമായ തകർപ്പൻ കാഴ്ചകൾ കണ്ടുകൊണ്ട് ഞങ്ങൾ താമസിക്കുവാനായി ബുക്ക് ചെയ്ത സ്ഥലത്തെത്തിച്ചേർന്നു. Airbnb വഴിയായിരുന്നു ഞങ്ങൾ ആ ബംഗ്ളാവ് ബുക്ക് ചെയ്തിരുന്നത്. ഞങ്ങൾ മൂന്നു പേർക്കും കൂടി രണ്ടു രാത്രിയിലേക്ക് 4000 രൂപയ്ക്കായിരുന്നു ബംഗ്ലാവ് ലഭിച്ചത്. അന്നത്തെ ദിവസം ഞങ്ങൾ മാത്രമേ ബംഗ്ളാവിൽ താമസക്കാരായിട്ടുള്ളൂ. ഞങ്ങൾ അവിടെയെത്തി കുറച്ചു സമയത്തിനകം ബംഗ്ളാവ് ഓണറുടെ അമ്മാവൻ വന്നു ഞങ്ങൾക്ക് ബംഗ്ളാവ് തുറന്നു തന്നു. നല്ല മനോഹരമായ ഒരു ഹോംസ്റ്റേ തന്നെയായിരുന്നു അത്. അകത്ത് പാചകം ചെയ്യുവാനുള്ള സൗകര്യങ്ങളൊക്കെ (ഇലക്ട്രിക് കുക്കർ, ഇലക്ട്രിക് കെറ്റിൽ) ഉണ്ടായിരുന്നു. പാറോയിൽ ഞങ്ങൾ ബുക്ക് ചെയ്ത വീട്: https://www.airbnb.co.in/rooms/32976901/.\nകുറച്ചു സമയത്തെ വിശ്രമത്തിനു ശേഷം സലീഷേട്ടനും എമിലും കൂടി പുറത്തുപോയി സമീപത്തുള്ള വീടുകളിൽ ചെന്ന് ക്യാംപ് ഫയറിനായുള്ള തടിക്കഷണങ്ങളും മറ്റുമായി വന്നു. അവിടത്തെ ജനങ്ങളെല്ലാം ഞങ്ങളുടെ ആവശ്യമറിഞ്ഞു നന്നായി സഹായിച്ചു. രാത്രിയായപ്പോൾ ഞാൻ അകത്തിരുന്നു ഒരു വീഡിയോ എഡിറ്റ് ചെയ്യുകയായിരുന്നു. അതിനിടയിൽ എമിലും സലീഷേട്ടനും കൂടി ക്യാംപ് ഫയറൊക്കെ തയ്യാറാക്കി കത്തിച്ചു തുടങ്ങി. അതോടെ ഞാൻ എഡിറ്റിംഗ് ഒക്കെ പെട്ടെന്നു തീർത്ത് അവരോടൊപ്പം ചേർന്നു.\nജീവിതത്തിൽ ഇതുവരെ അനുഭവിക്കാതിരുന്ന മനോഹരമായ നിമിഷങ്ങളായിരുന്നു പിന്നീട്. ഭൂട്ടാനിലെ ഏതോ ഒരു ഗ്രാമത്തിൽ, തണുത്ത അന്തരീക്ഷത്തിൽ ഞങ്ങൾ മൂന്നു പേരും കൂടി ആ തീക്കുണ്ഡത്തിനു ചുറ്റുമിരുന്നു കൊണ്ട് പലതരം വിശേഷങ്ങളും നൊസ്റ്റാൾജിയകളുമൊക്കെ പങ്കുവെച്ചു. അതിനിടെ ബംഗ്ളാവിനു തൊട്ടടുത്തുണ്ടായിരുന്ന ഒരു ചെറിയ ഹോട്ടലിൽ നിന്നും ഞങ്ങൾ മുൻപേ ഓർഡർ ചെയ്ത പ്രകാരം ചപ്പാത്തിയും ചിക്കൻ കറിയും എത്തിച്ചേർന്നു. അങ്ങനെ ഞങ്ങൾ ആ അവിസ്മരണീയമായ അന്തരീക്ഷത്തിൽ തണുപ്പിനെ പ്രതിരോധിച്ചുകൊണ്ട് ആ ചൂടുള്ള ഡിന്നർ കഴിച്ചു.\nഅടുത്ത ദിവസം ഭൂട്ടാനിലെ ഏറ്റവും പ്രശസ്തമായ, മലയുടെ മുകളിലുള്ള ടൈഗർ നെസ്റ്റിലേക്ക് ആണ് പോകുവാൻ പ്ലാനിട്ടിരുന്നത്. അത്യാവശ്യം നല്ല രീതിയിൽ ട്രെക്കിംഗ് ഒക്കെ ആവശ്യമായതിനാൽ ഞങ്ങൾ ഡിന്നർ കഴിഞ്ഞയുടനെ ഉറങ്ങുവാൻ കിടന്നു. അടുത്ത ദിവസത്തെ കാഴ്ചകളും അനുഭവങ്ങളും സ്വപ്നം കണ്ടുകൊണ്ട്….


bjp kerala | ശ്രീധരൻ പിള്ളയെ ഗവർണ്ണറോ ലോ കമ്മീഷനിലേക്കോ നിയോഗിക്കും; കുമ്മനത്തെ ദേശീയ വൈസ് പ്രസിഡന്റും; സംസ്ഥാന പ്രസിഡന്റാകാൻ കൂടുതൽ സാധ്യത സുരേന്ദ്രന്; സുരേഷ് ഗോപിയും ശോഭാ സുരേന്ദ്രനും ജനറൽ സെക്രട്ടറിമാരും; എംടി രമേശിന് വേണ്ടി ചരട് വലിച്ച് പികെ കൃഷ്ണദാസ്; നിർണ്ണായകമാകുക കേന്ദ്ര നേതൃത്വത്തിന്റെ നിലപാടുകൾ മാത്രം; എൻ എസ് എസ് മനസ്സറിയാനും ശ്രമം; പാർട്ടി പിടിക്കാൻ കേരളാ ബിജെപിയിൽ വീണ്ടും ഗ്രൂപ്പുകൾ - MarunadanMalayali.com\nJune 24, 2019 | 06:46 AM IST | Permalink\nപത്തനംതിട്ട: ബിജെപിയിൽ വീണ്ടും 'ഗവർണ്ണർ' ഫോർമുല. ബിജെപിക്ക് പുതിയ അധ്യക്ഷനെ നൽകാനാണ് കേന്ദ്ര നേതൃത്വം വീണ്ടും കുമ്മനത്തെ ഗവർണ്ണറാക്കിയ മാതൃക നടപ്പിലാക്കുകയെന്നാണ് സൂചന. ബിജെപി സംസ്ഥാന അധ്യക്ഷ പദത്തിലേക്കു വീണ്ടും കെ.സുരേന്ദ്രന് വേണ്ടി അണിയറയിൽ സജീവ നീക്കങ്ങൾ നടക്കുന്നുണ്ട്. നിലവിലെ സംസ്ഥാന അധ്യക്ഷൻ പി.എസ്.ശ്രീധരൻ പിള്ളയെ ദേശീയതലത്തിൽ രൂപീകരിക്കുന്ന ലോ കമ്മിഷനിലേക്ക് നിയമിച്ചേക്കും. അല്ലാത്ത പക്ഷം ഗവർണറാക്കും. ഇതിന് ശേഷം സുരേന്ദ്രനെ അധ്യക്ഷനാക്കാനാണ് നീക്കം.\nകേരളത്തിൽ ആഗ്രഹിച്ച മുന്നേറ്റം ഇനിയും ബിജെപി ഉണ്ടാക്കിയിട്ടില്ല. എൻ എസ് എസിനെ അടുപ്പിക്കാനാവാത്തതാണ് ഇതിന് കാരണം. അതുകൊണ്ട് തന്നെ അടുത്ത സംസ്ഥാന പ്രസിഡന്റിനെ എൻ എസ് എസിന് കൂടി താൽപ്പര്യമുള്ള ആളെ നിയോഗിക്കണമെന്ന ആഗ്രഹം ബിജെപി കേന്ദ്ര നേതൃത്വത്തിനുണ്ട്. എന്നാൽ ബിജെപിയുമായി ചർച്ചകൾക്ക് എൻ എസ് എസ് ജനറൽ സെക്രട്ടറി ജി സുകുമാരൻ നായർ തയ്യാറുമല്ല. ഈ സാഹചര്യത്തിലും എൻ എസ് എസ് വോട്ടുകളെ ബിജെപിയിൽ എത്തിക്കാൻ കരുത്തള്ളവർക്ക് വേണ്ടിയാണ് അന്വേഷണം. ഇതര സമുദായ അംഗമാണെങ്കിലും സുരേന്ദ്രനോട് സുകുമാരൻ നായർക്ക് താൽപ്പര്യമുണ്ട്. ഇതും സുരേന്ദ്രന് താൽപ്പര്യം കൂട്ടുന്ന ഘടകമാണ്.\nഓഗസ്റ്റിൽ സജീവ അംഗത്വ വിതരണം പൂർത്തിയാകും. അതിന് ശേഷം സംഘടനാ തിരഞ്ഞടുപ്പും. കഴിഞ്ഞ തവണയും സുരേന്ദ്രന് വേണ്ടി ചരട് വലികൾ നടന്നിരുന്നു. എന്നാൽ ആർ എസ് എസിന്റെ എതിർപ്പുകാരണം നടക്കാതെ പോയി. എന്നാൽ ഇപ്പോൾ ആർഎസ്എസ് സുരേന്ദ്രനെ പിന്തുണയ്ക്കുന്നു. ശബരിമല സമരത്തോടെയാണ് ഇത്. അതുകൊണ്ട് തന്നെ സുരേന്ദ്രന് മികച്ച സാധ്യതയുമുണ്ട്. ്അതിനിടെ പി.കെ.കൃഷ്ണദാസ് വിഭാഗം എം ടി.രമേശിനായും പി.എസ്.ശ്രീധരൻപിള്ളയെ അനുകൂലിക്കുന്നവർ കെ.പി.ശ്രീശനു വേണ്ടിയും നിലയുറപ്പിച്ചിട്ടുണ്ട്. കേന്ദ്ര ആഭ്യന്തര മന്ത്രിയും ബിജെപി പ്രസിഡന്റുമായ അമിത് ഷായുടെ നിലപാടാകും ഇനി നിർണ്ണായകം.\nപാർട്ടിയിൽ ഗ്രൂപ്പിസത്തിന്റെ അതിപ്രസരമാണെന്നും നിലവിലെ നേതാക്കളിൽ ആരു പ്രസിഡന്റായാലും മറു വിഭാഗം നിസ്സഹകരണം തുടരുമെന്നും കേന്ദ്രേ നേതൃത്വത്തിന് അറിയാം. ഗ്രൂപ്പിന് പുറത്തൊരാളെ നിയമിച്ചാൽ ആരും സഹകരിക്കില്ല. ഈ സാഹചര്യത്തിൽ പാർട്ടിയെ നയിക്കാൻ പുതുമുഖ നേതൃത്വം എന്ന ആശയമാണ് സജീവമായുള്ളത്. ലോക്‌സഭാ തിരഞ്ഞെടുപ്പിൽ പത്തനംതിട്ടയിൽ മികച്ച പ്രകടനമാണ് സുരേന്ദ്രൻ കാഴ്ച വച്ചത്. സുരേന്ദ്രനൊപ്പം സുരേഷ് ഗോപിക്കും ശോഭാ സുരേന്ദ്രനും നേതൃത്വത്തിൽ സ്ഥാനം നൽകും. കുമ്മനം രാജശേഖരനെ ബിജെപി ദേശീയ ഉപാധ്യക്ഷൻ ആക്കണമെന്ന നിർദ്ദേശവും ഉയർന്നിട്ടുണ്ട്. പി.കെ.കൃഷ്ണദാസിനെയും കേന്ദ്ര നേതൃത്വത്തിൽ പരിഗണിച്ചേക്കും.\nപത്തനംതിട്ടയിൽ ഒരു ലക്ഷത്തോളം വോട്ട് കൂടുതൽ നേടിയ കെ.സുരേന്ദ്രനെ നേതൃത്വത്തിൽ കൊണ്ടു വരുന്നത് പാർട്ടിക്ക് ഗുണം ചെയ്യുമെന്ന് കേന്ദ്രം വിലയിരുത്തുന്നു. സുരേഷ് ഗോപി2ലക്ഷത്തോളവും ശോഭാ സുരേന്ദ്രൻ ഒന്നരലക്ഷത്തോളം വോട്ട് കൂടുതലായി നേടിയിരുന്നു. ബിജെപി ദേശീയ നേതൃത്വത്തിനൊപ്പം ആർഎസ്എസും സമ്മതം നൽകിയാലേ സുരേന്ദ്രനു സ്ഥാനം ഉറയ്ക്കു. കേന്ദ്രമന്ത്രി എന്ന നിലയിൽ ഡൽഹിയിൽ വി.മുരളീധരന്റെ നിലപാടും നിർണ്ണായകമാകും. സുരേന്ദ്രന് വേണ്ടി ശക്തമായ വാദമാണ് മുരളീധരൻ ഉയർത്തുന്നത്.


minister Thomas Isaac about mullappally ramachandran | അപ്പോളജി മി, നത്തിംഗ് ഡൂയിംഗ്; മുല്ലപ്പള്ളി സത്യം പറഞ്ഞു, അതിനെ അംഗീകരിക്കുന്നുവെന്ന് തോമസ് ഐസക് - Malayalam Oneindia\n1 min ago കോട്ടയത്ത് ബിജെപിയുടെ വോട്ട് കച്ചവടമോ... 200 ഇടത്ത് സ്ഥാനാര്‍ത്ഥികളില്ല; പിന്നില് എന്ത് രഹസ്യം\n8 min ago ബംഗാളില് മമതയ്ക്ക് കാലിടറുന്നു; പാര്‍ട്ടിയുടെ നെടുംതൂണ് ബിജെപിയിലേക്ക്, തൃണമൂലിന് ഇത് ഇരട്ട ആഘാതം\n31 min ago തിരഞ്ഞെടുപ്പ് വിജയത്തിൽ ബൈഡനെ അഭിനന്ദിച്ച് ഷീ ജിൻ പിങ്ങ്: യുഎസ്- ചൈന ബന്ധം മെച്ചപ്പെടുമെന്ന് പ്രതീക്ഷ\nPublished: June 21 2020, 11:22 [IST]\nതിരുവനന്തപുരം: ആരോഗ്യമന്ത്രി കെകെ ശൈലജയ്ക്കെതിരായ പരാമര്‍ശങ്ങളില് കെപിസിസി പ്രഡിഡന്‍റ് മുല്ലപ്പളളി രാമചന്ദ്രനെ രൂക്ഷമായ ഭാഷയില് വിമര്‍ശിച്ച് ധനമന്ത്രി തോമസ് ഐസക്. മുല്ലപ്പള്ളി രാമചന്ദ്രന്റെ അവസ്ഥ തികച്ചും ദയനീയമാണ്. സഖാവ് ശൈലജ ടീച്ചറെ അപമാനിച്ച് കേമത്തം പ്രദർശിപ്പിക്കാനിറങ്ങിയ ആൾ സ്വയം അപമാനിതനായി, സ്വപക്ഷത്തിന്റെ പോലും ബാധ്യതയായി മാറിയെന്നും ഐസക് വിമര്‍ശിക്കുന്നു.\nഇതെന്തു രാഷ്ട്രീയമാണെന്ന് ചിന്തിക്കേണ്ടത് കോൺഗ്രസിന്റെയും യുഡിഎഫിന്റെയും പിന്നിൽ അണിനിരന്നിട്ടുള്ള സാധാരണ മനുഷ്യരാണെന്നും അദ്ദേഹം ഫേസ്ബുക്കില് കുറിക്കുന്നു. തോമസ് ഐസക്കിന്‍റെ ഫേസ്ബുക്ക് കുറിപ്പിന്‍റെ പൂര്‍ണ്ണരൂപം ഇങ്ങനെ..\nഖേദകരമെന്ന് പറയാതെ വയ്യ. ഞാനെന്ന ഭാവവും അൽപ്പത്തരവും ഇതുപോലെ സംഗമിക്കുന്ന ഒരു മുഹൂർത്തം നിത്യജീവിതത്തിൽ നിന്ന് ചീന്തിയെടുത്ത വീഡിയോ വേറെയുണ്ടാകുമോ എന്ന് സംശയമാണ്. മുല്ലപ്പള്ളി രാമചന്ദ്രന്റെ അവസ്ഥ തികച്ചും ദയനീയമാണ്. സഖാവ് ശൈലജ ടീച്ചറെ അപമാനിച്ച് കേമത്തം പ്രദർശിപ്പിക്കാനിറങ്ങിയ ആൾ സ്വയം അപമാനിതനായി, സ്വപക്ഷത്തിന്റെ പോലും ബാധ്യതയായി മാറി\n"രാഷ്ട്രീയ നാവിന്റെ വേലി ചാട്ടം" പോലൊരു മുഖപ്രസംഗം ഏതെങ്കിലും കെപിസിസി പ്രസിഡന്റിനെതിരെ മനോരമയ്ക്ക് എഴുതേണ്ടി വന്നിട്ടുണ്ടോ? കോൺഗ്രസിനും യുഡിഎഫിനും സജീവമായ പിന്തുണ കൊടുക്കുന്ന അവർക്കുപോലും സഹികെട്ടിരിക്കുന്നു. കെപിസിസി പ്രസിഡന്റ് കോൺഗ്രസിന്റെ ബാധ്യതയായി മാറിക്കഴിഞ്ഞു.\nകേരളത്തിനു നേരെ തിരിഞ്ഞത്\nസ്പാനിഷ് ഫ്ലൂവിനെക്കുറിച്ചു ഗവേഷണം നടത്തിയ പത്രലേഖികയ്ക്ക് കോവിഡ് 19നെക്കുറിച്ചും ഓരോ രാജ്യത്തും അതു സൃഷ്ടിക്കുന്ന വെല്ലുവിളിക്കുറിച്ചും അതിജീവനത്തിന് ഓരോ നാടും കൈക്കൊള്ളുന്ന നടപടികളെക്കുറിച്ചുമൊക്കെ ജിജ്ഞാസ തോന്നുക സ്വാഭാവികം. അവരുടെ ജേണലിസ്റ്റ് ഉൾക്കാഴ്ചയാണ് കേരളത്തിനു നേരെ തിരിഞ്ഞത്\nഅത് തികച്ചും സ്വാഭാവികമായിരുന്നു താനും. നേച്ചർ, നാഷണൽ ജിയോഗ്രാഫിക്, സയന്റിസ്റ്റ്, ദി എക്കണോമിസ്റ്റ് തുടങ്ങിയ വിഖ്യാത പ്രസിദ്ധീകരണങ്ങളിലെ എഴുത്തുകാരിയായ ലോറ സ്പിന്നിയെപ്പോലുള്ള മാധ്യമപ്രവർത്തകരെ പി ആർ കരാർപ്പണിക്കാരാക്കി ചിത്രീകരിച്ച് അപമാനിക്കാൻ തുനിഞ്ഞത്, എത്രമാത്രം സങ്കുചിത മനസായിരിക്കണമെന്ന് ആലോചിക്കൂ.\nഈ അടവ് വിലപ്പോവില്ല\nഇതെന്തു രാഷ്ട്രീയമാണെന്ന് ചിന്തിക്കേണ്ടത് കോൺഗ്രസിന്റെയും യുഡിഎഫിന്റെയും പിന്നിൽ അണിനിരന്നിട്ടുള്ള സാധാരണ മനുഷ്യരാണ്. വൈറസിന് മന്ത്രിയെന്നോ നേതാവെന്നോ എൽഡിഎഫ് എന്നോ യുഡിഎഫ് എന്നോ ഇല്ല. ഈ വൈറസിന്റെ സാമൂഹ്യവ്യാപനം തടയാൻ മനുഷ്യസാധ്യമായതെല്ലാം ചെയ്യുകയാണ് എൽഡിഎഫ് സർക്കാർ.\nഅതിനു നേതൃത്വം കൊടുക്കുന്നവരെ അപമാനിച്ച് നിഷ്ക്രിയരാക്കാൻ ശ്രമിക്കുന്നവർ വൈറസിന്റെ സാമൂഹ്യവ്യാപനമാണ് മോഹിക്കുന്നത്. കേരളമുണ്ടാക്കിയ പ്രതിരോധ സംവിധാനമപ്പാടെ തകർന്നു കാണാൻ മോഹിക്കുന്നവരാണ് മുല്ലപ്പള്ളിയടക്കമുള്ള കോൺഗ്രസുകാർ. പെരുകുന്ന മരണസംഖ്യയിൽ രാഷ്ട്രീയ ലാഭം പ്രതീക്ഷിക്കുന്ന ദുഷ്ടത.\nമുല്ലപ്പള്ളി രാമചന്ദ്രന് ക്ഷോഭം വന്നതിന്റെ കാരണമാണ് ന്യൂജെൻ ഭാഷയിൽ പറഞ്ഞാൽ "കളറായത്". നാടിനെക്കുറിച്ച് ആരെങ്കിലും നല്ലതു പറയുന്നത് തനിക്ക് ക്ഷോഭമുണ്ടാക്കുമെന്ന് തുറന്നു പറഞ്ഞ സത്യസന്ധത അംഗീകരിക്കുന്നു. കുശുംബും അസൂയയുമൊന്നും സാധാരണ ആരും പരസ്യമായി സമ്മതിച്ചു തരാറില്ല. തനിക്ക് അതൊക്കെ ക്ഷോഭമായി പുറത്തു വരുന്നുവെന്ന് പത്രസമ്മേളനം നടത്തി പ്രഖ്യാപിക്കുന്ന ചർമ്മശേഷിയെ നമിക്കണം.\nഇത്തരം പത്രസമ്മേളനങ്ങൾ നിത്യേനെ നടത്തുന്നത്, മാനസികപിരിമുറുക്കം ഒഴിവാക്കാൻ സഹായിക്കും. ലോറാ സ്പിന്നിയൊക്കെ ശ്രദ്ധിച്ചു തുടങ്ങിയ നിലയ്ക്ക് മറുനാട്ടിലും പിരിമുറുക്കം അയയും. ഒരർത്ഥത്തിൽ മുല്ലപ്പള്ളി രാമചന്ദ്രന്റേത് പ്രത്യേകതരം ത്യാഗമാണ്.\nവിനയം കൊണ്ടാകാനേ വഴിയുള്ളൂ\nഒരു മഹാമാരിക്കാലം അടിച്ചേൽപ്പിക്കുന്ന വിഷാദത്തിലും മാനസികസംഘർഷത്തിലും നിന്ന് തന്റെ ജനതയെ മോചിപ്പിക്കാൻ സ്വയം പരിഹാസ്യകഥാപാത്രമാവുന്ന ത്യാഗം. അദ്ദേഹം ക്ഷോഭം കൊണ്ട് വലിഞ്ഞു മുറുകുമ്പോൾ, ഒരു ജനത എല്ലാം മറന്നു പൊട്ടിച്ചിരിക്കുന്നു. "വാട്ട് ആർ യു ടാക്കിംഗ്... റിലാക്സേഷൻ?..... മി?... നത്തിംഗ് ഡൂയിംഗ്..." എന്നൊരുവേള അദ്ദേഹം പറഞ്ഞേക്കാം. അതു വിനയം കൊണ്ടാകാനേ വഴിയുള്ളൂ.\nതോമസ് ഐസക് മുല്ലപ്പള്ളി രാമചന്ദ്രന് thomas isaac mullapally ramachandran\nminister Thomas Isaac about mullappally ramachandran\nStory first published: Sunday, June 21, 2020, 11:22 [IST]